
Forord 


I denne boka har vi oppsummert resultatene av mange års forskning i 
Telemarksforsking. De siste tre årene har denne forskningen skjedd i regi av 
prosjektet «Attraksjonskraft gjennom stedsinnovasjon». Dette prosjektet var et 
oppdrag fra Telemark, Vestfold, Buskerud og Østfold fylkeskommuner og ble 
finansiert av Oslofjordfondet. 

Prosjektet «Programteori for attraktivitet», et prosjekt der det daværende 
Kommunal- og regionaldepartementet var oppdragsgiver, og som ble avsluttet 
våren 2013, var utgangspunktet vårt. «Programteori for attraktivitet» bygget 
igjen på forskning på attraktivitet i regi av VRI-programmet. Telemarksforsking 
har vært heldige som har kunnet arbeide uavbrutt med forskning på stedlig 
attraktivitet gjennom en serie av prosjekter i nesten ti år. 

Dette arbeidet tok til i 2007, da vi først begynte å bruke attraktivitetsbe- 
grepet. Da var attraktivitetsbegrepet knyttet til at noen steder hadde systematisk 
høyere nettoflytting enn arbeidsplassveksten skulle tilsi. Attraktivitetsbegrepet 
ble da bare brukt i betydningen bostedsattraktivitet. Senere utvidet vi attrak- 
tivitetsbegrepet til tre B-er: bosted, besøk og bedrift, i en modell vi kalte for 
Attraktivitetspyramiden. I forbindelse med «Programteori for attraktivitet» 
begynte vi å skille mellom såkalte strukturelle forhold og «ekte attraktivitet». 
Strukturelle forhold er et samlebegrep på forhold som påvirker utviklingen på 
et sted, men som ikke kan påvirkes av stedet selv i særlig grad. Det er forhold 
som ofte har med lokalisering å gjøre, som at stedet ligger nær en større by som 
det deler arbeidsmarkedet med, økonomiske konjunkturer som påvirker den 
generelle veksten, og hvordan veksten varierer mellom ulike bransjer og sek- 
torer. Attraktivitet ble da et begrep for å beskrive utviklingen på et sted utover 
det som kunne forklares av strukturelle faktorer. Idéen er at det som ikke kan 
forklares av strukturelle eller «ytre» faktorer, er et uttrykk for stedets egen 
attraktivitet, og at denne attraktiviteten kan påvirkes lokalt. De strukturelle 

forholdene vil bestemme hva som er en normal (i betydningen statistisk 
forventet) utvikling på stedet. Stedets attraktivitet vil da være de forholdene på 
stedet som fører til at utviklingen blir annerledes enn denne forventede 
utviklingen. På noen steder vil det være en overraskende sterk vekst. Slike 
steder vil da ha en positiv attraktivitet. 

En ganske vesentlig del av forskningen på attraktivitet har vært å utar- 
beide en rekke regionale analyser, der vi har tatt utgangspunkt i den til enh- 
ver tid siste versjonen av attraktivitetsmodellen. Dette arbeidet har vært helt 
uvurderlig for å sikre relevans og kvalitet i modellen. De som arbeider med 
regional utvikling i praksis ute i kommuner, regioner og fylker, har mye 
kunnskap om stedlig utvikling generelt og sitt eget steds utvikling spesielt. 
Gjennom å anvende den teoretiske modellen på konkrete områder får vi 
direkte tilbakemeldinger både om hvor relevant modellen er, og om resul- 
tatene er troverdige. 

Steder i denne sammenhengen kan være kommuner, regioner eller fylker. 
Poenget er at det er et avgrenset geografisk område innenfor et lands nasjonale 
grenser. Det finnes mye økonomisk teori for hvorfor vekst varierer mellom 
ulike land, men vårt arbeid er konsentrert om å avdekke drivkreftene til sted- 
ers utvikling i forhold til andre steder i samme land. Det empiriske arbeidet vi 
har gjort, konsentrerer seg mest om norske steder, men vi har også gjort tilsva- 
rende analyse for svenske og danske kommuner, og noen mer sporadiske 
arbeider i Polen, Tyskland, Latvia og Litauen. 

De spørsmålene som vi ønsker å besvare, er, i kortversjon: 


Hvorfor vokser noen steder, mens andre steder krymper? 
Hva er de viktigste strukturelle drivkreftene? 
Hva er sannsynlig framtidig utvikling av stedet? 


ASD 


I hvilken grad, og hvordan, kan et sted påvirke egen utvikling? 


I denne boka skal vi arbeide oss systematisk gjennom attraktivitetsmodellen 
trinn for trinn, før vi tar fram interessante caser fra kommuner som har lykkes 
i å bli attraktive. 

Attraktivitet 


Hvorfor har noen steder befolkningsvekst, mens andre steder har en krym- 
pende befolkning? 

Det kan være mange forklaringer på at et sted vokser. Stedet kan være sentralt 
lokalisert i nærheten av en stor by, med gode muligheter for pendling. Stedet 
kan ligge i en større arbeidsmarkedsregion som har vekst i antall arbeidsplasser. 
Stedet har kanskje en ung befolkning, som gir et høyt fødselsoverskudd hvert 
år. Stedet har antakelig fått mange innvandrere som følge av at innvandringen til 
Norge har vært høy i en periode. Stedet kan også ha en sterk vekst i antall 
arbeidsplasser i eget næringsliv, som skaper innflytting fra andre steder. Dette er 
et sett med forklaringsfaktorer for hvorfor noen steder har en voksende 
befolkning. Med unntak av egen arbeidsplassutvikling er disse faktorene forhold 
som et sted ikke kan gjøre stort med. Vi kaller slike forhold «strukturelle 
forhold». De er forårsaket av stedets lokalisering, nasjonale sentraliseringsk- 
refter, landets innvandring og befolkningens sammensetning på alder og kjønn. 
Steder som har vekst på grunn av slike forhold, kan sies å være heldig stilt for å 
oppnå befolkningsvekst. Det kreves ingen spesielle tiltak, endringer eller sted- 
skvaliteter for at befolkningen skal vokse. 

Bostedsattraktivitet er knyttet til forhold som har med stedets egne kvaliteter 
å gjøre - kvaliteter som stedet kan påvirke selv. Det er mange forhold som kan 
tenkes å gjøre et sted attraktivt som bosted: gode kommunale tjenester, gode 
skoler, et rikt kulturliv, trivelig gågate med et yrende folkeliv, trivelige fortaus- 
kafeer, mange fritidsaktiviteter, et godt omdømme, de beste boligtomtene, lave 
boligpriser, en åpen og gjestfri kultur, dugnadsånd og optimisme, bare for å 
nevne noen. Steder som skaper alle disse attraktivitetsfaktorene, vil kanskje 
kunne oppleve høy innflytting og befolkningsvekst, selv om de strukturelle 
forholdene ikke er gunstige. På samme måte vil steder som helt mangler slike 
attraktivitetsfaktorer, kanskje ikke få befolkningsvekst selv om de strukturelle 
forholdene ligger til rette for det. 

Vi skiller derfor mellom de strukturelle forholdene (som stedet ikke kan 
påvirke) og attraktivitet (som et sted kan påvirke). Den faktiske befolkningsve- 
ksten på et sted vil dermed bli summen av stedets strukturelle forutsetninger 
og stedets attraktivitet. 

Det neste spørsmålet vi stiller oss, er: Hvorfor har noen steder vekst i 
antall arbeidsplasser, mens andre steder har fallende antall? Igjen er det 
mange mulige svar. Omtrent en tredel av arbeidsplassene i Norge er i 
offentlig sektor. I denne boka vil vi fokusere på næringsutviklingen, og da 
spesielt arbeidsplassutviklingen i privat sektor. Noen steder får vekst 
fordi de har en bransjesammensetning med mange bedrifter og 
arbeidsplasser i bransjer som har vekst. Andre steder får nedgang fordi 
næringslivet er konsentrert i bransjer som har nedgang, eller hvor det er 
en stadig rasjonalisering i antall arbeidsplasser. Noen deler av næring- 
slivet blir også påvirket av befolkningsutviklingen på stedet. Det er spe- 
sielt bransjer som lokale tjenester og handel. Kanskje har det også 
betydning at det er en sterk konsentrasjon av næringsliv på stedet, eller at 
stedet er en del av et stort arbeidsmarked. Det finnes dermed også struk- 
turelle forhold som kan forklare hvorfor næringslivet vokser med ulik 
takt på ulike steder. 

Næringsattraktivitet er knyttet til lokale forhold som stedet selv kan påvirke. 
Kanskje har kommunen en spesielt næringsvennlig politikk? Kanskje er det et 
godt utvalg av næringstomter og næringslokaler? Bedriftene samarbeider 
godt, en hjørnesteinsbedrift har ekspandert kraftig, det er mange grindere i 
kommunen, eller det er nye attraksjoner på stedet som trekker til seg besøk- 
ende og skaper vekst i besøksnæringene? 

Vi ønsker å finne ut hvorfor noen steder vokser, og begynner med de to 
fundamentale størrelsene: befolkning og arbeidsplasser. Dernest splitter vi 
settet med årsaksforhold i to: strukturelle forhold og attraktivitet. Det er 
også opplagt at det er et gjensidig påvirkningsforhold mellom folketall og 
antall arbeidsplasser. 

Motivet for å splitte opp mulige årsaksforhold til vekst i strukturelle forhold 
og attraktivitet er at modellen skal være nyttig for dem som ønsker å påvirke 
utviklingen på eget sted. De strukturelle forholdene er naturligvis nyttige å 
kjenne til for å forstå drivkreftene for utviklingen, men det er forhold knyttet 
til attraktivitet som utgjør handlingsrommet, og som stedene kan gjøre noe 
med selv. 

Strukturelle forhold for Strukturelle forhold for 
arbeidsplassvekst befolkningsvekst 
+ + 


Næringsattraktivitet Bostedsattraktivitet 


Endring i Befolknings- 
arbeidsplasser —== endringer 
Figur 1.1 Prinsippskisse til attraktivitetsmodellen. 


Det er mange aktører som ønsker å skape vekst på sine steder. Kommunene 
er nesten uten unntak ivrige etter å skape vekst i befolkning og arbeidsplasser. 
Det finnes et stort antall interkommunale institusjoner, regionråd og inter- 
kommunale næringsselskaper som er opprettet for å bidra til høyere vekst. 
Fylkeskommunene ønsker også å påvirke samfunnsutviklingen. Det private 
næringslivet er også opptatt av å skape vekst i sine områder, og er ofte organ- 
isert i næringsforeninger som arbeider for å bidra til vekst. 

Attraktivitetsmodellen er utviklet for å være en støtte til slike aktører. 
Modellen skal ikke bare gi en teoretisk forståelse av hva som skaper vekst på et 
sted; ambisjonen er at den også skal kunne brukes som støtte til å utvikle strat- 
egier og tiltak som er vekstfremmende. Da er det viktig å fokusere på hva som 
er handlingsrommet. Hva kan stedene påvirke selv? 


11 Om8attraktivitetsmodellen i en 
kunnskapskontekst 


Attraktivitetsmodellen er utviklet fra bunn uten å ha vært bygget på en 
bestemt eksisterende teori. Vi skal kort gjøre rede for hvordan attraktivitets- 
modellen passer inn i kunnskapsfeltet på dette området. Det finnes mye for- 
skning på hvorfor noen områder vokser mer enn andre, når det gjelder både 
næringslivets vekst og befolkningsvekst. Vi skal derfor omtale de delene av 
dette store kunnskapsfeltet som vi mener er mest nærliggende og relevant i 
denne sammenhengen. 

Richard Florida synes å være en av de aller mest leste og kjente forskerne på 
dette feltet. Mange steder i Norge har helt eller delvis adoptert hans teorier, 
spesielt fra boka The Rise of the Creative Class, som kom ut i 2002. Florida 
mente å vise, gjennom empiriske analyser, at noen steder var mer attraktive for 

kreative mennesker. Denne attraktiviteten var igjen påvirket av stedenes 
egenskaper, som kunne påvirkes lokalt. Byenes estetiske egenskaper og 
forekomsten av ameniteter (en fellesbetegnelse på ulike tilbud og goder som 
kan gjøre steder attraktive) som de kreative satte pris på, var eksempler på 
egenskaper som fremmet stedenes attraktivitet. Samtidig mente Florida at 
såkalte kreative næringer hadde sterkere vekst enn andre. For slike kreative 
næringer er den viktigste innsatsfaktoren kreativ arbeidskraft. Dermed ville 
steder som var attraktive for kreative personer, også tiltrekke seg bedrifter i de 
vekstkraftige kreative næringene. Richard Floridas teorier er ganske skarpt kri- 
tisert av andre forskere og har derfor begrenset status i forskermiljøene, men 
teoriene har blitt flittig brukt mange steder i Norge og resten av verden. Idéen 
om at steder har ulike egenskaper som kan forklare hvorfor de tiltrekker seg 
innflytting i ulike grad, er i høyeste grad til stede i attraktivitetsmodellen også. 
Men vi skiller ikke mellom kreative innflyttere og andre. Vi finner heller ikke 
særlig stor støtte i empiriske data for Norge som støtter tesen om at kreative 
næringer vokser raskere enn andre. I vår modell har steder ulik tiltrekningsk- 
raft på innflytting generelt, ikke spesielt på kreative. Og tiltrekningskraften for 
tilflytning får bare innflytelse på den delen av arbeidsmarkedet som retter seg 
mot det lokale markedet, som kommunal virksomhet, butikker, bygg og 
anlegg, eiendom. Altså ikke de mest kreative næringene. Ifølge Florida var det 
de tre T-ene (Technology, Talent, Tolerance) som var nøkkelen til attraktivitet. 
Attraktivitetsmodellen fokuserer på tre B-er: bedrift, besøk og bosetting. Det 
må innrømmes at vi, da vi introduserte de tre B-ene, i det minste var inspirert 
av Floridas stil, om ikke innholdet hans. 

Blant Floridas kritikere bør kanskje den utrolig produktive Edward L. 
Glaeser nevnes spesielt. I hans «Review of Richard Floridas The Rise of the 
Creative Class» går han god for mye av det Florida postulerer i boka, og da 
spesielt at det er vekstfremmende for steder å ha egenskaper som er tiltrekk- 
ende for innflyttere. Glaeser mener imidlertid at det er steders tiltrekningsk- 
raft for personer med høy utdanning som er utslagsgivende. Med Floridas eget 
datasett forsøker han med tilsynelatende hell å vise at det er utdanningsnivået 
som gir befolkningsvekst, og ikke de kriteriene Florida mener er viktige (bohe- 
mindeksen og andre). Her skiller vi lag med Glaeser i attraktivitetsmodellen. 
Vi har forsøkt på ulike måter og se om forskjeller i utdanningsnivå (eller 
forekomst av universitet eller høgskoler) i norske kommuner og regioner har 
noe å si for befolknings- eller næringslivsvekst. Hvis vi bare måler vekst mot 

én variabel, nemlig utdanningsnivå, er det tilsynelatende en sammenheng. 
Men setter vi i tillegg befolkningsstørrelse og næringsstruktur inn som varia- 
bel, forsvinner sammenhengen. Utdanningsnivået er dermed ikke en variabel 
i attraktivitetsmodellen. 

Et annet prosjekt som bør nevnes i denne sammenhengen, er «The attrac- 
tiveness of European regions and cities for residents and visitors». Dette var 
et prosjekt finansiert av EU-programmet ESPON. Som tittelen forteller, handler 
det om to av våre B-er: attraktivitet for besøk og bosetting. Dette arbeidet var, i 
likhet med attraktivitetsmodellen, sterkt fundamentert i empiriske analyser på 
regionalt nivå, men da med en helt annen regioninndeling. Regionene i dette 
prosjektet vil tilsvare landsdelsnivå i Norge. I attraktivitetsmodellen bryter vi 
data ned til kommunenivå i Norge. I dette prosjektet ble det også definert en 
empirisk basert modell (the ATTREG model) hvor flyttestrømmene ble påvir- 
ket av et sett med territorielle egenskaper. De territorielle egenskapene ble 
definert gjennom 19 indikatorer, som tilgjengelighet (transport/infrastruktur), 
kyst, øy, klima, utdanningsnivå, befolkningstetthet, hotellsenger, turistattraks- 
joner etc. I dette prosjektet ble det gjort et skille mellom eksogene faktorer 
(som stedene kan gjøre lite med) og endogene faktorer. Endogene faktorer 
omfatter det som betegnes som «policy instruments». Dette grepet er sammen- 
liknbart med det vi gjorde i attraktivitetsmodellen. Det som omtales som ekso- 
gene faktorer i ATTREG-modellen kan tolkes som det vi kaller strukturelle 
forhold i attraktivitetsmodellen. Modellen i dette prosjektet er ganske forskjellig 
fra attraktivitetsmodellen. En likhet er at begge modellene skiller mellom struk- 
turelle faktorer og faktorer som kan påvirkes. Den geografiske inndelingen er 
svært forskjellig i ATTREG-modellen og vår attraktivitetsmodell. Det betyr at 
det vil bli forskjellige resultat med hensyn til hvordan de samme faktorene 
påvirker nettoflyttingen. Faktorer som kan ha stor betydning for en enkelt kom- 
mune kan ofte ha liten betydning når vi ser på en landsdel. ATTREG-modellen 
har ikke arbeidsplassvekst som forklaringsvariabel for flyttestrømmer. Det er 
en vesentlig forskjell fra attraktivitetsmodellen. I attraktivitetsmodellen er 
arbeidsplassvekst en sentral forklaringsfaktor for flyttestrømmene. Etter vår 
mening vil en analyse av flyttestrømmer mellom regioner som utelater den kan- 
skje viktigste faktoren, arbeidsplassvekst, ikke ha særlig verdi. Dermed er både 
selve modellene og den geografiske inndelingen i ATTREG så forskjellige at de 
to modellene vanskelig kan sammenliknes. Som en kuriositet kan vi nevne 
at Telemarksforsking var med i et konsortium som konkurrerte om dette 

prosjektet. Det forskerkonsortiet vi tilhørte, kom dessverre bare på andreplass 
av de ti som konkurrerte om å få prosjektet. 

I Sverige satte regjeringen i gang «Nationell strategi for tilvåxt och attraktiv- 
itet 2015-2020». På typisk svensk vis gikk de grundig til verks, og den statlige 
institusjonen Tillvåxtanalys ga ut rapporten «Varför år vissa platser mer attrak- 
tiva för boende ån andra?». I denne rapporten har de innledningsvis en diskus- 
jon om hva attraktivitet er, og slår fast at attraktivitet handler om attraktivitet 
for «boende, besök och nåringslivsattraktivitet». Altså våre tre B-er. Dernest 
har de en gjennomgang av internasjonal forskning på feltet. De peker på svensk 
forskning, der arbeidsmarkedet har en klar betydning for flyttestrømmene. 
I tillegg viser de til at forskningslitteraturen er rik på studier av hvilken betyd- 
ning ulike ameniteter har. 

I artikkelen «What matters for internal migration, jobs or amenities?» 
(Niedomysl & Clark 2014) har forfatterne gått gjennom forskningslittera- 
turen og sett på om vi kan konkludere om det er arbeidsplasser eller ameni- 
teter som er den viktigste drivkraften for regional vekst. De viser til at 
ameniteter spenner over et stort antall ulike faktorer, og at begrepet ameni- 
teter ikke er veldefinert. De mener at det ikke er et spørsmål om enten-eller, 
men at det er mest fruktbart å se regional vekst som et komplekst samspill 
mellomarbeidsplassvekst,ameniteterogsosialefaktorer. Attraktivitetsmodellen 
og de empiriske analysene som er gjennomført med bruk av denne modellen, 
viser at arbeidsplassveksten har en krystallklar og veldefinert effekt på flyt- 
testrømmer. Steders ameniteter kan imidlertid være en av flere faktorer som 
kan påvirke flyttestrømmene i positiv eller negativ retning. Steders ameniteter 
kan da være med på å forklare hvorfor noen steder har bedre flyttetall enn 
arbeidsplassveksten skulle tilsi, de kan altså være en forklaringsfaktor for 
steders bostedsattraktivitet. Som Niedomysl og Clark sier i artikkelen, er 
ameniteter et sett av mange ulike faktorer. Dermed vil en enkelt amenitet van- 
skelig få avgjørende betydning. 

Ellers finnes det en rekke forskningspublikasjoner som handler om enkelt- 
faktorers betydning for regional vekst. I artikkelen «Amenities as a Factor in 
Regional Growth» (Ullman 1954) hevdes det at et godt klima har en signifi- 
kant betydning for flyttestrømmer i USA. Videre finnes det forskning 
som viser at gjennomsnittsinntekten har betydning, og at lokalisering av 
høgskole eller universitet er positivt («Flyttning och pendling i Sverige» (SOU 
2007:35)). Lista over forskning som viser betydningen av slike enkeltfaktorer, 

kan gjøres svært lang. Vi har forsøkt å se om klima har en selvstendig betyd- 
ning for flyttestrømmer mellom norske kommuner, men uten hell. Også loka- 
lisering av høgskole og universitet har vi forsøkt å analysere virkningen av, 
uten å finne noe («Hva betyr det for et sted å ha en høgskole?», Vareide & 
Nygaard 2015). Hadde vi funnet at klima eller lokalisering av høgskole hadde 
hatt en signifikant betydning, hadde dette vært å anse som strukturelle betin- 
gelser som burde blitt inkludert i attraktivitetsmodellen. 

Vi har så langt kort redegjort for forskning på flytting på regionalt nivå som 
har relevans for attraktivitetsmodellen. Attraktivitetsmodellen behandler også 
arbeidsplassveksten som en endogen faktor. Dermed blir forskning på hva 
som skaper økonomisk vekst, materialisert som arbeidsplassvekst, også rele- 
vant. Her finnes det et enda større felt av forskningslitteratur. 

I attraktivitetsmodellen er bruk av shift/share-analyser sentralt. Shift/share- 
analyser er en klassisk metode for å skille mellom ulike drivkrefter for vekst: 
nasjonal vekst, strukturell vekst og regional vekst. Metoden ble beskrevet så 
tidlig som på 40-tallet (Daniel Creamer 1942). Metoden tar utgangspunkt i at 
ulike steder har ulik fordeling av bransjer. Man sammenlikner så veksten i 
de ulike bransjene på det aktuelle stedet med bransjenes vekst nasjonalt. 
Operasjonen ender opp med å dekomponere veksten på stedet i tre drivkrefter: 
den nasjonale veksten, effekten av bransjestrukturen og den regionale veksten. 
Den første effekten betegner vi som et strukturelt forhold, ettersom et sted ikke 
kan påvirke den nasjonale veksten særlig mye. Den nasjonale effekten endres 
raskt etter nasjonale og internasjonale konjunkturer. Effekten av bransjestruk- 
turen regner vi også som et strukturelt forhold. Steder kan i praksis ikke 
påvirke bransjestrukturen i særlig grad på kort eller mellomlang sikt. Steder 
med en stor andel av arbeidsplasser i bransjer som har nedgang, vil få en nega- 
tiv bransjeeffekt, mens andre steder, som har mange arbeidsplasser i vekst- 
bransjer, får en positiv bransjeeffekt. Den siste faktoren, regional vekst justert 
for nasjonal vekst og effekten av bransjestrukturen, er dermed den faktoren 
som vi er spesielt interessert i. 

Ulike former for klyngeteorier har fått bred utbredelse. Amerikaneren Paul 
Krugman regnes som en av pionerene innen klyngeteori. Han vektla lave 
transportkostnader og konsentrasjon av bedrifter vertikalt og horisontalt i ver- 
dikjeden som årsak til at noen regioner fikk høyere vekst og produktivitet. 
Forhold som tilgjengelighet (transport) og ulike teorier om agglomerasjoner 
og klynger burde tilsi at store arbeidsmarkedsregioner hadde systematisk 

større vekst enn små og isolerte regioner. I Norge har det blitt gjort mange 
analyser av betydningen av regionforstørring, spesielt i forbindelse med store 
veiutbygginger, for eksempel fergefri E39. Flere forskningsmiljøer i Norge, 
blant annet BI og Samfunns- og næringslivsforskning (SNF), har beregnet 
store økonomiske effekter av å binde ulike arbeidsmarkeder sammen gjennom 
investeringer i infrastruktur. En positiv sammenheng mellom produktivitet og 
arbeidsmarkedsstørrelse står sentralt i disse beregningene. Dersom størrelsen 
på arbeidsmarkedene har en vesentlig betydning for produktiviteten i næring- 
slivet, burde store arbeidsmarkeder også vokse raskere. I våre analyser finner 
vi riktignok at store arbeidsmarkeder har sterkere vekst i antall arbeidsplasser 
enn små. Men årsaken synes å være at de store arbeidsmarkedene i Norge har 
en bransjestruktur med en konsentrasjon av vekstbransjer, mens de fleste små 
arbeidsmarkeder har mesteparten av næringslivet i bransjer med lav vekst. 
I tillegg får de store arbeidsmarkedene en tilflytting av mennesker fra de 
små arbeidsmarkedene. Det synes å være et resultat av unge personers bosted- 
spreferanser. Den betydningen arbeidsmarkedenes størrelse har for 
arbeidsplassveksten i næringslivet, faller bort når vi samtidig tar med effekten 
av bransjesammensetningen og befolkningsveksten. Dermed blir også effekten 
av investeringer i infrastruktur ganske lav når vi anvender vår attraktivitets- 
modell, slik det for eksempel er gjort i Telemarksforskings notat «Hva betyr en 
fast forbindelse over Oslofjorden?» (Vareide 2014). 

Triple helix-teorier er også mye brukt og sitert i mange regionale utvikling- 
splaner. Triple-helix omhandler tre pilarer for regional vekst: næringslivet, det 
offentlige og akademia. Etzkowitz (1995) regnes som opphavet til begrepet. 
Regionale innovasjonssystemer er et begrep som er nær knyttet til triple helix. 
Regionale innovasjonssystemer er noe som kan skapes. Det er dermed ikke en 
strukturell faktor, men en faktor som kan forklare attraktivitet. Men steder 
uten høgskoler, universiteter eller forskningsmiljøer, vil jo mangle en av de tre 
pilarene. Dermed burde lokalisering av slike kunnskapsinstitusjoner logisk 
sett være en viktig strukturell faktor. Vi har forsøkt å anvende attraktivitetsmo- 
dellen for å undersøke betydningen av å ha en høgskole eller universitet i nota- 
tet «Hva betyr det for et sted å ha en høgskole?» (Vareide og Nygaard 2015). Vi 
fant at lokalisering av en høgskole i en kommune ikke hadde noen signifikant 
betydning verken for befolknings- eller arbeidsplassvekst. 


24 


ATTRAKTIVITET 


Betydningen av sosial kapital blir også tillagt betydning for regional vekst. 
Sosial kapital er også elementer i klyngeteori og triple helix. Utdanningsnivå 
kan være eksempel på en type sosial kapital som bidrar til vekst. 

Forskningslitteraturen kan derfor inspirere til et mangfold av faktorer som 
fører til at noen steder har sterkere vekst enn andre. Størrelsen til det funks- 
jonelle arbeidsmarkedet som stedet ligger innenfor, sentralitet og tilgjenge- 
lighet for transport, forekomst av universitet, høgskoler og forskningsinstitusjoner 
og utdanningsnivå er eksempler på stedlige egenskaper som kan tenkes å 
påvirke veksten. Dette er egenskaper ved stedene som i liten grad kan påvirkes 
på kort sikt, og som kunne vært lagt inn som strukturelle forhold for 
arbeidsplassvekst. Teorien på området gir dermed mange eksempler på fak- 
torer som kan inngå i vår modell. Vi har testet de fleste av disse faktorene for å 
se om de gir et systematisk og signifikant bidrag til å forklare forskjeller i 
arbeidsplassvekst i norske kommuner og regioner mellom 2000 og 2015. Noe 
overraskende har vi ikke funnet at disse faktorene har noen signifikant betyd- 
ning. Noe av årsaken er at vi har lett etter regional vekst etter å ha justert for 
bransjestruktur og nasjonal vekst med bruk av den omtalte shift/share- 
metoden. Attraktivitetsmodellen gir dermed ganske andre svar på hva som 
skaper vekst, enn mye av den øvrige teorien på området. 

Regionale vekstmønstre 


I dette kapitlet skal vi vise hvordan de regionale vekstmønstrene har vært i 
Norge etter 2000. Hvilke steder har hatt sterkest befolkningsvekst, og hvilke 
har fått nedgang? Hvilke steder har hatt sterkest og svakest vekst i antall 
arbeidsplasser? Er det de samme stedene som har hatt arbeidsplassvekst, som 
har hatt befolkningsvekst? Alle data vi har brukt i dette kapitlet, kommer fra 
SSB. Befolkningsdata er hentet fra statistikkbanken, mens data for 
arbeidsplasser er fra registerbasert sysselsettingsstatistikk. 

Vi skal også gå inn på de ulike komponentene i befolknings- og arbeidsplass- 
utviklingen. Hensikten er å gi et overblikk over de regionale variasjonene i 
vekst i Norge. Det vil også være trekk i utviklingen som vi har brukt for å 
spesifisere og utforme modellen som vi skal presentere i de neste kapitlene. 


2.1 Befolkningsvekst 


Vi skal først se på mønstrene i befolkningsveksten i kommunene i Norge. I 
kartene i figur 2.1 ser vi befolkningsveksten i to perioder, og et kart som viser 
endringen i vekstrate mellom de to periodene. 

Kartene viser et velkjent mønster for perioden 2000-2006. Kommunene 
rundt de største byene vokste mest. I den første perioden hadde mange av de 
perifere kommunene nedgang. I den andre perioden, 2007-2014, fikk langt 
færre kommuner nedgang, men fremdeles finner vi nedgangskommunene i 
periferien. Årsaken til at befolkningsveksten i de to periodene er forskjellig, er 
at innvandringen til Norge økte, som følge av økt arbeidsinnvandring fra land 
i Schengen-området. 

Har dette ført til mer eller mindre sentralisering? Det siste kartet viser 
endringene i vekstratene mellom de to periodene. Det er ikke lett å se noen 
mønstre i endringene. Det er kommuner med nedgang og vekst i alle landsdeler. 
Det er riktignok blitt langt færre kommuner med befolkningsnedgang, 

MN Nedgang >1% 
. Nedgang 0,5-1 % 
Nedgang 0-0,5 % 


E Vekst 0-1 % 
E vekst >1 % 


NNN nedgang 
Endring 0-0,4 % 
Endring 0,4—0,6 % 
E Endring 0,6-1 % 
E Endring >1 % 


2000-2006 2007-2014 Endring 


Figur 2.1 Årlige vekstrater i folketallet i kommunene i perioden 2000-2006 og 2007-2014, samt endrin- 


gen i vekstrater mellom de to periodene. 


men det er ikke lett å se at endringene er forskjellige mellom landsdeler, eller 
mellom sentrum og periferi. 

Mønstrene vi ser, tyder på at sentraliseringen fortsetter, i betydningen at de 
sentrale områdene som hadde størst befolkningsvekst tidligere, også har den 
største befolkningsveksten i den siste perioden. Innvandringen har bidratt til å 
heve nivået for befolkningsveksten ganske likt over hele landet. 


211 Mønstre i befolkningsvekst i regionene 


Vi også skal se på hvordan befolkningsveksten fordeler seg mellom regioner. 
Vi bruker en regioninndeling der kommunene blir gruppert i regioner etter 
politiske samarbeidskonstellasjoner i form av regionråd eller interkommunale 
næringsselskaper. I de fleste fylkene er det en definert regioninndeling som 
brukes av fylkeskommunene. I noen få områder, for eksempel Finnmark og 
Helgeland, har vi definert regionene selv, men i de fleste områdene danner 
kommunene veldefinerte regioner. Vi har delt de 428 kommunene inn i 84 
slike politiske regioner. 

I mange tilfeller vil mønstre tre klarere fram når vi bruker regioninndeling i 
stedet for kommuneinndeling. Når vi ser på kartene over befolkningsveksten i 
de to periodene og endringen fra periode til periode, ser vi at mange av 

NNN nedgang >0,4 % 
Nedgang 0-0,4 % 
| Vekst 0-0,4 % 
E Vekst 0,4-0,6 % 
E vekst >0,8 % 


NN nedgang 
Endring 0-0,4 % 
- Endring 0,4—0,6 % 
E Endring 0,6-0,8 % 
NN snaring >0,8 % 


2000-2006 2007-2014 Endring 


Figur 2.2 Årlige vekstrater i folketallet i regionene i perioden 2000-2006 og 2007-2014, samt endringen 
i vekstrater mellom de to periodene. 


regionene på Vestlandet har fått økt befolkningsveksten mest fra første til 
andre periode. Innlandet (Hedmark og Oppland) har ingen regioner som er 
blant regionene med størst økning i befolkningsveksten. 

Videre skal vi se nærmere på hvordan befolkningsendringene kan dekompo- 
neres i fødselsbalanse, innenlands flytting og nettoinnvandring. Senere skal vi 
se nærmere på drivkreftene bak befolkningsveksten. Vi vil da vise hvordan 
strukturelle trekk i næringsutviklingen har gitt ulike betingelser for arbeidsplass- 
vekst mellom de ulike områdene. 


21.2 Hvordan befolkningsendringer kan 
dekomponeres 

Befolkningsendringer skjer som følge av seks ulike komponenter: 
e fødte 

e døde 


e innflytting innenlands 
e utflytting innenlands 

e innvandring 
e utvandring 


De seks komponentene danner tre par: 


e  fødselsoverskudd som er lik fødte fratrukket døde 
e netto innenlands flytting, som er innenlands innflytting minus utflytting 
e netto innvandring, som er innvandring fratrukket utvandring 


Alle disse komponentene bidrar til endringer i befolkningen, men i ulik grad 
på ulike steder. Vi skal se på hvordan de regionale mønstrene i befolkningsut- 
viklingen har blitt påvirket av disse komponentene siden 2000. 


2.1.3 Fødselsoverskuddet 


Fødselsoverskudd er antall fødte minus antall døde. Når vi skal sammenlikne 
ulike områder, er det mest hensiktsmessig å se på variasjoner i fødselsover- 
skuddet i prosent av folketallet i begynnelsen av perioden. I kartene i figur 2.3 
ser vi hvordan fødselsoverskuddet varierer mellom kommunene i Norge. 
Kartene i figur 2.3 viser at mønstrene i fødselsbalansen er svært stabile over 
tid. Det er liten forskjell på variasjonene i kommunenes fødselsbalanse mellom 
de to periodene. Det er høy positiv fødselsbalanse i de store byene og i omkring- 
liggende kommuner og negativ fødselsbalanse i de fleste perifere kommunene. 


E Nedgang >0,5 % 
Nedgang 0,2-0,5 % 

-| Mellom -0,2-0,2 % 

E vekst 0,2-0,5 % 

E vekst >0,5 % 


2000-2006 2006-2014 


Figur 2.3 Fødselsbalansens bidrag til årlig befolkningsvekst. 

Alders- og kjønnsfordelingen betyr mye for fødselsbalansen. Hvis det er en 
stor andel kvinner i fødedyktig alder, bidrar det til at det blir flere fødte som 
andel av befolkningen. Samtidig vil en stor andel eldre føre til høyere døde- 
lighet. Begge disse faktorene blir påvirket av flyttingen. Det er i hovedsak unge 
mennesker som flytter, og det gjør at steder som over tid har hatt netto innflyt- 
ting, både får flere kvinner i fødedyktig alder og en mindre andel eldre. Dermed 
vil nettoflyttingen påvirke fødselsbalansen over tid. 

Det er også regionale forskjeller mellom landsdelene når det gjelder frukt- 
barhet. Fruktbarheten måles som antall barn en gjennomsnittskvinne føder i 
løpet av livet. Fylker som Hedmark, Oppland og Telemark har lav fruktbarhet, 
mens Sogn og Fjordane og Rogaland er fylker med høy fruktbarhet. 


Tabell 2.1 Fruktbarhetstall i fylkene i ulike tiår, avvik fra landsgjennomsnittet. 


1960 1970 1980 1990 2000 2010 
Østfold -0,20 =0,10 =0,16 -0,15 -0,07 —0,06 
Akershus -0,13 -0,17 -0,11 -0,05 0,03 0,06 
Oslo KE =- - —=0,26 -0,17 —0,09 -0,11 
Hedmark =0,16 -0,18 -0,18 =0,15 =0,11 =0,10 
Oppland -0,08 —0,09 017 0.15 001 -0,06 
Buskerud -0,23 —0,14 -0,11 20,13 -0,06 -0,06 
Vestfold —=0,17 -0,10 -0,09 -0,10 =0,10 -0,09 
Telemark -0,13 -0,05 -0,03 0,11 -0,13 —0,07 
Aust-Agder 0,13 0,23 0,13 0,03 -0,03 0,05 
Vest-Agder 0,24 0,29 0,22 0,13 0,08 0,12 
Rogaland | 0,39 0,32 0529 0,24 0,19 0,18 
Hordaland 0,22 0,17 0,15 0,13 0,08 0,05 
Sogn og Fjordane 0,27 0,24 0,20 0,14 
Møre og Romsdal 0,17 0,11 0,12 0,07 
Sør-Trøndelag 0,11 0,08 —0,01 0,02 0,00 -0,01 
Nord-Trøndelag 0,37 0,23 0,13 0,14 0,15 0,14 
Nordland i A 0,20 (JUL 0,09 0,02 0,03 
Troms 0,22 0,08 0,08 0,01 -0,03 
Finnmark 0,36 0,11 0,18 0,07 0,01 

Fruktbarhetstallene varierer både over tid og i geografien. For å få fram 
de geografiske mønstrene kan vi se på hvordan fruktbarhetstallene avviker 
fra landsgjennomsnittet i de ulike fylkene de siste tiårene. Tabell 2.1 viser 
dette. 

SSB forklarer fruktbarhetstallene slik: Samlet fruktbarhetstall er summen av 
1-årige aldersavhengige fruktbarhetsrater 15-49 år. Antall barn hver kvinne 
kommer til å føde under forutsetning av at fruktbarhetsmønsteret i perioden 
varer ved, og at dødsfall ikke forekommer. 

På 60- og 70-tallet var de geografiske forskjellene i fruktbarhet svært store. 
Etter hvert har fruktbarhetstallene blitt mye jevnere fordelt mellom fylkene. 
Noen fylker, som Rogaland, Sogn og Fjordane og Nord-Trøndelag, har frem- 
deles høyere fruktbarhet. Fylkene på Østlandet har stort sett hatt lavere frukt- 
barhet enn andre deler av landet, med unntak av Akershus, hvor kvinnene nå 
har blitt mer fruktbare enn gjennomsnittet. De tre nordligste fylkene hadde 
mye høyere fruktbarhet enn gjennomsnittet tidligere, men har nå en fruktbar- 
het som ligger nær gjennomsnittet. 

Selv om forskjellene i fruktbarhet har blitt mindre, får kvinnene i Rogaland 
fremdeles 0,3 flere barn enn kvinnene i Oslo. Variasjon i fruktbarhet påvirker 
dermed befolkningsveksten ganske mye fremdeles. 

Men selv om forskjeller i fruktbarhet har en klar betydning for å forklare 
variasjoner i befolkningsvekst, vil vi nå forlate dette temaet i denne boka. Det 
er fordi det å påvirke kvinners fruktbarhet ikke er et tema for dem som driver 
med regional utvikling. Det kan være mange årsaker til det, ikke minst mange- 
len på effektive virkemidler og tiltak. 


21.4 Flytting og alder 
Vi skal se litt på hvordan flytting påvirkes av alder. I figur 2.4 kan vi se hvilke 
alderstrinn som flytter hyppigst. Personer mellom 20 og 30 år flytter klart mest 
hyppig. Flyttehyppigheten avtar med alder, men det er forholdsvis mange små 
barn som er med på flyttelassene. Fra 2000 til 2014 har det blitt en større 
mobilitet i befolkningen over 15 år, mens det er en mindre andel av barn under 
15 som flytter. 

Figur 2.4 viser at de fleste som flytter, er under 40 år. Det betyr at steder som 
har stor innflytting, i regelen forynger befolkningen. Slike steder vil da få lavere 
dødelighet, fordi andelen eldre blir lavere. Samtidig får slike steder flere 

Figur 2.4 Prosentvis andel som flytter over kommunegrense i ulike alderstrinn. 

kvinner i fødedyktig alder, noe som øker antall fødsler. Steder med netto 
innflytting over mange år vil dermed få et høyere fødselsoverskudd. 

På steder med netto utflytting vil befolkningen tappes for yngre. Det blir da 
en høyere andel eldre i befolkningen og færre kvinner som føder. Slike steder 
vil dermed gradvis få en stadig mer negativ fødselsbalanse. 

Fødselsbalansen henger dermed nær sammen med nettoflyttingen. Det gjør 
at vi fokuserer på flyttemønstrene når vi skal analysere drivkreftene for 
befolkningsvekst. 


21.5 Flytting og kjønn 
Er det store forskjeller på flyttemønstrene mellom kjønn? Det er noen små 
forskjeller på mobiliteten til menn og kvinner. Kvinner er mer mobile enn 
menn mellom 15 og 25 år, mens menn er mer mobile etter 25. Kanskje henger 
den høyere mobiliteten til kvinner mellom 15 og 25 år sammen med at kvinner 
i høyere grad enn menn tar høyere utdanning. Ser vi alle aldersgrupper under 
ett, er menn litt mer mobile enn kvinner. Forskjellene er ganske små. 

En kan ikke se bort fra at det er kjønnsforskjeller mellom drivkrefter for 
kvinners og menns flytting. Kanskje tiltrekkes de av forskjellige egenskaper ved 
stedene? Arbeidsmarkedet er også sterkt kjønnssegregert. Steder med sterk 

Figur 2.5 Prosentvis andel som flytter over kommunegrense i ulike alderstrinn. Kvinner og menn, 2014. 


vekst i industriarbeidsplasser vil dermed i størst grad trekke til seg mannlige 
innflyttere, mens andre steder med sterk vekst i arbeidsplasser i helse- eller 
undervisningssektoren kanskje vil trekke til seg et flertall av kvinner. 

Vi har likevel lagt til grunn at det er de samme drivkreftene som påvirker 
flyttingen mellom steder, uavhengig av kjønn. Det å splitte opp analysene 
mellom kjønn vil gjøre modellen og analysene langt mer komplisert. Det vil 
kanskje være noe som vi kan analysere i et annet prosjekt. 


2.1.6 Innenlands nettoflytting 

Innenlands nettoflytting til en region er antall personer som flytter inn fra en 
annen norsk region, fratrukket antall personer som flytter ut en annen region 
i Norge. 

Den innenlandske flyttingen er vist i kartene i figur 2.6. Det er brukt samme 
skalering som i i kartene i figur 2.3, som viste variasjonene i fødselsbalansen. 
Vi kan se at det er svært mange kommuner som har et innenlands flyttetap. 
Det er de rosa og røde kommunene i figuren. Det er et tilsvarende lite antall 
kommuner som har en gevinst av den innenlandske flyttingen. Innenlands fly- 
tting er et nullsumspill, så i utgangspunktet burde det være omtrent like mange 
blå som røde kommuner. De kommunene som har netto innflytting fra andre 
norske kommuner, er imidlertid mye mer folkerike enn de kommunene som 

Figur 2.6 Den innenlandske nettoflyttingens bidrag til årlig befolkningsvekst. 


har netto utflytting. Dermed blir den innenlandske flyttegevinsten konsentrert 
til få kommuner. Noen ganske få, store kommuner stikker av med den innen- 
landske flyttegevinsten. 

Vi har dermed hatt en utvikling hvor ganske få kommuner vokser på bekost- 
ning av mange små. Det er det mønsteret vi vanligvis omtaler som sentraliser- 
ing. Men hva er det som driver denne utviklingen? Er det økonomi, 
arbeidsplasser eller unges preferanser for det «urbane»? Det skal vi forsøke å gi 
svar på. 


21.7 Innvandring 


Nettoinnvandring er antall personer som flytter inn til et norsk sted fra 
utlandet, fratrukket antall personer som flytter fra et norsk sted fil utlandet. 
Det er uavhengig av nasjonaliteten til personene. 

Nettoinnvandringen til kommunene er vist i kartene i figur 2.7. Vi kan 
se at det i begge periodene er snakk om varierende vekstbidrag fra nettoin- 
nvandringen. I den siste perioden har de fleste kommunene et nettobidrag 
fra innvandring som tilsvarer mer enn 0,5 prosent årlig befolkningsvekst. 
Det er vanskelig å se noen mønstre i innvandringen, og for sikkerhets 
skyld har vi laget kartet over innvandring i den siste perioden i en annen 
skala, som skiller bedre mellom kommunene. Heller ikke i det tredje kartet 
er det mulig å se særlige mønstre. Det betyr at den økte innvandringen 

B nedgang >0,5 % 
Nedgang 0,2-0,5 % 

2000-2006 2007-2014 2007-2014 skalering som visit til høyre 


Figur 2.7 Nettoinnvandringens bidrag til årlig befolkningsvekst. 


etter 2007 har fordelt seg over hele landet, uten noen synlige regionale 
mønstre. 

Så langt har vi sett at sentraliseringen av bosettingen i stor grad skyldes net- 
toflyttingen innenlands. Fødselsbalansen virker også sentraliserende, men er 
forårsaket av at de kommunene som har hatt netto innflytting over en lang 
periode, også har fått et stort positivt fødselsoverskudd som følge av denne 
innflyttingen. Nettoinnvandringen har ikke virket sentraliserende, men synes 
å fordele seg ganske jevnt over hele landet. 


21.8 Innvandringsmønstre regioner 


Figur 2.8 viser nettoinnvandringen til regionene i de samme periodene. I den 
første perioden kan det se ut til at mange regioner med høyest innvandring er 
typiske distriktsregioner. I denne perioden var en stor del av dem som innvan- 
dret, flyktninger. 

I den siste perioden har de fleste regionene et nettobidrag fra innvandring 
som tilsvarer mer enn 0,5 prosent årlig befolkningsvekst. Det er vanskelig å se 
noen mønstre i innvandringen, og for sikkerhets skyld har vi laget kartet over 

Figur 2.8 Nettoinnvandringens bidrag til årlig befolkningsvekst. 


innvandring i den siste perioden i en annen skala i tillegg, som skiller bedre 
mellom regionene. 

Det kan se ut til at det har vært høyere nettoinnvandring til Agder og 
Vestlandet, og noe mindre nettoinnvandring til Østlandet og Trøndelag. I 
den siste perioden har det vært mest arbeidsinnvandring. Det kan ha ført 
til at nettoinnvandringen har blitt mer knyttet til arbeidsplassvekst enn 
tidligere. 

I figur 2.8 ser vi hvordan Norges befolkningsvekst har blitt påvirket av fød- 
selsbalansen og nettoinnvandringen. Fødselsbalansen har vært ganske stabil. 
Nettoinnvandringen skjøt fart i løpet av 2007. Innvandringen til Norge skiftet 
også karakter. Før 2007 var en stor andel av innvandrerne flyktninger, mens 
etter 2007 har majoriteten av innvandringen skyldtes arbeidsinnvandrere fra 
Schengenområdet. Dette skiftet har hatt stor betydning, og det er årsaken til at 
vi så langt har skilt mellom perioden fra 2000 til og med 2006, og perioden fra 
2007 og utover. 

Kartene vi har sett, kan tolkes som at innvandringen har gitt et positivt skift 
til befolkningsveksten over hele landet. Det kan tolkes som at mekanismene 

Figur 2.9 Prosentvis bidrag til befolkningsveksten i Norge fra fødselsbalanse og netto innvandring de siste 


12 måneder. 


for at norske steder har ulik vekst, er de samme som tidligere, men med den 
forskjellen at alle steder har fått et positivt skift i nettoflyttingen. Det vil si at vi 
i prinsippet kan ha samme modell for utviklingen i hele perioden, med Norges 
nettoinnvandring som en eksogen faktor som påvirker alle steder likt. 

Det er også et tydelig trekk i figuren at nettoinnvandringen til Norge har hatt 
en synkende trend de tre siste årene. Det er i tråd med SSBs framskrivinger, men 
nedgangen har skjedd enda raskere enn i SSBs middelframskrivinger fra 2014. 
Utviklingen i Norges nettoinnvandring får stor betydning for framtidig 
befolkningsvekst i Norge og er et sentralt element når vi skal lage scenarioer for 
utviklingen basert på attraktivitetsmodellen. Det skal vi vise senere i denne boka. 


21.9 Samlet nettoflytting 


Hvis vi legger sammen netto innenlands flytting og netto innvandring, får vi 
samlet nettoflytting. I kartene under ser vi hvordan den samlede nettoflyttin- 
gen har bidratt til befolkningsveksten i de to periodene. 

Figur 2.10 Nettoflytting inkludert innvandring. 

Figur 2.11 Samlet nettoflytting i kommunene, fordelt etter kvantiler, slik at det er like mange kommuner i 

Det er åpenbart at det har blitt færre røde og rosa kommuner i den siste 
perioden, samtidig som det har blitt langt flere blå. Det har blitt ganske få kom- 
muner som har et samlet flyttetap i den siste perioden. Mange kommuner i 
distriktene har nå fått netto innflytting når innvandringen medregnes. 

Et interessant spørsmål er om mønstrene er annerledes. Er det andre typer 
kommuner som nå får netto innflytting (inkludert innvandring)? Eller er møn- 
strene egentlig ganske like, bare med et positivt skift i nettoflyttingen som har 
løftet alle typer kommuner? Mønstrene vi ser, tyder på det siste. Det har kon- 
sekvenser for hvordan vi utformer modellen, som vi skal se i neste kapittel. 

I kartene i figur 2.10 bruker vi de samme tallene som i kartene på forrige 
side, men nå har vi fordelt kommunene etter nettoflyttingen i forhold til 
hverandre i samme periode. 

I kartene i figur 2.11 er kommunene fordelt etter kvantiler. Når vi ordner 
etter kvantiler er det like mange kommuner i hver gruppe. Her bruker vi fem 
kvantiler slik at en femtedel av kommunene er i hver gruppe. Det er altså like 
mange mørkeblå kommuner i hver av kartene. 

Det er åpenbart at det sentraliserende flyttemønsteret har blitt opprettholdt. 
Vi ser at de mørkeblå kommunene, det vil si dem med høyest nettoflytting, 
fremdeles er lokalisert nær de største byene: Oslo, Kristiansand, Stavanger, 
Bergen og Trondheim. 

Det kan kanskje se ut til at det er flere mørkeblå kommuner som ligger uten- 
for de store byregionene i den siste perioden. I den første perioden kan vi se at 
kommuner som Bø i Telemark, Fyresdal, Etne og Røros er mørkeblå. Det er de 
eneste typiske distriktskommunene som er mørkeblå i det første kartet (peri- 
oden 2000 til 2006). 

I det andre kartet er Bø i Telemark fremdeles mørkeblå, sammen med andre 
typiske distriktskommuner som Flå, Hemsedal, Lyngdal, Austevoll, Sogndal, 
Ulstein, Ørskog, Hitra, Frøya, Træna og Gamvik. Det er dermed 12 typiske dis- 
triktskommuner blant de 85 kommunene med høyest nettoflytting i den siste peri- 
oden. Det kan dermed virke som at det sentraliserende flyttemønsteret i stor grad 
er det samme som før, men at den økte innvandringen har gjort at utviklingen er 
mindre forutsigelig for distriktskommunene. Det er fremdeles et flertall distrikts- 
kommuner blant dem med lavest nettoflytting, men det har blitt flere unntak. 

I kartene i figur 2.12 er regionene fordelt etter kvantiler, slik at en femtedel 
av regionene er i hver gruppe. Det er altså like mange mørkeblå regioner i hver 
av kartene. 

Figur 2.12 Samlet nettoflytting, fordelt etter kvantiler, slik at det er like mange regioner i hver gruppe. 


Igjen ser vi at det sentraliserende flyttemønsteret har blitt opprettholdt. Vi 
ser at de mørkeblå regionene, det vil si dem med høyest nettoflytting, frem- 
deles er lokalisert nær de største byene: Oslo, Kristiansand, Stavanger, Bergen 
og Trondheim. 

Det kan kanskje se ut til at det er flere mørkeblå regioner som ligger utenfor 
de store byregionene i den første perioden. I den første perioden kan vi se at 
regioner som Stjørdalsregionen, Trondheimsregionen, Stavangerregionen og 
regionene omkring Oslo og Bergen er mørkeblå. 

I det andre kartet er Stjørdalsregionen, Stavangerregionen og regionene 
omkring Oslo og Bergen fremdeles mørkeblå, sammen med Storfjord, 
Ålesundsregionen, Nordhordland, Hitra/Frøya, Kongsberg/Numedal og 
Midt-Buskerud. 


2110 Relativ nettoflytting 

Relativ nettoflytting er et begrep som skal beskrive nettoflyttingen til et sted i 
forhold til nettoflyttingen til landet. For norske regioner blir den relative net- 
toflyttingen lik regionens nettoflytting fratrukket Norges nettoflytting. Norges 
nettoflytting vil være landets netto innvandring. 

NN nedgang >0,5 % 

Nedgang 0,2-0,5 % 
Mellom -0,2—0,2 % 
EF Vekst 0,2-0,5 % 
NN vekst >0,5 % 


2000-2006 2007-2014 


Figur 2.13 Relativ nettoflytting i kommunene. 


Kartene over viser den relative nettoflyttingen i norske kommuner i to peri- 
oder. De røde er kommuner hvor nettoflyttingen er mer enn 0,5 prosent 
svakere per år enn landets nettoflytting. De rosa har også lavere nettoflytting 
enn landet, men da mellom 0,2 og 0,5 prosent mindre per år. Vi kan se at de 
fleste av landets kommuner har markant lavere nettoflytting enn landet. I den 
siste perioden hadde 108 av landets 428 kommuner en positiv relativ nettoflyt- 
ting. I den første perioden var det 106 av kommunene som hadde positiv net- 
toflytting. De gule kommunene har en nettoflytting som er ganske lik landet, 
det vil si at nettoflyttingen ikke er mer enn 0,2 prosent forskjellig fra landets 
nettoflytting årlig. 

De lyseblå og blå kommunene har markant bedre nettoflytting enn landet. De 
mørkeblå er kommuner med en relativ nettoflytting på over 0,5 prosent. Det var 
36 slike kommuner i den første perioden, mens det var 37 slike kommuner i den 
andre perioden. I den første perioden var det bare Bø i Telemark av de mørkeblå 
som ikke er i pendlingsavstand til en større by. I den siste perioden har også dis- 
triktskommuner som Hemsedal, Hitra, Frøya, Ulstein og Gamvik blitt mørkeblå. 

Vi vil fokusere på den relative nettoflyttingen (inkludert innvandring) når vi 
skal lage modellen. Problemstillingen blir da: Hva forklarer variasjonene i den 
relative nettoflyttingen mellom kommuner og regioner i Norge? 

2.2 Arbeidsplassvekst 


Vi har så langt vist de regionale mønstrene i befolkningsvekst og fokusert 
spesielt på flyttemønstrene. I dette kapitlet skal vi gi en beskrivelse av 
arbeidsplassveksten i Norge og hvordan denne fordeler seg mellom kommu- 
ner og regioner i Norge. Det er spesielt flyttemønstre og arbeidsplassendringer 
vi ønsker å analysere og forstå. 

Vi bruker begrepet arbeidsplasser om sysselsetting etter arbeidssted. Data 
henter vi fra registerbasert sysselsettingsstatistikk i SSB. I den registerbaserte 
sysselsettingsstatistikken skilles det mellom sysselsetting etter bosted og sys- 
selsetting etter arbeidssted. Sysselsetting er dermed et flertydig begrep. Vi 
bruker derfor begrepet «sysselsetting» for sysselsetting etter bosted, mens vi 
bruker «arbeidsplasser» for sysselsetting etter arbeidssted. 

I figur 2.14 ser vi at antall arbeidsplasser i Norge har økt med 17,2 prosent 
fra 2000 til slutten av 2014. Arbeidsplassveksten varierer over tid. I perioden 
2005-2008 var arbeidsplassveksten spesielt høy. I denne perioden var det 
høykonjunktur i Norge, og vi ser at det var veksten i antall arbeidsplasser i 
næringslivet som trakk opp den samlede arbeidsplassveksten. Finanskrisen, 
som inntraff på slutten av 2008, førte til et fall i antall arbeidsplasser i næring- 
slivet i 2009. Etter 2009 har det vært ganske jevn vekst i næringslivet. Vi kan 

Figur 2.14 Utvikling i antall arbeidsplasser i Norge, indeksert slik at nivået i 2000 = 100. 

også se at veksten i antall arbeidsplasser i det offentlige blir lite påvirket av 
konjunkturer. Den norske staten har store finansielle ressurser og kan derfor 
øke sine budsjetter i dårlige tider med såkalt motkonjunkturpolitikk. Det fører 
til at antall ansatte i det offentlige øker når det blir et fall i privat næringsliv. 


2.21 Vekst i næringslivet i ulike perioder 

Næringslivets vekst varierer sterkt over tid. I enkelte perioder er det såkalt 
høykonjunktur, og næringslivet vokser. Andre perioder er preget av kriser. Vi 
hadde dotcom-krisen rundt 2002-2003, finanskrisen som startet mot slutten 
av 2008, og til sist oljekrisen som startet mot slutten av 2014. Vi kan se disse 
høykonjunkturene og krisene tydelig på utviklingen av antall arbeidsplasser. 

I perioden etter 2000 har det vært noen karakteristiske perioder med 
høykonjunktur og kriser. Perioden 2005-2008 var en høykonjunktur, da det 
var sterk vekst i antall arbeidsplasser i alle fylker i Norge. Finanskrisen rammet 
alle fylker, slik at samtlige fylker fikk nedgang i antall arbeidsplasser i næring- 
slivet i 2009. 

Figur 2.15 Prosentvis vekst i antall arbeidsplasser i næringslivet i årene 2000-2014, fylkesvis. 

I figur 2.15 ser vi at arbeidsplassveksten i næringslivet i de ulike fylkene i 
stor grad går i takt. Det betyr at det er nasjonale konjunkturer som påvirker 
veksten i alle deler av landet stort sett samtidig. Den såkalte dotcom-krisen i 
2002-2003 rammet næringslivet i Oslo i langt større grad enn resten av landet. 
Det var fordi dette var en krise som hovedsakelig rammet IT-næringen. Siden 
IT-næringen var sterkt konsentrert i Oslo, ble denne krisen mest merkbar der. 
Høykonjunkturen mellom 2005 og 2008 var en generell oppgangstid for 
næringslivet over hele landet. Finanskrisen rammet også alle deler av landet. 
Oljekrisens virkninger har vi ikke sett de langsiktige virkninger av ennå. Men 
denne vil ramme de delene av landet hvor oljenæringene er mest konsentrert. 

Konklusjonen er at næringslivet i alle deler av landet blir påvirket av de nas- 
jonale konjunkturene, men at stedenes bransjestruktur også er et forhold som 
har stor betydning. 


2.2.2 Regionale variasjoner i arbeidsplassvekst 

I våre analyser er det de regionale variasjonene som er i sentrum. I kartene 
under kan vi se variasjonen i arbeidsplassvekst mellom kommunene i Norge. 
Vi har beholdt de samme periodene som i foregående kapittel. 


NN Nedgang >1% 
Nedgang 0,2-1 % 
Uendret -0,2—0,2 % 

E Vekst 0,2-1 % 

E vekst >1% 


2000-2006 2007-2014 


Figur 2.16 Arbeidsplassvekst i kommunene. 

Kartene i figur 2.16 som viser variasjonene i arbeidsplassvekst, viser ikke så 
klare mønstre som kartene over befolkningsvekst og nettoflytting. I kartet til 
høyre, som viser arbeidsplassveksten i den siste perioden, er det en viss klynge 
av kommuner med høy vekst rundt Oslo. I kartet til venstre er det en ganske 
klar klynge av vekstkommuner rundt Stavanger. 

Det er dermed tilsynelatende langt mindre systematiske mønstre i arbeidsplass- 
veksten enn i befolkningsveksten, i hvert fall langs dimensjonen sentralitet. Det 
er mange kommuner i perifere områder som har høy arbeidsplassvekst. 

Når vi ser på arbeidsplassvekst i regionene, er det fremdeles ikke lett å se 
noen klare mønstre. Det er regioner med arbeidsplassvekst og arbeidsplassned- 
gang i alle landsdeler. Noen regioner har sterk arbeidsplassvekst i en periode, 
men arbeidsplassnedgang i andre. 

De regionale mønstrene i arbeidsplassveksten ser ut til å være langt mindre 
tydelige enn mønstrene i flyttingen. Det tolker visomatdet ikke er arbeidsplass- 
veksten som er hovedårsaken til det sentraliserte flyttemønsteret vi så tidligere. 
Arbeidsplassveksten har nok bidratt til sentraliseringen til en viss grad, 
siden det er høyere arbeidsplassvekst i de mest sentrale regionene, men det er 
åpenbart at mange perifere regioner har hatt god arbeidsplassvekst. 


MN Nedgang >0,3 % 
Nedgang 0,-0,3 % 
Vekst —0,5 % 

E Vekst 0,5—1,2 % 

MN Vekst >1,2% 


2000-2006 2007-2014 


Figur 2.17 Arbeidsplassvekst i regionene. 

Sentraliseringen av befolkningen som vi ser av flyttemønstrene, synes å være 
langt kraftigere enn den sentraliseringen vi kan se av arbeidsplassene. Det 
betyr at det må være andre krefter enn arbeidsplassveksten som bidrar til sen- 
traliseringen. Vi skal se nærmere på hva dette kan være, i neste kapittel. 


2.3 Hva de regionale vekstmønstrene 
betyr for modellen 


De vekstmønstrene vi har sett til nå i dette kapitlet, kan brukes til å spesifisere 
modellen mer nøyaktig enn vi så innledningsvis i figur 1.1. 

De regionale utviklingstrekkene vi har beskrevet så langt i kapittel 2, har 
handlet om to forhold: endringen i antall arbeidsplasser og endringer i folket- 
allet. Vi har så langt bare beskrevet den faktiske utviklingen, men i de neste 
kapitlene vil vi forsøke å skape en modell som kan forklare årsakene til den 
utviklingen vi har beskrevet. Vi har tatt noen valg som har avgjørende betyd- 
ning for hvordan vi har utformet modellen. Vi skal kort gjøre rede for disse 
valgene før vi begynner å beskrive modellen. 


Næringsutvikling 

Arbeidsplasser finnes i både privat og offentlig sektor. Vi vil konsentrere oss 
om arbeidsplassendringene i det private næringslivet. Arbeidsplassendringene 
i offentlig sektor har naturligvis like stor betydning som i næringslivet, men 
det er endringene i næringslivet vi ønsker å analysere og forstå. Det betyr at 

Figur 2.18 Logikk og struktur i attraktivitetsmodellen. 

endringene i antall arbeidsplasser i offentlig sektor er en størrelse som vi putter 
inn i modellen. Det er en eksogen faktor vi tar med, men modellen har ikke 
som ambisjon å forklare hvorfor offentlig sektor krymper eller vokser. Det er 
flere årsaker til at vi gjør dette valget. For det første er det som oftest næring- 
sutviklingen som kommuner, regioner og fylker fokuserer på når de lager sine 
strategier for å øke veksten. Dermed er det næringsutviklingen det er behov 
for å forstå og påvirke. Antall arbeidsplasser i kommunal sektor er normalt en 
funksjon av de offentlige budsjettene. Ingen kommuner eller fylkeskommuner 
kan ansette flere enn de har inntekter til, i det minste ikke uten at det går utover 
antall arbeidsplasser i senere perioder. Statlige arbeidsplasser er imidlertid et 
tema for vekststrategier mange steder. Årsaken til lokaliseringen av statlige 
arbeidsplasser er imidlertid ikke egnet for den typen analyser vi skal gjøre her. 
Det enkle svaret på hvor statlige institusjoner er lokalisert, er at det blir bestemt 
av det offentlige. 


Flytting 

Når vi skal analysere befolkningsendringene, vil vi konsentrere oss om nettof- 
lyttingen, mer spesifikt den relative nettoflyttingen. Det betyr at vi lar fødsels- 
balansen være en eksogen faktor. En av årsakene er at fødselsbalansen ikke er 
et tema for de regionale strategiene. Steder som ønsker å påvirke befolknings- 
veksten, er opptatt av å endre flyttebalansen, enten gjennom å trekke til seg 
flere innflyttere eller ved å redusere utvikling. Det er dermed nettoflyttingen 
som vi ønsker å analysere og forstå. 


Forklaringsfaktorer for vekst i næringslivet 
Endringene i antall arbeidsplasser i næringslivet antar vi er forårsaket av fire 
forhold: 

For det første vil den nasjonale veksten, eller konjunkturene, påvirke veksten 
i alle områder av landet. Det betyr at under perioder med høykonjunktur vil 
alle områder få en vekstimpuls, mens i nedgangstider vil alle områder få en 
negativ impuls. Når vi skal forklare utviklingen i antall arbeidsplasser i næring- 
slivet, vil den nasjonale veksten være lik for alle kommuner, regioner og fylker. 
Den kan ses på som en eksogen faktor som er lik for alle steder, men som vil 
variere alt etter hvilken tidsperiode vi analyserer. 

For det andre vil det være noen strukturelle forhold som har ulik betydning 
for arbeidsplassveksten i næringslivet. I neste kapittel skal vi se hvilke 

strukturelle forhold som vi har funnet har en klar og systematisk sammenheng 
med næringslivsvekst. 

For det tredje antar vi at stedets befolkningsvekst har en systematisk og pos- 
itiv betydning for arbeidsplassveksten. 

Den fjerde og siste forklaringsfaktoren er stedets næringsattraktivitet. 
Det vil da være den delen av næringslivsveksten som ikke skyldes konjunk- 
turer, befolkningsvekst eller kjente strukturelle forhold. Det kan for eksempel 
være en næringslivsvekst som skyldes at det er ført en vellykket lokal næring- 
spolitikk, eller at næringslivet er spesielt dyktig, innovativt og framgangsrikt. 


Forklaringsfaktorer for nettoflytting 
Nettoflyttingen antas å være et produkt av fire faktorer: 

For det første antas den nasjonale nettoinnvandringen å påvirke alle steder 
på samme måte. Den blir en eksogen forklaringsfaktor på samme måte som 
den nasjonale veksten er en eksogen forklaringsfaktor for næringslivsutviklin- 
gen. Når den nasjonale innvandringen er høy, forventes det å påvirke alle 
steders nettoflytting på samme måte. 

For det andre antar vi at det er strukturelle forhold som påvirker nettoflyt- 
tingen til steder. Vi skal i neste kapittel se hvilke strukturelle faktorer som vi 
har funnet empirisk belegg for. 

For det tredje antar vi at veksten i antall arbeidsplasser også påvirker net- 
toflyttingen systematisk og positivt. 

For det fjerde antar vi at steder har ulik bostedsattraktivitet. Bostedsattraktiviteten 
er da en faktor som gjør at stedet får en annen nettoflytting enn forventet ut fra 
den nasjonale nettoinnvandringen, strukturelle forhold eller arbeidsplassvekst. 
Bostedsattraktiviteten kan også være et resultat av lokal politikk, eller av andre 
stedsspesifikke forhold. 

I det neste kapitlet skal vi vise hvordan attraktivitetsmodellen er utformet i 
detalj. Modellen er spesifisert gjennom empiriske analyser av statistiske data. 
Vi skal også løpende vise resultater og eksempler av analysene. 

En modell for forventet vekst 


Vi ønsker å ha en modell som viser hvordan strukturelle forhold påvirker 
utviklingen på et sted. Strukturelle forhold er drivkrefter som påvirker 
utviklingen, men som er utenfor stedets kontroll. I utgangspunktet definerer 
vi alle årsaksforhold som ikke kan påvirkes lokalt eller regionalt, inn i de 
strukturelle drivkreftene. I løpet av en del år har vi lett og eksperimentert 
etter ulike strukturelle forhold som vi kan bygge inn i modellen. Forhold 
som har en klar og tydelig statistisk effekt på arbeidsplassvekst eller flytting, 
har vi beholdt og bygget inn i modellen. Forhold som vi har testet, men som 
ikke har tilstrekkelig tydelig effekt på arbeidsplassvekst eller flytting, har vi 
forkastet. I ettertid er det nesten forbausende hvor få elementer vi sitter 
igjen med. Nå skal vi først gjøre rede for hvordan vi lager en modell for for- 
ventet innflytting til et sted, og deretter forklare hvordan modellen for for- 
ventet arbeidsplassvekst i næringslivet ser ut. 


3.1 Drivkrefter for nettoflytting 


311 Arbeidsplassvekstens effekt på flyttingen 
Flytter arbeidsplassene etter folk? Eller flytter folk etter arbeidsplassene? Det 
finnes ikke et enkelt svar på dette spørsmålet. Begge disse to mekanismene kan 
påvises. Det finnes eksempler på steder hvor arbeidsplassvekst er årsaken til 
innflytting og befolkningsvekst, og det finnes andre eksempler på steder der 
høy innflytting og befolkningsvekst har ført til vekst i antall arbeidsplasser. 
Vi skal senere se på hvilke typer arbeidsplasser som blir påvirket av befolknings- 
vekst, og hvilke typer som ikke blir påvirket. 

Når vi skal se på forholdet mellom nettoflytting og arbeidsplassvekst, bruker 
vi variablene relativ nettoflytting og relativ arbeidsplassvekst. Årsaken er 
at dersom landets arbeidsplassvekst i en periode er for eksempel 5 prosent, 


51 


KAPITTEL 3 


vil vi forvente at en tilfeldig kommune med 5 prosents vekst ikke «vinner» 
innbyggere fra andre steder. Arbeidsplassveksten er jo den samme som ellers i 
landet. I en annen periode, da det ikke er arbeidsplassvekst i landet, vil en 
kommune med 5 prosent vekst i antall arbeidsplasser sannsynligvis trekke til 
seg innbyggere gjennom nettoflytting fordi arbeidsplassveksten er mye høyere 
enn de fleste andre steder. 


3.1.2 Sammenhengen mellom arbeidsplassvekst 

og nettoflytting 

Vi kan først se på sammenhengen mellom nettoflytting og arbeidsplassvek- 
sten i kommunene i Norge. Vi begynner med å se på perioden mellom 2000 
og 2014. 

Figur 3.1 viser at det er en ganske sterk sammenheng mellom arbeidsplass- 
vekst og nettoflytting i kommunene i Norge, i hvert fall over en periode på 
15 år. Spørsmålet det er nærliggende å stille, er da hva som skaper denne sam- 
menhengen. Er det arbeidsplassveksten som er årsaken til nettoflyttingen? Eller 
er det omvendt, at nettoflyttingen skaper arbeidsplassveksten? At arbeidsplass- 
vekst i mange tilfeller har skapt netto innflytting til steder, er ganske åpenbart. 
Mange steder i Norge er befolket som et resultat av at det er skapt arbeidsplasser 
først. Det gjelder særlig steder som har hatt naturgitte forutsetninger for 

Figur 3.1 Kommunene i Norge, fordelt etter relativ arbeidsplassvekst og relativ nettoflytting i perioden 
2000-2014. 

næringsliv, som industristeder som Årdal, Sunndal, Sauda, Odda, Rjukan og 
mange flere. På disse stedene er det ganske åpenbart at framveksten av de nye 
arbeidsplassene i industrien skapte innflytting og befolkningsvekst da industri- 
produksjonen ble bygget opp. På slike steder finner vi derfor at arbeidsplassve- 
ksten var en årsak til befolkningsveksten i disse periodene. 

Det er også åpenbart at netto innflytting som skaper befolkningsvekst, også vil 
føre til arbeidsplassvekst. Steder som trekker til seg flere innbyggere, vil med stor 
sannsynlighet også få vekst i arbeidsplasser i næringer og sektorer som baserer 
seg på lokal etterspørsel, som barnehager, skoler, helsetjenester og handel. 

Den sterke sammenhengen mellom arbeidsplassvekst og nettoflytting som 
vi fant i figuren 3.1, kan dermed ikke tolkes som at den ene faktoren forårsaker 
den andre. Hadde det vært et klart og entydig årsaksforhold, som at 
arbeidsplassveksten var årsak til nettoflyttingen, kunne vi sagt at 1 prosent 
vekst i relativ arbeidsplassvekst ville føre til 0,3341 prosent ekstra nettoflytting 
(se formelen i diagrammet). 

Årsaksforholdene er dessverre mer kompliserte. Arbeidsplassvekst og nettof- 
lytting påvirker hverandre gjensidig. Arbeidsplassveksten påvirker nettoflyttin- 
gen positivt, samtidig som at nettoflyttingen også påvirker arbeidsplassveksten 
positivt. 

Figuren er likevel interessant på flere måter. For det første kan vi se at sam- 
menhengen mellom arbeidsplassvekst og nettoflytting ikke er veldig sterk, selv 
om den er ganske tydelig. Det er mange kommuner som har mye bedre net- 
toflytting enn arbeidsplassveksten skulle tilsi. Samtidig er det mange kommu- 
ner som ikke får positiv relativ nettoflytting selv om arbeidsplassveksten er 
sterk. Det betyr at dersom vi ønsker å forklare variasjonene i nettoflyttingen 
mellom kommunene, vil den relative arbeidsplassveksten være en faktor som 
forklarer noe, men det er tydeligvis flere andre faktorer som også påvirker 
nettoflyttingen til en kommune. 

Vi kan også legge merke til at forventningslinjen ikke går gjennom origo, 
men krysser under. Formelen har et negativt konstantledd. Det betyr at der- 
som en kommune har samme arbeidsplassvekst som resten av landet (den 
relative arbeidsplassveksten er lik null) i hele perioden, så kan vi forvente at 
den relative nettoflyttingen er 2,9 prosent lavere enn ellers i landet. Det tolker 
vi som et utslag av sentraliseringen. De største byene får bedre nettoflytting 
enn de små. En middels kommune vil dermed normalt få noe lavere nettoflyt- 
ting enn gjennomsnittet. 

31.3 Hvordan sammenhengen endres med ulike 
tidsperioder 


Figur 3.1 som vi viste først i dette kapitlet, viser en ganske sterk og tydelig sam- 
menheng mellom arbeidsplassvekst og nettoflytting. Da hadde vi brukt en 
forholdsvis lang periode, fra 2000 til 2015. Hvis vi bruker en kortere observasjon- 
speriode, blir sammenhengen svakere. 

I figur 3.2, 3.3 Og 3.4 ser vi hvordan sammenhengen mellom arbeidsplass- 
vekst og nettoflytting har vært for norske kommuner i tre ulike tidsperioder. 
I figur 3.2 ser vi hvilken sammenheng det er når vi bruker ett år, i dette til- 
fellet 2014. Prikkene likner på en haglskur, selv om det er mulig å regne ut 
en viss positiv sammenheng. I figur 3.3 bruker vi en treårsperiode, hvor det 
går an å se en viss sammenheng. I figur 3.4 hvor observasjonsperioden er 
på sju år, er sammenhengen mer tydelig, selv om det fremdeles er ganske 
god spredning. 

Dette fenomenet kan være et resultat av «støy». Jo kortere periode, desto 
større andel av verdiene vil være støy. Vi ser imidlertid at betaverdien øker. 
Denne verdien finner vi igjen i formlene i prikkdiagrammet, og er den ver- 
dien som multipliseres med x (arbeidsplassveksten). Når vi bruker ett års 
observasjonsperiode, ser vi at denne verdien er tilnærmet 0,06. Det betyr at 
arbeidsplassveksten får en svært liten betydning for nettoflyttingen. Når vi 
bruker sjuårsperiode, er betaverdien tilnærmet 0,24. Effekten av arbeidsplass- 
veksten er nå blitt fire ganger større. 

Figur 3.2 Relativ arbeidsplassvekst og relativ flytting i 2014. 

Figur 3.3 Relativ arbeidsplassvekst og relativ flytting i perioden 2012-2014. 

Figur 3.4 Relativ arbeidsplassvekst og relativ flytting i perioden 2008-2014. 


Dette kan skyldes to forhold. For det første kan det være at arbeidsplassvekst 
i en periode har en positiv effekt på nettoflyttingen i neste periode. For det 
andre kan det være at nettoflyttingen i en periode påvirker arbeidsplassveksten 
i neste periode positivt. Begge hypotesene virker intuitivt tilforlatelige, men 
det er et metodisk problem at de representerer to motsatte årsaksforhold. 

3.1.4 Hvordan sammenhengen endres med ulike 
geografiske inndelinger 
I figur 3.5, 3.6 og 3.7 ser vi hvordan sammenhengen mellom arbeidsplass- 
vekst og nettoflytting har vært på forskjellige nivåer for norske kommuner, 
fylker og regioner. I figur 3.5 ser vi hvilken sammenheng det er når vi 
bruker kommunenivået. I figur 3.7 bruker vi fylkesnivået. I figur 3.6 
regionnivået. 

Sammenhengen mellom arbeidsplassvekst og flytting blir større når vi 
bruker regioninndeling, enn når vi bruker kommuner. Betaverdien nærmer 

Figur 3.5 Relativ arbeidsplassvekst og relativ flytting i kommunene i perioden 2000-2014. 

Figur 3.6 Relativ arbeidsplassvekst og relativ flytting i fylkene, 2000-2014. 

Figur 3.7 Relativ arbeidsplassvekst og relativ flytting i regionene, 2000-2014. 


seg 0,48 på regionnivået sett over en 14 års tidsperiode. Den er noe mindre på 
fylkesnivå og minst på kommunenivå over samme tidsperiode. 

Regionnivået er det som ligner mest på funksjonelle arbeidsmarkeder. Vi 
bruker en regioninndeling som vi kaller politiske regioner. Kommuner som 
inngår i interkommunalt samarbeid i form av regionråd eller interkommunale 
næringsselskaper, er da gruppert sammen. Fylkeskommunene har som oftest 
gruppert kommunene i fylket i regioner etter samme prinsipp. Denne 
regioninndelingen er ikke helt den samme som en får dersom en går teknisk til 
verks og grupperer kommuner etter faktisk pendling, men den er heller ikke 
veldig forskjellig. 

Når vi får svakere sammenheng mellom arbeidsplassvekst og flytting på 
kommunenivå, kan det henge sammen med at en del av effekten av arbeidsplass- 
veksten vannes ut gjennom pendling. Det gjelder spesielt kommuner som har 
mye pendling ut og inn. Det må vi ta hensyn til. 


31.5 Arbeidsplassvekst og pendling - egenvekst 
og nabovekst 


Så langt har vi sett på sammenhengen mellom arbeidsplassvekst og nettoflyt- 
ting, i ulike tidsperioder og med ulik geografisk inndeling. Da har vi ikke tatt 
med at en ganske stor andel av befolkningen pendler, det vil si at de bor i én 

kommune og arbeider i en annen. Det er et kompliserende element, men må 
tas med, ettersom det har stor betydning. Vi kan illustrere hvordan pendlingen 
får betydning for sammenhengen mellom arbeidsplassvekst og nettoflytting, 
med å bruke to klare eksempler fra norske kommuner: Rælingen og Lørenskog. 


3.1.6 Rælingeneffekten: nettopendling 


Mot slutten av 2013 var det 2917 arbeidsplasser i Rælingen. Det bodde imidler- 
tid hele 9034 personer i Rælingen som hadde jobb. Rælingen er den kom- 
munen i Norge med størst netto utpendling. Det gjør at dersom antall 
arbeidsplasser i Rælingen øker med 10 prosent, blir det omtrent 292 flere 
arbeidsplasser. Det gjør at en vekst på 10 prosent i antall arbeidsplasser i 
Rælingen ikke får samme betydning som en tilsvarende prosentvis økning 
ville fått i en annen kommune. Det kan vi kompensere for gjennom å se på 
arbeidsplassveksten korrigert for nettopendling. For Rælingens vedkommende 
betyr det at vi justerer arbeidsplassveksten med nettopendlingen. 

Det kan vi gjøre gjennom å multiplisere veksten med nettopendlingen, der 
nettopendlingen er: 


Arbeidsplasser ikommunen 
Sysselsettingeni kommunen 


31.7 Lørenskogeffekten: arbeidsmarkedsintegrasjon 


Den andre effekten kan vi kalle Lørenskogeffekten. Lørenskog er den kom- 
munen som har høyest andel pendlere inn og ut av kommunen. 67,9 prosent 
av dem som hadde jobb i Lørenskog på slutten av 2014, pendlet til en annen 
kommune, mens det ble pendlet inn til 70,7 prosent av jobbene i Lørenskog. 
Dersom antall arbeidsplasser i Lørenskog øker med 100, vil det dermed være 
sannsynlig at det i bare 29,3 prosent av disse jobbene blir ansatt en lørensk- 
oging. Arbeidsplassvekstens effekt på bosettingen blir dermed spredt til alle de 
kommunene som har pendling til Lørenskog. I motsatt ende av skalaen finner 
vi kommuner som Træna, Røst og Værøy, hvor det er lite eller ingen dag- 
pendling. I slike kommuner vil en vekst på 100 arbeidsplasser bety en vekst på 
nær 100 ekstra sysselsatte personer i kommunen. Arbeidsplassvekstens effekt 
på nettoflyttingen blir dermed sterkere i kommuner med lite eller ingen 
pendling, enn i kommuner med stor pendling. 

Dette kan korrigeres for gjennom å multiplisere arbeidsplassveksten med 
den andelen av sysselsettingen som arbeider i egen kommune. Formelen vil 
være: 

_ Sysselsetting — Innpendling 


Sysselsetting 


Effekten av arbeidsplassvekst i egen kommune vil måtte korrigeres for begge 
disse effektene. Hvis vi multipliserer begge disse effektene og forenkler litt, vil 
den variabelen som påvirker nettoflyttingen, bli: 


_ Arbeidsplassvekst x (Arbeidsplasser — Innpendling) 
Sysselsettingen 


Det leddet som arbeidsplassveksten skal multipliseres med, er det samme 
som andelen av de sysselsatte i kommunen som arbeider i egen kommune. Det 
betyr at dersom en liten andel av de sysselsatte arbeider i egen kommune, blir 
arbeidsplassvekstens effekt på nettoflyttingen lavere enn dersom det er en høy 
andel som arbeider i egen kommune. Senere vil vi referere til denne verdien 
som «egenvekst». 


31.8 Lekkasje 


Som vi så på forrige side, vil en del av effekten som arbeidsplassvekst har på 
nettoflyttingen, «lekke» ut til andre kommuner. Hensikten med den siste 
formelen er å korrigere for denne lekkasjen. Lekkasjeeffekten blir ulik for 
kommunene, og det kan være interessant å se hvilke kommuner som har størst 
og lavest lekkasje. 

Lekkasjeeffekten vil være lik andelen av sysselsettingen som arbeider i egen 
kommune. 

I figur 3.8 ser vi de ti kommunene med høyest lekkasjeeffekt. Faktoren på 
0,16 for Rælingen betyr at den prosentvise relative arbeidsplassveksten i 
Rælingen skal multipliseres med 0,16 når vi beregner hvilken effekt 
arbeidsplassveksten vil ha for nettoflyttingen i kommunen. 84 prosent av dem 
som harjobbi Rælingen, arbeider i andre kommuner, slik at det er arbeidsplass- 
veksten i de andre kommunene (som Oslo og Skedsmo) som betyr mest for 
bosettingen i Rælingen. En kommune som Rælingen må dermed ha en svært 
sterk endring i antall arbeidsplasser i egen kommune for at det 

skal få nevneverdig effekt på nettoflyttingen til kommunen. Vi kan se at de ti 
kommunene med størst lekkasjeeffekt er små kommuner som ligger tett opp 
til Oslo eller Trondheim. 

I figur 3.9 vises de ti kommunene med minst lekkasjeeffekt. Det er alle kom- 
muner i Nord-Norge. Det er kommuner hvor nesten alle som har jobb, arbeider 
i egen kommune. I slike kommuner vil arbeidsplassendringer få en direkte 
effekt på nettoflyttingen. 

Figur 3.8 Kommuner med høyest lekkasjeeffekt i 2014. 

Figur 3.9 Kommuner med lavest lekkasjeeffekt i 2014. 


60 


EN MODELL FOR FORVENTET VEKST 


3.1.9 En modell for hvilken effekt 
arbeidsplassveksten har på flytting 


Vi skal ta opp tråden vi var inne på i kapittel 3.1.3. I det kapitlet så vi at sammen- 
hengen mellom nettoflytting og arbeidsplassvekst blir svakere dess kortere tid- 
speriode vi velger. Vi kunne brukt en lang tidsperiode, men da er det for det første 
fare for at vi overvurderer arbeidsplassvekstens betydning for nettoflyttingen, 
fordi sammenhengen antakelig forsterkes på grunn av det motsatte kausale for- 
holdet, nemlig at nettoflyttingen også påvirker arbeidsplassveksten. For det andre 
vil det å bruke lange observasjonsperioder gjøre at vi går glipp av variasjoner 
innenfor perioden. Ofte ønsker vi å si noe om utviklingen det siste året, og det 
kan vi ikke gjøre dersom vi bruker tidsperioder på for eksempel fem eller ti år. 
Tidligere brukte Telemarksforsking observasjonsperioder på tre år, som et 
kompromiss. 

Den løsningen vi har valgt, er å ha som hypotese at nettoflyttingen i et 
bestemt år påvirkes av arbeidsplassveksten i det samme året, men også 
arbeidsplassveksten i de foregående årene. Dette kan uttrykkes med formelen: 


Nettoflyttingåri=b + b, x Arbeidsplassvekst år i + b, 
x Arbeidsplassvekst år i + osv. 


Det er naturlig å tenke seg at effekten av arbeidsplassveksten avtar etter som 
vi går lenger og lenger tilbake i tid. 

Neste trinn er å finne verdiene på betaverdiene ut fra historiske data. Her 
har vi lagt inn verdiene for arbeidsplassvekst og flytting og kjørt en regresjon- 
sanalyse for kommunene for enkeltårene 2003 til 2015, og til slutt for alle årene 
samlet. 

Den første linjen viser at det er negativt intercept for alle seriene. Det betyr 
at en kommune med gjennomsnittlig arbeidsplassvekst er forventet å ha nega- 
tiv relativ nettoflytting. Det er på grunn av at de største kommunene vinner 
innflyttere på bekostning av små, uavhengig av arbeidsplassveksten. 

Betaverdiene for egenvekst varierer fra år til år. Betaverdien angir hvor stor 
ekstra innflytting (i prosent av folketallet) som en enhets økning i egenveksten 
medfører. Vi har forklart tidligere hvordan vi har beregnet verdien for egenve- 
kst. For å repetere: Egenveksten er den samme som den prosentvise arbeidsplass- 
veksten i en kommune som ikke har noe pendling ut og inn av kommunen. 

For kommuner med mye inn- og utpendling blir verdien lavere fordi effekten 
av arbeidsplassveksten blir utvannet. 

Vi har begrenset oss til å bruke egenveksten i tre år. Det vil si at vi har 
neglisjert effekten som arbeidsplassveksten har på flyttingen fire eller flere 
år etter. 

Som ventet er det egenveksten i samme år som har størst effekt på nettoflyt- 
tingen. I årene 2013 og 2007 fikk vi betaverdier på 0,24 og 0,23. Det betyr at en 
egenvekst på 1 vil føre til ekstra innflytting tilsvarende 0,24 prosent av folketal- 
let. I andre år er betaverdiene langt lavere. I 2015 var betaverdien bare 0,07. 

Den siste linjen (adjusted r squared) er et mål for hvor mye arbeidsplassve- 
ksten i de tre årene forklarer av nettoflyttingen. I 2007 var verdien på det 
høyeste 0,24. I dette året forklarte arbeidsplassveksten ganske mye av nettoflyt- 
tingen. I 2009, 2014 og 2015 var verdien lavere. Det kan virke som at 
arbeidsplassveksten forklarer mer av flyttingen i perioder med jevn vekst. I 
2005-2008 var det generelt sterk vekst i Norge. Det samme var det i perioden 
2010-2013. I 2009 var det arbeidsplassnedgang etter finanskrisen. Da ser vi at 
arbeidsplassveksten forklarte forholdsvis lite. Etter oljekrisen i 2014 får vi igjen 
en periode der arbeidsplassveksten forklarte mindre av flytting. Det kan se ut 
til at sammenhengen mellom arbeidsplassvekst og nettoflytting er sterkere i 
oppgangstider enn i krisetider. 

Den siste kolonnen viser hvilke betaverdier vi får når vi bruker alle årene i 
samme regresjon. Disse verdiene vil vi bruke aktivt for å beregne arbeidsplassef- 
fekten på nettoflytting. 

Forventet nettoflytting i en kommune vil da være egenveksten samme år * 
0,15 + egenvekst ett år tidligere * 0,09 + egenvekst to år tidligere * 0,07. 

Vi ønsker også å beregne betaverdiene for regioner med samme metode. 
Resultatene vises i tabell 3.2. Når vi kjører regresjonsanalysen for regioner i 
stedet for kommuner, blir sammenhengen mellom arbeidsplassvekst og net- 
toflytting sterkere. Som nevnt antar vi at det skyldes at regioninndelingen vi 
bruker, ligger tett opp til de funksjonelle arbeidsmarkedene. 

Igjen ser vi at betaverdien for egenvekst samme år er svært lav i kriseårene 
2009 og 2015, og til og med negativ i 2009. Egenveksten for 2009 har også 
negativ betaverdi for nettoflytting i 2010 og 2011. Forklaringskraften samlet 
sett er spesielt lav for 2015. Sysselsettingstallene for 2015 er usikre, ettersom 
SSB skiftet metode for telling av sysselsatte i 2015. 

På samme måte som for kommunene, vil vi bruke betaverdiene som kom 
fram, når vi bruker data fra alle årene. De er henholdsvis 0,17 for år t, 0,10 for t- 1 
og 0,08 for t - 2. Det er litt høyere verdier enn vi fikk i kommuneanalysen. 


3.110 Sammenhengen mellom arbeidsplassvekst og 
nettoflytting over tid 


I figur 3.10 ser vi sammenhengen mellom nettoflyttingen i kommunene i 2014, 
og forventet nettoflytting basert på arbeidsplassveksten i egen kommune de 
siste tre årene. For å regne ut forventet nettoflytting bruker vi verdiene på for- 
rige side, slik at forventet nettoflytting er lik arbeidsplassvekst i 2014 * 0,15 + 
arbeidsplassvekst i 2013 * 0,08 + arbeidsplassvekst i 2012 * 0,07. 

Som vi kan se, er sammenhengen ganske svak. R? er 0,08. Det er imidler- 
tid en bedre sammenheng enn vi fikk tidligere, da vi bare så på sammenhen- 
gen mellom arbeidsplassvekst i nettoflytting i enkeltåret 2014. R? blir av 
og til tolket i retning av hvor stor forklaringskraft modellen har - i dette tilfel- 
let at arbeidsplassveksten i årene 2012-2014 forklarer åtte prosent av varias- 
jonen i nettoflyttingen, og at andre faktorer forklarer de resterende 92 
prosentene. I dette tilfellet er det sannsynlig at variasjonen i nettoflytting 

Figur 3.10 Relativ nettoflytting i kommunene i 2014 og forventet nettoflytting basert på arbeidsplassveksten 


siste tre år. 

forsterkes av tilfeldigheter, støy og målefeil (statistikken er ikke alltid nøyak- 
tig, særlig ikke arbeidsplassveksten). 

Hvis vi bruker en observasjonsperiode på sju år, som i figur 3.11, blir sam- 
menhengen mellom arbeidsplassvekst i nettoflytting langt mer tydelig. R? har 
nå økt til 0,36. 

I en så lang observasjonsperiode vil vi imidlertid få med to prinsipielt ulike 
effekter. Vi får med arbeidsplassvekstens effekt på nettoflyttingen, men vi får 
samtidig med nettoflyttingens effekt på arbeidsplassveksten. Steder med netto 
innflytting vil få økt befolkningsvekst. Befolkningens størrelse påvirker etter- 
spørselen i området. Dermed vil steder med høy netto innflytting få en positiv 
etterspørselsimpuls som gjør at arbeidsplassveksten blir sterkere. Det gjør at vi 
får en sterkere sammenheng mellom arbeidsplassvekst og nettoflytting dess 
lengre periode vi ser på. 


3.1.11 Brutto bostedsattraktivitet 

Arbeidsplassveksten forklarer bare deler av nettoflyttingen. Hvis vi ser på 
avviket mellom forventet nettoflytting basert på arbeidsplassveksten de siste 
tre år og faktisk nettoflytting, får vi fram mønstre som vist i kartene i figur 3.12. 

Figur 3.11 Relativ nettoflytting i kommunene i 2008-2014 og forventet nettoflytting basert på ar- 


beidsplassveksten siste tre år. 

SS MN Størst negativt avvik 

ad Nest størst negativt 
Middels 

, E Nest størst positivt 

Figur 3.12 Avvik mellom faktisk flytting og forventet flytting ut fra arbeidsplassvekst i eget område. Også 
kalt brutto bostedsattraktivitet. 


I kartene i figur 3.12 har vi vist hvilke kommuner og regioner som har mye 
eller lite nettoflytting ut fra arbeidsplassveksten i eget område. Det er lettest å 
se mønstrene i regionkartet. Det er mye uforklart innflytting til det sentrale 
Østlandsområdet. Rundt Bergen er det også mye innflytting som ikke forklares 
av arbeidsplassveksten. I tillegg har Østre Agder og Ryfylke overraskende mye 
innflytting. Det er regioner som grenser til henholdsvis Kristiansand og 
Stavanger, og som har mye pendling til disse byene. Hitra/Frøya har også mye 
uforklart innflytting, men det er en helt spesiell region vi skal komme tilbake 
til senere. Felles for de områdene som har mye mer innflytting enn forventet 
ut fra arbeidsplassveksten, er at de enten har en høy befolkningstetthet (mange 
innbyggere) eller ligger inntil eller inni store arbeidsmarkeder som de kan 
pendle til. Mønsteret er at det er stor innflytting til kommuner og regioner som 
enten har mange innbyggere, eller som har stor ut- og innpendling. Det er 
tilsvarende mindre nettoflytting i kommuner og regioner som har lavt innbyg- 
gertall, og som har lite pendling ut fra og inn til området. 

Dette tolker vi som at befolkningen har bostedspreferanse til områder 
som ligger i store arbeidsmarkeder. Forklaringen kan være at slike steder gir 
større valgmuligheter for arbeid. Dette er en av de kraftigste drivkreftene 
for sentraliseringen. 

3112 Strukturelle drivkrefter for flytting 


Vi har sett at arbeidsplassveksten har en klar og systematisk effekt på steders 
nettoflytting. Det er ikke uventet. Samtidig ser vi at det er noen klare regionale 
mønstre i nettoflyttingen også når det gjelder det vi kaller brutto bostedsat- 
traktivitet. Noen sentrale områder trekker til seg innflytting i større grad enn 
arbeidsplassveksten tilsier. Det er altså tydelig at det er noen andre egenskaper 
enn arbeidsplassvekst som påvirker nettoflyttingen. 


3.113 Nabovekst 


Eksemplene viser at arbeidsplassvekst i egen kommune ikke bare skaper økt 
sysselsetting i egen kommune, det skaper også økt sysselsetting i kommuner 
som har utpendling til denne kommunen. Disse kommunene får da økt sys- 
selsetting som følge av at nabokommunen har arbeidsplassvekst. Dette kan da 
tenkes å føre til økt nettoflytting på samme måte som arbeidsplassvekst i egen 
kommune. Vi kan lage en variabel for nabovekst ved å se på arbeidsplassvek- 
sten i alle kommuner som det pendles ut til, vektet med andelen som pendler 
til hver enkelt kommune. 

For kommuner med lite eller ingen pendling, for eksempel Træna, vil 
naboveksten bety lite eller ingenting, fordi det er svært små andeler som 
pendler ut. Vektingen med pendlingsandelen vil dermed redusere nabovek- 
sten til nær null. For kommuner med stor utpendling vil naboveksten kunne 
få en betydelig effekt. Effekten av naboveksten i kommuner med mye 
utpendling kan bli både positiv og negativ, avhengig av om nabokommunene 
har vekst eller nedgang. Kommuner med høy arbeidsmarkedsintegrasjon vil 
også kunne ha nabovekst nær null, dersom nabokommunene har samme 
vekst som ellers i landet, eller dersom halvparten har vekst og den andre 
halvparten har nedgang. 

I kartet i figur 3.13 ser vi hvordan arbeidsplassveksten i nabokommuner 
påvirket nettoflyttingen til kommunene i årene 2008-2014. Det er en samling 
av regioner med positiv nabovekst rundt Oslo, og det er også et belte med 
kommuner med positiv nabovekst langs Vestlandskysten, som er spesielt 
utpreget i siste perioden. Dette er regioner som får et løft i sin nettoflytting på 
grunn av at de ligger i et arbeidsmarked som har vekst, uavhengig av om de har 
vekst i de enkelte kommuner eller ikke. Kommuner med en positiv effekt av 
nabovekst drar dermed nytte av sin geografiske lokalisering. 

Figur 3.13 Nettoflyttingens effekt på arbeidsplassveksten i nabokommuner i to perioder. Kartet viser 


naboveksten for kommunene. 

Figur 3.14 Nettoflyttingens effekt på arbeidsplassveksten i nabokommuner i to perioder. Kartet viser 


naboveksten for regionene. 

Vi kan se at nabovekstens innflytelse på nettoflyttingen virker sen- 
traliserende. Områdene rundt Oslo, Stavanger, Bergen og Trondheim har 
hatt en positiv effekt av naboveksten, mens perifere områder har hatt 
negativ effekt. 

Noen strukturelle trekk blir mer tydelige når vi bruker regioninndeling i 
stedet. I figur 3.14 under har vi vist effekten av arbeidsplass i naboregionene. 

Nå kan vi se enda tydeligere at Vestlandet har hatt en positiv stimulans fra 
arbeidsplassvekst i perioden 2008-2014. Denne perioden kjennetegnes av at 
oljerelaterte bransjer har hatt sterk vekst, samtidig med at ikke-oljerelatert 
konkurranseutsatt næringsliv har stagnert eller hatt nedgang. Regionene på 
Vestlandet har hatt en næringsdrevet vekst i denne perioden, mens Oslo og 
Akershus har hatt en befolkningsdrevet vekst. 

Oljekrisen, som inntraff på slutten av 2014, førte til en endring av dette 
mønsteret. Kartet til venstre i figur 3.14 som viser effekten av naboveksten i 
2014 isolert, har et ganske annet mønster. Nå er det stort sett bare Østlandet 
som har mørkeblå regioner, mens mange av regionene på Vestlandet har blitt 
rosa eller røde. 


3.114 Kommuner med størst og minst effekt 
av nabovekst 


Det kan være interessant å se hvilke kommuner som har hatt størst gevinst av 
nabovekst, og hvilke som har hatt størst ulempe av det. 

Figur 3.15 viser de kommunene som har «tjent» over en halv prosent av 
folketallet på grunn av økt nettoflytting som skyldes veksten i nabokommu- 
nene. Det er kommuner som ligger nær andre kommuner med høy arbeidsplass- 
vekst, og som samtidig har mye pendling til disse kommunene. Vi kan se at 
disse kommunene kan deles inn i fire grupper. Den ene gruppen er kommuner 
i Osloregionen, der Rælingen, Fet, Gjerdrum, Skedsmo, Sørum og Enebakk er 
med. Den andre gruppen er i Stavangerregionen, med Time, Randaberg, 
Sandnes, Gjesdal, Klepp, Stavanger og Rennesøy. Sund og Øygarden ligger 
nær Bergen. Hareid ligger nær Ulstein. 

I figur 3.16 ser vi de kommunene som har «tapt» mer enn en halv prosent av 
folketallet som følge av arbeidsplassnedgang i nabokommuner. Mange av disse 
kommunene er i Innlandet, som Sør-Fron, Jevnaker, Tolga, Vestre Slidre, Grue, 
Åsnes, Os og Etnedal. 

Figur 3.15 Effekten arbeidsplassvekst i nabokommuner har på nettoflytting (prosent av folketallet). 
Kommuner med høyest positiv effekt i perioden 2008-2014. 

Figur 3.16 Effekten arbeidsplassvekst i nabokommuner har på nettoflytting (prosent av folketallet). 
Kommuner med høyest negativ effekt i perioden 2008-2014. 

Telemark har også flere kommuner med her, som Skien, Bamble, Siljan, 
Drangedal og Bø. Rygge, Eidskog, Trøgstad og Marker er med fra Østfold. 
Utenom disse områdene er det bare Hole og Vegårdshei som er med. 


3.115 Nettoflytting, egen arbeidsplassvekst 
og nabovekst 


Vi kan nå se på faktisk nettoflytting i forhold til forventet nettoflytting i 
kommunene ut fra egen arbeidsplassvekst og veksten i nabokommunene 
samtidig. 

Forklaringskraften blir litt bedre når vi tar med arbeidsplassveksten i nabo- 
kommuner. R* øker fra 0,08 (se figur 3.10) til 0,09. Vekst i nabokommuner 
betyr en del, men er ikke en veldig sterk kraft. Det kommer av at mange kom- 
muner har liten pendling, slik at effekten blir lav, og av at mange kommuner 
har nabokommuner med både vekst og nedgang, slik at effekten blir utliknet. 

Når vi gjør tilsvarende analyser for regioner, får vi langt sterkere forklaring- 
skraft. Nå er R* på 0,37. Mye av støyen vi får i kommuneanalysen, er borte, 
ettersom vi ikke har enheter med få innbyggere. Dessuten blir sammenhengen 
mellom arbeidsplasser og flytting sterkere når vi bruker en inndeling som lig- 
ger nærmere funksjonelle arbeidsmarkeder. 

Figur 3.17 Kommuner, fordelt etter faktisk nettoflytting og forventet nettoflytting ut fra arbeidsplassvekst 
i egen kommune og nabokommuner i 2014. 

Figur 3.18 Regioner, fordelt etter faktisk nettoflytting og forventet nettoflytting ut fra arbeidsplassvekst i 
egen region og naboregioner i 2014. 


3.116 Strukturelle forhold - størrelse og 
arbeidsmarkedsintegrasjon 
Så langt har vi sett på arbeidsplassvekstens innvirkning på nettoflyttingen, der vi 
har tatt med både arbeidsplassveksten i egen kommune/region og arbeidsplass- 
veksten i steder som det pendles til. 

Hvilke andre forhold (utenom arbeidsplassvekst) påvirker nettoflyttingen til 
en kommune eller region? 

Vi kan først se på hvilke kommuner og regioner som har høy nettoflytting, 
når effekten av arbeidsplassvekst i eget område og naboområder er trukket fra. 

Som vi ser av figur 3.19 er det Rennesøy som har høyest «unormal» nettof- 
lytting. I Rennesøy utgjør denne unormale nettoflyttingen over 15 prosent av 
folketallet i perioden 2007-2014. Kommunene med høyest unormal nettoflyt- 
ting er i stor grad konsentrert til det sentrale Østlandet. Rennesøy og Finnøy 
ligger nær Stavanger, Meland og Os ligger inntil Bergen, Skaun ligger nær 
Trondheim. Giske ligger nær Ålesund. De fleste kommunene med høy unor- 
mal innflytting ligger således innenfor store og tett integrerte arbeidsmarkeder, 

Figur 3.19 Kommuner med høyest positivt avvik mellom faktisk nettoflytting og forventet nettoflytting ut 

fra arbeidsplassvekst i egen kommune og nabokommuner i perioden 2007-2014. 

Figur 3.20 Kommuner med høyest negativt avvik mellom faktisk nettoflytting og forventet nettoflytting ut 

og har mye pendling over kommunegrensene. Unntakene på denne lista er 
Hemsedal og Hitra. 

Lista over kommuner med unormal netto utflytting domineres av små og 
isolerte kommuner som er lokalisert langt fra større byer. 

Det kan dermed se ut til at det er et mønster, der kommuner med høy 
arbeidsintegrasjon har systematisk bedre nettoflytting enn kommuner med 
lav arbeidsmarkedsintegrasjon, etter at effektene av arbeidsplassvekst i egen 
kommune og nabokommuner er trukket fra. Vi skal også se om ikke kom- 
munens egen størrelse, i folketall, også kan ha en positiv effekt på nettoflyt- 
tingen. Kommunenei den øverste figuren er i snitt langt større enn kommunene 
i den nederste. 


3117 Arbeidsmarkedsintegrasjon 


Arbeidsmarkedsintegrasjon er et begrep som forteller hvor godt arbeidsmarkedet 
på et sted er integrert i arbeidsmarkedet utenfor stedet. Arbeidsmarkedsintegrasjon 
kommer til uttrykk gjennom pendling ut fra og inn til stedet. Dersom et sted verken 
har pendling ut eller inn, er arbeidsmarkedsintegrasjonen lik null. Jo større andel 
av de sysselsatte som pendler ut, desto bedre integrert er arbeidsmarkedet på ste- 
det med arbeidsmarkedet utenfor kommunen. Arbeidsmarkedsintegrasjonen 
kommer også til uttrykk gjennom innpendling, og er sterkere dess større andel av 
arbeidsplassene på stedet det pendles inn til. Vi bruker følgende formel for å 
beregne arbeidsmarkedsintegrasjonen: 


Arbeid hdstgrasn-tan At sd dk Antall ped 
Sysselsetting Arbeidsplasser 
Lørenskog er den kommunen i landet med høyest arbeidsmarkedsintegras- 
jon i 2014. Arbeidsmarkedsintegrasjonen er ganske stabil, og endrer seg lite 
fra år til år. Det er imidlertid en tendens til at arbeidsmarkedsintegrasjonen øker 
over tid, etter hvert som en større andel av befolkningen pendler over kom- 
munegrenser. Værøy er den kommunen i landet med lavest arbeidsmarkedsin- 
tegrasjon. Vi kan se at arbeidsmarkedsintegrasjonen fanger opp mye av den 
samme tendensen som vi viste i kapitlet om lekkasje. Arbeidsmarkedsintegrasjonen 
gjør at det blir større lekkasje av arbeidsplassvekstens effekt på nettoflyttin- 
gen. Nå skal vi bruke arbeidsmarkedsintegrasjonen på en annen måte. 

Figur 3.21 Kommuner med høyest arbeidsmarkedsintegrasjon i 2014. 

Figur 3.22 Kommuner med lavest arbeidsmarkedsintegrasjon i 2014. 

Arbeidsmarkedsintegrasjon er en stedlig egenskap som gjør at nettoflyttingen 
blir bedre. Steder med høy arbeidsmarkedsintegrasjon trekker til seg innflytting 
i større grad enn steder med lav arbeidsmarkedsintegrasjon. 


3.118 Arbeidsmarkedsintegrasjon og 

nettoflytting kommuner 

I figur 3.23 ser vi sammenhengen mellom arbeidsmarkedsintegrasjon og net- 
toflytting i kommunene. 

Det er en tydelig positiv sammenheng mellom kommunenes nettoflytting 
og arbeidsmarkedsintegrasjon. Kommuner med høy arbeidsmarkedsintegras- 
jon har systematisk bedre nettoflytting enn kommuner med lav arbeids- 
markedsintegrasjon. Denne sammenhengen er positiv, også når vi korrigerer 
for arbeidsplassveksten i kommunene. Det kan dermed se ut til at sammen- 
hengen er forårsaket av at kommuner med høy arbeidsmarkedsintegrasjon 
trekker til seg innflyttere (alternativt får mindre utflytting) enn kommuner 
som har lav arbeidsmarkedsintegrasjon. 

Dette kan forklares av at en innbygger som er bosatt i en kommune med 
høy arbeidsmarkedsintegrasjon, vil ha langt flere jobber å velge blant enn eninn- 
bygger i en kommune av samme størrelse med lav arbeidsmarkedsintegrasjon. 

Figur 3.23 Kommunene i Norge, etter nettoflytting i perioden 2007-2014 og arbeidsmarkedsintegrasjon. 

Det gjør at flere vil ønske å bosette seg i kommunen med høy 
arbeidsmarkedsintegrasjon. 


3.119 Arbeidsmarkedsintegrasjon og 


nettoflytting regioner 

Arbeidsmarkedsintegrasjonen påvirker også nettoflyttingen på regionnivå. 
Effekten er mindre sterk enn for kommuner. Det kommer av at det er langt 
mindre pendling mellom regionene enn mellom kommunene. Regionene er i 
mye sterkere grad egne arbeidsmarkeder. Likevel har arbeidsmarkedsintegras- 
jonen en klar og tydelig effekt på nettoflyttingen til regionene. 


3.1.20 Intern arbeidsmarkedsintegrasjon regioner 
Den interne arbeidsmarkedsintegrasjonen er et mål for hvor mye pendling det 
er mellom kommunene i en region. Vi måler denne med å lage et gjennomsnitt 
av kommunenes utpendling til andre kommuner i regionen, og innpendlingen 
fra andre kommuner i regionen. 

Hvis det er mye pendling mellom kommunene i regionen, er det en høy 
intern arbeidsmarkedsintegrasjon. Hvis det er liten pendling, danner de 
enkelte kommunene sine egne små arbeidsmarkeder. Figuren viser at de 

Figur 3.24 Regionene i Norge, etter nettoflytting i perioden 2007-2014 og arbeidsmarkedsintegrasjon. 

regionene med høy intern arbeidsmarkedsintegrasjon trekker til seg mer flyt- 
ting enn de med lav arbeidsmarkedsintegrasjon. 

I figur 3.25 har vi satt inn regionene etter verdien til den interne arbeids- 
markedsintegrasjonen og nettoflyttingen. Det er en klar korrelasjon mellom 
den interne arbeidsmarkedsintegrasjonen og nettoflyttingen. Stavanger- og 
Kristiansandregionen er regionene med sterkest intern arbeidsmarkedsinte- 
grasjon. Regionene Øvre Romerike og Bjørnefjorden har høy nettoflytting 
uten å ha sterk intern arbeidsmarkedsintegrasjon. I disse regionene er det liten 
pendling på tvers, men stor utpendling til henholdsvis Oslo og Bergen. Disse 
regionene har sterk ekstern arbeidsmarkedsintegrasjon. 


3.1.21 Intern arbeidsmarkedsintegrasjon fylker 

Også for fylker finner vi en ganske sterk sammenheng mellom intern arbeids- 
markedsintegrasjon og nettoflytting. Fylker som Østfold, Rogaland og Vestfold 
har sterk intern arbeidsmarkedsintegrasjon. Man kan bo i hvilken som helst 

Figur 3.25 Regionene i Norge, etter nettoflytting i perioden 2003-2015 og intern arbeidsmarkedsintegrasjon. 

Figur 3.26 Fylkene i Norge, etter nettoflytting i perioden 2003-2015 og intern arbeidsmarkedsintegrasjon. 


kommune og arbeide i hvilken som helst. Innbyggerne får dermed mange val- 
gmuligheter for jobb. 

Finnmark og Nordland har lav intern arbeidsmarkedsintegrasjon. 
Arbeidsmarkedene i disse fylkene er splittet opp i mange små. Dermed blir det 
færre valgmuligheter for innbyggerne. 


3.1.22 Nettoflytting og størrelse 
Store, i betydningen folkerike, kommuner har systematisk høyere nettoflytting 
enn kommuner med få innbyggere. Det kan vi se av figur 3.27. Store kommuner 
vil, alt annet likt, trekke til seg mer innflytting enn små kommuner. 

Vi har da vist at flyttingen til et sted påvirkes av tre strukturelle faktorer: 
arbeidsplassvekst i nabokommuner (som det pendles til), arbeidsmarkedsinte- 
grasjon og størrelse. 


3.1.23 En modell for forventet nettoflytting 


Vi har så langt sett på et sett med faktorer som har en signifikant påvirkning på 
nettoflyttingen, og vist hvordan de virker hver for seg. I tabellen under ser vi 

Figur 3.27 Sammenhengen mellom nettoflytting (2007-2014) og folketall (naturlig logaritme). 


resultatene av analysene, der vi viser betaverdiene til de ulike faktorene på 
kommune-, region- og fylkesnivå. Vi har da kjørt en multippel regresjonsanal- 
yse i to trinn. Først har vi kjørt en regresjonsanalyse med nettoflytting som 
avhengig variabel og arbeidsplassveksten i de tre siste årene som tre uavhen- 
gige variabler. Det vil si at nettoflyttingen antas å være en lineær funksjon av 
arbeidsplassveksten i de tre siste årene, etter formelen: 

flytting = bi * arbeidsplassvekst år t + b2 * arbeidsplassvekst år t - 1 + b3 * 
arbeidsplassvekst i år t - 2 + restledd 

Restleddet fra denne regresjonsanalysen har vi da brukt som indikator for 
det vi kaller «brutto bostedsattraktivitet». Dernest har vi kjørt en ny regresjon- 
sanalyse hvor brutto bostedsattraktivitet er avhengig variabel, mens nabovekst, 
størrelse (logaritmen til folketallet), arbeidsmarkedsintegrasjon og intern 
arbeidsmarkedsintegrasjon (ikke for enkeltkommuner) er uavhengige variable 
på formen: 

brutto bostedsattraktivitet = b4 * nabovekst + b5 * folketall (logaritmen) + b6 * 
arbeidsmarkedsintegrasjon + b7 * intern arbeidsmarkedsintegrasjon + restledd 

Når vi kjører regresjonsanalysene, vil vi få beregninger av størrelsen til 
betaverdiene fra formlene over. Verdiene av betaverdiene for data fra perioden 
2000 til 2015 er vist i tabell 3.3. 

Vi har tidligere omtalt verdiene for arbeidsplassveksten. Det vi kan se, er at 
arbeidsplassveksten har størst forklaringskraft (R?) på regionnivået. Det er 

Tabell 3.3 Resultater fra regresjonsanalysene med data fra årene 2000 til 2015. 


Norge Norge Norge 

kommuner regioner fylker 

Arbeidsplassvekst år 0 0,15 0,17 0,17 
Arbeidsplassvekst år -1 0,09 0,12 0,10 
Arbeidsplassvekst år -2 0,07 0,10 0,08 
R2 arbeidsplassvekst 0,51 0,60 0,43 
Nabovekst 0,18 0,21 0,25 
Størrelse 0,13 0,07 0,03 
Arbeidsmarkedsintegrasjon 0,65 0,94 0,89 
Intern arb.markedsintegrasjon 0,49 1,21 
R2 strukturelle 0,43 0,59 0,81 
R2 totalt 0,67 0,79 0,89 


regionene som er nærmest en oppdeling i funksjonelle arbeidsmarkeder. For 
fylker gir arbeidsplassveksten lavere forklaringskraft enn for kommuner. 

For kommuner er størrelse av større betydning enn for regioner og fylker. 
Variasjonen i størrelse er mye større på kommunenivå, der antall innbyggere 
varierer fra omtrent 200 i Utsira til over 600 000 i Oslo. 

Den interne arbeidsmarkedsintegrasjonen har ganske stor betydning for 
nettoflyttingen til fylkene. Fylker som Østfold og Vestfold er fylker med sterk 
intern arbeidsmarkedsintegrasjon. Disse fylkene er geografisk små med korte 
avstander mellom kommunene. En innflytter til en av disse fylkene vil da 
kunne pendle til hvilken som helst av de andre kommunene i fylket. I disse to 
fylkene er arbeidsmarkedet i stor grad et sammenhengende funksjonelt 
arbeidsmarked. Det gir langt større valgfrihet for arbeid enn det er i et fylke 
som Nordland, der arbeidsmarkedet er oppdelt i mange små og isolerte 
arbeidsmarkeder. 

De strukturelle flyttefaktorene har stor forklaringskraft for fylker, noe 
mindre for regioner og har minst å si for enkeltkommuner. 

Samlet sett har modellen en svært stor forklaringskraft for nettoflytting til 
fylker. R* for fylkesmodellen er samlet sett hele 0,89. Det kan litt forenklet 
formuleres som at modellen forklarer 89 prosent av variasjonen i fylkenes 

nettoflytting i perioden 2000 til 2015. For regioner forklarer modellen samlet 
sett 79 prosent, mens for kommuner forklarer modellen 67 prosent. 

Betaverdiene i tabellen over bruker vi i modellen for forventet nettoflytting. 
Vi har da en modell som forklarer nettoflyttingen til et sted med bare fire 
faktorer: arbeidsplassvekst på eget sted, arbeidsplassvekst i kommuner det 
pendles til, arbeidsmarkedsintegrasjon og størrelse (innbyggertall). 


3.1.24 Mønstre i de strukturelle flyttefaktorene 


Det kan være interessant å se resultatene fra analysene, spesielt hvordan de 
ulike strukturelle flyttefaktorene har slått ut for nettoflyttingen. I kartene i 
figur 3.28 ser vi hvordan de tre strukturelle flyttefaktorene (nabovekst, 
befolkningsstørrelse og arbeidsmarkedsintegrasjon) har slått ut på nettoflyt- 
tingen enkeltvis og samlet for perioden 2009-2014. 

Kartet lengst til venstre i figur 3.28 viser hvordan arbeidsplassvekst i nabo- 
kommuner har bidratt til nettoflyttingen i perioden 2009-2014. Kommunene i 
Akershus, mesteparten av Vestlandet og Sør-Trøndelag er områder med sterk 
arbeidsplassvekst. Kommunene i disse områdene har da fått en positiv stimu- 
lans til sin nettoflytting. 


NN Mest negativ 
Nest mest negativ 
Middels 

[il Nest mest positiv 

E mest positiv 


Nabovekst Størrelse Arbeidsmarkedsintegrasjon Samlet struktureffekt 


Figur 3.28 Effekt på nettoflyttingen av henholdsvis nabovekst, befolkningsstørrelse og arbeidsmarkedsin- 
tegrasjon i perioden 2009-2014. Kartet lengst til høyre viser samlet effekt. Alle kartene er sortert etter 
kvantiler med like mange kommuner i hver gruppe. 

Kartene med effekt fra befolkningsstørrelse og arbeidsmarkedsintegrasjon 
viser at områdene rundt Oslofjorden har fått positive bidrag. Omtrent hele 
Nord-Norge har fått negativt bidrag fra svak arbeidsmarkedsintegrasjon. 

De samlede struktureffektene er vist i kartet helt til høyre. De mørkeblå 
kommunene er de som har fått størst positiv effekt fra de strukturelle flyttefak- 
torene. Vi kan se at det er kommunene rundt Oslofjorden og kommuner rundt 
de største byene Kristiansand, Stavanger, Bergen og Trondheim. 

Hva er årsaken til effektene? En tolkning er at de reflekterer den samlede 
effekten av folks bostedspreferanser. Folk foretrekker å bosette seg i områder der 
de når et stort arbeidsmarked. Det gir flere muligheter på arbeidsmarkedet. 


3.2 Strukturelle drivkrefter for 
arbeidsplassutvikling 


Nå har vi vært igjennom de strukturelle forholdene for nettoflytting, og hvor- 
dan vi lager en modell for forventet nettoflytting på et sted, med noen 
ganske få forklaringsvariabler. Nå skal vi gjøre den samme øvelsen for 
arbeidsplassvekst i næringslivet. Vi er interessert i å identifisere strukturelle 
drivere for arbeidsplassveksten slik at vi også får en modell for forventet 
arbeidsplassvekst på et sted. 


3.21 Sektorer, næringstyper og bransjer 
Begrepet sektor brukes om privat og offentlig sektor. Offentlig sektor kan igjen 
deles opp i stat, fylke og kommune. Arbeidsplasser i offentlige institusjoner 
defineres da som offentlige arbeidsplasser. Privat sektor, som er synonymt med 
næringsliv, består av en rekke selskapstyper, som aksjeselskaper, enkeltmanns- 
foretak, ansvarlige selskaper, stiftelser, foreninger og mangeflere. Aksjeselskaper 
regnes med i privat sektor selv om de er eiet av offentlige institusjoner. I vår 
modell forsøker vi ikke å analysere hvorfor offentlig sektor vokser, eller hvor- 
for det er regionale forskjeller i veksten i offentlig sektor. Antall arbeidsplasser 
i det offentlige er en såkalt eksogen faktor. Vi konsentrerer oss om å analysere 
privat sektor. 

Næringslivet er mangfoldig, og det er derfor hensiktsmessig å dele det opp. 
Det finnes mange ulike måter å dele opp næringslivet. Vi bruker en oppdeling 
med fire strategiske næringstyper, som igjen er delt opp i 22 ulike bransjer. 

Figur 3.29 Inndeling av næringslivet, utenom de lokale næringene. De røde/gule er bransjer i basisnæringer, 
de grønne besøksnæringer og de blå regionale næringer. 


Basisnæringer er næringsliv som konkurrerer på et nasjonalt eller internas- 
jonalt marked. Basisnæringene produserer varer eller tjenester på et sted, som 
selges og konsumeres hovedsakelig i et marked utenfor stedet der produks- 
jonen foregår. Primær- og sekundærnæringer som landbruk, gruver og indus- 
tri, tilhører basisnæringene. Også en del tjenesteproduksjon defineres som 
basisnæringer. Dette er tjenester som IT, telekom og andre teknologiske tjen- 
ester. Basisnæringene regnes ofte som «motoren» i økonomien. Det er tradis- 
jonelt ut fra basisnæringene at mye annen næringsvirksomhet skapes. 

Besøksnæringer er næringsliv som kjennetegnes av at kunden må være 
personlig til stede. Besøksnæringene inkluderer derfor all turisme, men også 
butikkhandel og en del personlige tjenester. Både stedets egne innbyggere og 
tilreisende er kunder som etterspør tjenester fra besøksnæringene. 

De regionale næringene består av bransjer som har både annet næring- 
sliv, offentlige institusjoner og befolkning som kunder i et hovedsakelig 

regionalt marked. Eksempler på slike næringer er bygg og anlegg, transport 
og forretningsmessig tjenesteyting. Vi finner ofte en konsentrasjon av slike 
regionale næringer i byer og sentra. Det er en sammensatt næringstype, og 
vi antar at det er ulike drivere for vekst og utvikling i de ulike bransjene i 
de regionale næringene. 

Lokale næringer er privat næringsliv som leverer tjenester til den lokale 
befolkningen. Dette er tjenester som private barnehager, skoler, primærhel- 
setjenester og renovasjon. De lokale næringene er som regel substitutter for 
offentlige tjenester og er svært tett knyttet til egen befolkning. I analysene 
framover vil vi derfor slå sammen kommunal sektor og lokale næringer. 

Utviklingen i antall arbeidsplasser i de ulike næringstypene og sektorene 
har vært noe forskjellig siden 2000, som vi viser i figur 3.30. 

Basisnæringene har de klart sterkeste konjunktursvingningene. 
Basisnæringene har også hatt klart lavest vekst siden 2000. Besøksnæringene 
vokste raskest fram til 2007, men har stagnert litt etter det. De regionale nærin- 
gene har vokst raskest av de tre næringstypene, mens offentlig sektor vokser 
raskest og mest stabilt. 


— Basis === Besøk == Lokal og kommune === Regional == Stat og fylke 

Figur 3.30 Indeksert arbeidsplassvekst i de ulike næringstypene og i offentlig sektor i Norge fra 2000 
til 2014. 

3.2.2 Vekst i enkeltbransjer 


De enkelte bransjene har mye større variasjon i veksten enn næringstypene. 
I figuren til høyre ser vi hvordan utviklingen i antall arbeidsplasser har vært i 
de ulike bransjene fra 2000 til 2014. 

De største variasjonene finner vi i bransjene som er definert som basis- 
næringer. Tjenester til olje- og gassutvinning har nesten doblet antall ansatte 
i denne perioden. Tekniske/vitenskapelige tjenester har hatt en vekst på 73,5 
prosent. Samtidig har noen bransjer hatt sterk nedgang, som prosessindustri, 
landbruk og annen industri (som inneholder blant annet trevare og møbler). 
I noen bransjer skyldes nedgangen at produksjonen i Norge går ned. I andre 


Annen industri —27.8 i 
Fisk -19.3 J 

Gruve I 18.4 
Landbruk -29.5 O 
Næringsmidler -13.5 | 


F Olje- og gasstjenester Ho 197.3 
Olje- og gassutvinning ad 63.2 
Prosessindustri —33.2 O 
Teknisk/vitenskap [0 73.5 
Tele og IKT ll v.s 
Verkstedindustri 1.2 
Aktivitet J 26.6 
$ Handel | 14.3 
Er Overnatting -1.0 
Servering Å 23.6 
Lokale næringer 48.0 
Agentur og engros —0.6 
Bygg og anlegg ee 56.1 
= Diverse i 20.6 
5 Finans, eiendom, utleie | 6.7 
č Forretningstjenester H 38.8 


Transport -8.3 | 
Utleie av arbeidskraft O 43.0 


—100 0 100 200 300 


Figur 3.31 Prosentvis arbeidsplassvekst i de ulike bransjene i Norge i perioden 2000-2014. 

bransjer opprettholdes eller øker produksjonsvolumet, mens antall sysselsatte 
går ned på grunn av rasjonalisering og automatisering. Hvis vi sammenlikner 
antall ansatte med den økonomiske verdiskapingen, kan vi finne ut om det 
er produksjonsnedgang eller rasjonalisering som er årsaken. For vårt formål er 
det ikke nødvendig. Poenget er at noen bransjer vokser i antall sysselsatte, 
mens andre krymper. 

De ulike bransjene i basisnæringene har ofte en sterk konsentrasjon til noen 
få steder, mens andre steder helt mangler noen bransjer i basisnæringene. Når 
samtidig veksten varierer kraftig, blir bransjesammensetningen svært viktig 
for veksten. Steder som har en høy konsentrasjon av vekstbransjer, vil sann- 
synligvis vokse, mens steder hvor næringslivet er konsentrert i nedgangsbran- 
sjer, sannsynligvis vil ha nedgang i antall arbeidsplasser. 

Stedenes bransjestruktur vil derfor ha stor betydning for veksten i antall 
arbeidsplasser i næringslivet. Bransjestrukturen er derfor et strukturelt forhold 
som har betydning for veksten, kanskje den aller viktigste faktoren. Vi ønsker 
derfor å beregne nøyaktig hva bransjestrukturen betyr for veksten på et sted. 


3.2.3 Bransjeeffekten 


En av de mest åpenbare og lettest identifiserbare årsakene til variasjon i 
arbeidsplassvekst mellom steder er stedenes næringsstruktur. Noen steder har 
hatt en stor del av arbeidsplassene i bransjer med vekst, og slike steder har 
normalt høy vekst. Noen steder har fått en sterk vekst de siste årene gjennom 
at de har en høy andel av næringslivet i vekstbransjer. Andre steder har hatt 
mesteparten av næringslivet i bransjer med nedgang, som prosessindustri eller 
landbruk. Slike steder har normalt nedgang i arbeidsplassveksten. 

Logikken bak bransjeeffekten er at det «normale» er at et sted har samme 
vekst bransje for bransje som landet. Vi kan da simulere hvilken samlet 
arbeidsplassvekst stedet vil få, dersom de har gjennomsnittlig vekst innenfor 
hver bransje. Deretter beregner vi bransjeeffekten som differansen mellom den 
simulerte veksten og arbeidsplassveksten nasjonalt. Denne metoden kalles ofte 
for en shift/share- analyse. 

For å regne ut bransjeeffekten for et sted trenger vi antall arbeidsplasser 
i hver bransje i det siste året før perioden og veksten i alle bransjene i Norge. 

I tabell 3.4 viser vi et praktisk eksempel på hvordan bransjeeffekten 
regnes ut. 

Tabell 3.4 Utregning av bransjeeffekten i Telemark for perioden 2009-2014. 


Bransje Antall arbeidsplasser Vekst i bransjen i Norge Normal 
2008 2009-2014 vekst 
Agentur og engros 2280 -4,4 -101,3 
Aktivitet 1899 4,0 75,3 
Annen industri 2 248 -17,9 -403,5 
Bygg og anlegg 6707 1L,1 743,0 
Diverse 3 653 1,4 51,4 
Finans, eiendom, utleie 1757 -3,5 -61,0 
Fisk 58 -4,5 -2,6 
Forretningsmessig tjenesteyting 2973 9,1 270,8 
Gruve 148 12,0 17,8 
Handel 9044 «17 -157,3 
Landbruk 1 663 19,2 -318,7 
Næringsmidler 614 -1,4 -8,9 
Olje og gass 24 92,8 22,3 
Olje og gass, utvinning Z 29,3 2,0 
Overnatting 842 4,1 34,2 
Prosessindustri 3 289 -19,0 -626,0 
Servering 1 465 13,0 190,2 
Teknisk/vitenskap 1 627 15,9 258,2 
Tele og IKT 909 16,6 150,8 
Transport 2 994 =9:7. -111,8 
Utleie av arbeidskraft 1 298 -11,7 -151,5 
Verkstedindustri 4 643 -4,5 -208,4 
SUM 50 142 1,6 =335 


Vikan seat den første bransjen, agentur og engros, hadde 2 280 arbeidsplasser 
i Telemark i 2008. Veksten i denne bransjen i Norge var på -4,4 prosent i peri- 
oden. Det betyr at dersom denne bransjen hadde samme vekst i Telemark som 
ellers i landet, ville veksten blitt -101,3 arbeidsplasser i perioden 2009-2014. 
Når vi summerer den simulerte veksten i alle bransjene, blir summen -335 
arbeidsplasser. Det betyr at Telemark «normalt» skulle hatt en vekst på -0,7 
prosent i denne perioden. Veksten i antall arbeidsplasser i næringslivet i Norge 

var på 1,6 prosent i denne perioden. Dermed er differansen mellom landets 
vekst og Telemarks «normale» vekst -2,3 prosent. 


3.2.4 Bransjeeffekt fylker 


I figuren ser vi bransjeeffekten i fylkene i perioden etter finanskrisen. 
Bransjeeffekten er regnet ut som vist på de foregående sidene. 

Fylker som Rogaland, Oslo, Akershus og Hordaland har dratt fordel av sin 
næringsstruktur de siste årene. I disse fylkene har det vært en overvekt av 
arbeidsplasser i bransjer med høy vekst. 

Rogaland har hatt den klart gunstigste næringsstrukturen. Fylket har spe- 
sielt høy konsentrasjon av bransjer knyttet til olje- og gassutvinning, som har 
hatt høy vekst i perioden. I denne perioden er det steder med mye oljebasert 
virksomhet som har vært de strukturelle vinnerne. I 2015 ser det derimot ut til 
at de oljebaserte regionene vil være de strukturelle taperne de neste årene. Hva 
som er en gunstig bransjestruktur, vil derfor variere over tid. 

Figur 3.32 Bransjeeffekten (næringslivet) for fylkene i perioden 2009-2014. Effekten angir prosentvis 

avvik fra nasjonal vekst som følge av bransjestrukturen. 

Figur 3.33 Plott med bransjeeffekt og faktisk arbeidsplassvekst i næringslivet for perioden 2009-2014 
for fylkene. 


I figur 3.32 ser vi et plott med bransjeeffekten og den faktiske arbeidsplass- 
veksten i næringslivet for fylkene i den aktuelle perioden. Det er tydelig at 
bransjestrukturen har hatt stor betydning for variasjonene i arbeidsplassvek- 
sten. Rogaland har høyest vekst i antall arbeidsplasser, som forventet. Noen 
fylker har hatt høyere arbeidsplassvekst enn forventet ut fra bransjestruk- 
turen, som Akershus, Finnmark og Møre og Romsdal. Andre fylker, for eks- 
empel Telemark, har hatt mye lavere arbeidsplassvekst enn bransjestrukturen 
skulle tilsi. 

Linjen som tegnes inn i figuren, er en lineær regresjon, og vi kan se at 
formelen er y = 1,6x + 1,9. Y er da forventet arbeidsplassvekst, og x er 
bransjeeffekten. Denne formelen er ikke helt tilfredsstillende, fordi den sier at 
bransjeeffekten virker 1,6 ganger sterkere enn den burde. Ideelt burde vi ha en 
formel som er: y = x +a, der a er gjennomsnittlig vekst på landsbasis i peri- 
oden. En forklaring til at bransjeeffekten får for stor betydning her, er at 
arbeidsplassveksten også blir påvirket av andre systematiske forhold, som kor- 
relerer med bransjeeffekten. Vi skal se på dette senere i dette kapitlet. 


3.2.5 Bransjeeffekt regioner 


Bransjeeffekten er et resultat av at bransjestrukturen varierer mellom 
steder. Bransjeeffekten blir potensielt sterkere dess mindre geografisk nivå 
vi studerer. Et større område, for eksempel et fylke, vil alltid ha mange 

Figur 3.34 Bransjeeffekten for regioner med høyest bransjeeffekt i perioden 2009-2014. Effekten angir 
prosentvis avvik fra nasjonal vekst som følge av bransjestrukturen. 


bransjer representert. I et lite geografisk område kan det være en langt mer 
spesialisert bransjestruktur. Det kan derfor være interessant å se variasjoner i 
bransjeeffekten i regioner og kommuner. 

I figur 3.34 ser vi de ti regionene i landet med sterkest positiv bransjeeffekt. 
Det er interessant å merke seg at det bare er seks av de 84 regionene i landet 
som har positiv bransjeeffekt. Disse seks regionen er til gjengjeld blant de 
største regionene i landet målt i antall arbeidsplasser. Det betyr at 78 regioner 
har hatt en bransjesammensetning som tilsier at arbeidsplassveksten er lavere 
enn landsgjennomsnittet. 

Stavangerregionen er den strukturelle vinneren i denne perioden. Dersom 
Stavangerregionen hadde hatt samme prosentvise arbeidsplassvekst i hver 
enkelt bransje som landet, ville den samlede arbeidsplassveksten blitt 6,6 
prosentpoeng høyere der enn landsgjennomsnittet. Akershus Vest ville fått 
3,8 prosent høyere vekst enn landsgjennomsnittet, mens Bergen ville fått 1,4 
prosent høyere vekst. 

Figur 3.35 viser regionene med den mest uheldige bransjestrukturen i de 
siste seks årene. Storfjord har en bransjestruktur som ville gitt 8 prosentpoeng 

lavere vekst enn landsgjennomsnittet, selv om veksten i hver enkelt bransje var 
lik landsgjennomsnittet. Regioner som Indre Namdal, Fjellregionen, Sogn og 
Rørosregionen er også blant regionene med mest ugunstig bransjestruktur. 

Vi ser dermed at de store byregionene rundt Stavanger, Oslo, Bergen og 
Trondheim har hatt en sammensetning i næringslivet med en overvekt av 
bransjer som har hatt vekst. Lista over regioner med den mest ugunstige bran- 
sjestrukturen inneholder typiske distriktsregioner. Den strukturelle utviklin- 
gen, det vil si hvilke bransjer som har hatt vekst, har dermed vært en sterkt 
sentraliserende kraft i denne perioden. 


3.2.6 Bransjeeffekt for kommuner 


På kommunenivå blir bransjeeffekten enda sterkere enn på regionnivået. 
I figur 3.36 ser vi at Randaberg har den høyeste positive bransjeeffekten av alle 
kommunene i denne perioden, med Sola kommune tett bak. Disse kommu- 
nene har en bransjestruktur som gir omtrent 20 prosentpoeng høyere 
arbeidsplassvekst i næringslivet enn gjennomsnittet for Norge. 

Figur 3.35 Bransjeeffekten for regioner med lavest bransjeeffekt i perioden 2009-2014. Effekten angir 


prosentvis avvik fra nasjonal vekst som følge av bransjestrukturen. 

Figur 3.36 Bransjeeffekten for kommuner med høyest bransjeeffekt i perioden 2009-2014. Effekten angir 
prosentvis avvik fra nasjonal vekst som følge av bransjestrukturen. 

Figur 3.37 Bransjeeffekten for kommuner med lavest bransjeeffekt i perioden 2009-2014. Effekten angir 


prosentvis avvik fra nasjonal vekst som følge av bransjestrukturen. 

I figur 3.37 ser vi at Bindal har den klart mest negative bransjestrukturen av 
kommunene i perioden etter 2008. 


3.2.7 Mønstre bransjeeffekt 


Den strukturelle utviklingen i Norge i årene fra 2008 til 2014 har vært ganske 
sær. Perioden har vært preget av en svært sterk vekst i olje- og gassbasert 
næringsliv. Den sterke veksten i denne bransjen har hatt ringvirkninger til 
leverandørene, men kanskje også bidratt negativt til veksten i andre bransjer. 
Olje- og gassinntektene til Norge har ført til sterk kronekurs, drevet opp 
lønningene og skapt mangel på kvalifisert arbeidskraft for de fagene som olje- 
bransjen og dens leverandører har etterspurt. 

Hvis vi ser på bransjeeffekten på fylkesnivå i kartet til venstre i figur 3.38 ser 
vi at Rogaland er eneste fylke i gruppen med mest positiv bransjeeffekt. 
Avstanden ned til Oslo, som har den nest mest positive bransjeeffekten, er så 


stor at det ikke er noen fylker i gruppen med nest mest positiv bransjeeffekt. 

Figur 3.38 Bransjeeffektens variasjoner på fylkesnivå, regionnivå og kommunenivå. Skalaen er «equal 
interval», som betyr at stedene er delt opp i fem grupper, som igjen er oppdelt i like intervaller fra minste 
til største nivå. Perioden 2009-2014. 

Fylker som Oslo, Hordaland, Sør-Trøndelag og Troms har en bransjeeffekt 
som ligger omtrent midt mellom høyeste og laveste nivå for fylkene. Hedmark, 
Oppland, Sogn og Fjordane, Møre og Romsdal og Nord-Trøndelag er i grup- 
pen med mest ugunstig bransjestruktur. 

På regionnivå (i det midterste kartet) ser vi at det er svært få regioner som 
har hatt en gunstig næringsstruktur. Vi så i figur 3.34 at det bare var seks 
regioner som har hatt en næringsstruktur som tilsier at den relative veksten 
i næringslivet har blitt påvirket positivt. Disse regionene er de blå. 

I kommunekartet ser vi at de aller fleste kommunene samler seg i de to 
gruppene med minst gunstig bransjestruktur. Det har dermed vært helt nor- 
malt for en kommune å ha en bransjestruktur som har bidratt til at veksten i 
næringslivet har vært under landsgjennomsnittet i denne perioden. 


3.2.8 Befolkningseffekten 


Noen deler av næringslivet blir påvirket av befolkningsendringer, mens andre 
ikke blir det. Bedrifter som hovedsakelig omsetter til et lokalt eller regionalt 
marked, blir mest påvirket. Det samme blir bransjer som butikkhandel, server- 
ing, personlige tjenester og bygg og anlegg. Andre bransjer, spesielt innenfor 
basisnæringer, antas å være helt upåvirket av befolkningsendringer på stedet. 

Vi kan da beregne i hvilken grad næringslivets vekst blir påvirket av 
befolkningsendringer. Vi forutsetter at steder som har en befolkningsvekst 
som er større enn landsgjennomsnittet, vil få en tilsvarende høyere vekst i de 
befolkningsfølsomme bransjene. 

Et sted som har en befolkningsvekst som er 10 prosent høyere enn lands- 
gjennomsnittet, vil antas å få en arbeidsplassvekst på 10 prosent høyere enn 
landsgjennomsnittet i de bransjene som er befolkningsfølsomme. Det er 
dermed bare noen deler av næringslivet som blir berørt av befolkningsend- 
ringer på stedet. 

Arbeidsplassveksten i kommunal sektor vil også bli berørt av befolkningsve- 
kst. Steder med sterk vekst i befolkningen trenger flere ansatte i barnehager og 
skoler og får også større budsjettrammer som følge av økt skatteinngang og 
mer inntekter fra det kommunale inntektssystemet. Hele kommunal sektor er 
dermed en befolkningsfølsom sektor. Institusjoner i fylkeskommunal eller 
statlig virksomhet blir i liten grad påvirket av befolkningsvekst på stedet. 
Befolkningsvekstens påvirkning på kommunal sektor er forhold som vi ikke 

bruker i de historiske analysene, ettersom vi ikke analyserer veksten i offentlig 
sektor. Når vi skal lage scenarioer, derimot, tar vi hensyn til befolkningsend- 
ringenes effekt på kommunal virksomhet. 


3.2.9 Befolkningseffekten i fylkene 


Resultatet av utregningen av befolkningseffekten er vist i figur 3.39. Det er seks 
fylker som har hatt en befolkningsvekst som er høyere enn landets befolknings- 
vekst i denne perioden. Oslo og Akershus har hatt aller høyest befolkningsef- 
fekt av fylkene. I Oslo har befolkningseffekten ført til at veksten i antall 
arbeidsplasser i næringslivet ble 1,7 prosent høyere i perioden. 

Fylker som Oppland, Nordland, Hedmark og Telemark har hatt sterkest 
negativ befolkningseffekt. I disse fylkene har arbeidsplassveksten i nærings- 
livet blitt svekket med mer enn 2 prosent i samme periode. 

I figuren har vi satt sammen bransjeeffekten og befolkningseffekten. 
Summen av disse to effektene blir til sammen struktureffekten. Vi ser da at 
Rogaland er forventet å få en arbeidsplassvekst som er 5,2 prosentpoeng høyere 


Bransjeeffekt = Befolkningseffekt 


Rogaland mro A 

Sør-Trøndelag || 

Figur 3.39 Befolkningseffekt og bransjeeffekt i fylkene. Effekten er beregnet virkning på arbeidsplassvek- 
sten i næringslivet i perioden 2009-2014. 

Figur 3.40 Struktureffekt, det vil si summen av bransjeeffekt og befolkningseffekt, og faktisk arbeidsplass- 
vekst i fylkene i perioden 2009-2014. 


enn landsgjennomsnittet i perioden. Sogn og Fjordane, som har de mest ugun- 
stige strukturelle forholdene, er forventet å få 5,4 prosentpoeng lavere 
arbeidsplassvekst enn landsgjennomsnittet. 

I figur 3.40 har vi plottet inn struktureffekten og arbeidsplassveksten i 
fylkene. R? har nå økt til 0,5754. Det er litt mer enn vi fikk da vi bare hadde med 
bransjeeffekten, i figur 3.33. Det som er mer tilfredsstillende, er at betaverdien 
for struktureffekten nå er 1,151. Ideelt sett burde denne være 1,0, men avviket 
har blitt mye mindre enn når vi bare hadde med bransjeeffekten. Vi ser av 
figur 3.39 at de fylkene som hadde den mest positive bransjeeffekten, også 
hadde høyest befolkningsvekst, samtidig som at fylkene med mest negativ 
bransjestruktur hadde den laveste befolkningseffekten. Det er dermed en klar 
positiv korrelasjon mellom bransje- og befolkningseffekten. Denne positive 
korrelasjonen kan ha blitt skapt gjennom at fylker med en gunstig bransjestruk- 
tur først har fått høyere innflytting som følge av sterkere arbeidsplassvekst. 
Dermed har befolkningsveksten blitt høyere, noe som igjen har gitt ring- 
virkninger i form av ekstra vekst i befolkningsfølsomme bransjer. 


3.210 Arbeidsmarkedsstørrelse 


Er det slik at størrelse også er et strukturelt trekk som har betydning for vek- 
sten i næringslivet? Det er en del teorier som baserer seg på at næringslivet blir 

mer produktivt i større arbeidsmarkeder. Da vil kanskje også større arbeids- 
markeder oppnå sterkere vekst enn små? I så fall vil arbeidsmarkedets størrelse 
være en strukturell faktor som vi burde få inn i modellen. 

Vi skal teste denne hypotesen med empiriske data. Vi bruker da region- 
nivået, og Norge er delt opp i 84 regioner. 

I figur 3.41 ser vi sammenhengen mellom arbeidsplassvekst og størrelse i 84 
regioner i Norge i perioden 2009-2014. Store regioner har systematisk høyere 
arbeidsplassvekst enn små, selv om det er ganske stor spredning. Ut fra en slik 
enkel tofaktor-analyse kan det se ut til at regionens størrelse har betydning for 
arbeidsplassveksten. 

I figur 3.42 ser vi ikke på arbeidsplassveksten direkte, men på avviket mel- 
lom forventet arbeidsplassvekst ut fra struktureffekten og den faktiske 
arbeidsplassveksten. Da forsvinner den positive sammenhengen helt. 
Sammenhengen er nå faktisk negativ, men så svak at det er mer riktig å si at det 
ikke synes å være noen sammenheng. 

Det betyr at den positive sammenhengen mellom regionstørrelse og vekst vi 
så i den øverste figuren, er spuriøs. Store regioner har systematisk mer gunstig 
bransjestruktur og høyere befolkningsvekst, og det er det som skaper den økte 
veksten. 

Figur 3.41 Størrelse i antall arbeidsplasser og arbeidsplassvekst i 84 regioner i perioden 2009-2014. 

Figur 3.42 Sammenhengen mellom arbeidsmarkedsstørrelse og næringsattraktivitet. Næringsattraktivitet 
målt som avvik mellom forventet arbeidsplassvekst ut fra struktureffekt og faktisk arbeidsplassvekst. 


3.3 Samlet struktureffekt 


Vi har så langt vist hvordan strukturelle drivkrefter påvirker flytting og 
arbeidsplassvekst i næringslivet. Folkerike kommuner med høy arbeids- 
markedsintegrasjon trekker til seg innflyttere på bekostning av små og isolerte 
kommuner, selv om alt annet er likt. Bransjestrukturen har en sterk innflytelse 
på arbeidsplassveksten i næringslivet. Vi har også sett hvordan arbeidsplassve- 
ksten påvirker flyttingen, og på hvilken måte befolkningsveksten påvirker 
næringsutviklingen. 

Vi har dermed ett sett med strukturelle drivkrefter for arbeidsplassveksten, 
og et annet sett med strukturelle drivkrefter som påvirker flyttingen. I figur 3.43 
har vi plottet verdiene for kommunene inn i samme diagram. 

Skalaen for struktur flytting er innflytting i prosent av folketallet. Det vil si 
at Skedsmo er forventet å få en relativ innflytting i perioden tilsvarende 6,6 
prosent av folketallet. Utsira er forventet å få en relativ utflytting på 4,2 prosent 
av folketallet. 

Verdiene for struktur næringsliv er skalert slik at den korresponderer med 
effekten på flytting. Det vil si at Sola er forventet å ha en relativ arbeidsplassve- 
kst i næringslivet i perioden som korresponderer med en økt innflytting på 

Figur 3.43 Strukturelle drivkrefter for flytting og strukturelle drivkrefter for arbeidsplassvekst i næringsliv 
i perioden 2000-2015. 


12,0 prosent av folketallet. Stordal, som har den minst gunstige bransjestruk- 
turen, er forventet å ha en relativ arbeidsplassnedgang i næringslivet som 
statistisk sett er forventet å skape økt utflytting tilsvarende 10,8 prosent av 
folketallet. 

Et slående trekk i figuren er at de strukturelle betingelsene for arbeidsplass- 
vekst og flytting er sterkt korrelert. Stedene med de beste betingelsene for å få 
netto innflytting har også den gunstigste bransjestrukturen. De strukturelle 
flyttefaktorene er tilsynelatende konstante over tid. Effekten av bransjestruk- 
turen kan imidlertid endres ganske mye. Sola har den minst gunstige bran- 
sjestrukturen i enkeltåret 2015. 

På forrige side så vi at de strukturelle drivkreftene som påvirker flyttingen, og 
de strukturelle drivkreftene som påvirker arbeidsplassutviklingen i næringslivet, 
er ganske sterkt korrelert i kommunene. På kartene i figur 3.44 kan vi se disse 
regionale mønstrene. Kommunene rundt Oslofjorden har positive strukturelle 
flyttefaktorer som påvirker nettoflyttingen positivt, samtidig med at de samme 
kommunene også har gunstige strukturelle betingelser for å få arbeidsplassvekst 
i næringslivet. De strukturelle betingelsene for arbeidsplassvekst i næringslivet 

Figur 3.44 Strukturelle flyttefaktorer, strukturelle arbeidsplassfaktorer (for næringslivet) og samlet 
struktureffekt for kommunene i perioden 2002-2015. 


er noe mindre sentraliserende enn de strukturelle flyttefaktorene. Det er noen 
kommuner i distriktene som har hatt relativt gunstige forhold for å få 
arbeidsplassvekst i næringslivet, men det overordnede mønsteret er likevel klart 
sentraliserende. 

Kartet helt til høyre i figur 3.44 viser den samlede struktureffekten. Dette er 
den statistisk forventede nettoflyttingen til den enkelte kommune. Kartet viser 
tydelig hvilke sterke sentraliserende drivkrefter som har virket etter 2000. 

Heldigvis er det mange kommuner som har en annen utvikling enn den 
statistisk forventede utviklingen. Det ser vi når vi sammenlikner forventet 
utvikling med den faktiske. Hvis vi hadde en modell som forklarte steders 
vekst med 100 prosents nøyaktighet ut fra strukturelle forhold, ville det ikke 
ha noen hensikt å drive med lokale eller regionale utviklingsstrategier, fordi 
utviklingen var forutbestemt av de strukturelle betingelsene. Når vi ser at 
noen kommuner har betydelig sterkere vekst enn de strukturelle betingelsene 
skulle tilsi, kan vi ha et mer optimistisk syn på hvilke muligheter steder har til 
å påvirke egen vekst. Det gjelder spesielt for enkeltkommuner eller 

enkeltregioner. Når det gjelder mulighetene til å stanse sentraliseringen, gir 
modellen små muligheter. Sentraliseringen vil fortsette så lenge de struk- 
turelle drivkreftene fortsetter å virke. De 100 minst sentrale kommunene vil 
med nesten 100 prosent sannsynlighet få svakere vekst enn de 100 mest sen- 
trale. Men en enkelt kommune i distriktene har en mulighet til å påvirke egen 
vekst i positiv retning. Det er derfor avvikene mellom faktisk vekst og forven- 
tet vekst er spesielt interessante. Det er nettopp disse avvikene vi bruker som 
indikator for det vi kaller attraktivitet. 

Attraktivitet 


Vi har så langt beskrevet hvordan vi har bygget opp en modell som skal regne 
ut forventet arbeidsplassvekst i næringslivet og forventet nettoflytting i kom- 
muner, regioner og fylker. Den forventede veksten som modellen regner ut, 
kan vi da sammenlikne med den faktiske arbeidsplassveksten på et sted. Vi 
bruker avviket mellom faktisk og forventet vekst som indikator for nærings- 
attraktivitet. På samme måte bruker vi avviket mellom faktisk og forventet net- 
toflytting som mål for bostedsattraktivitet. Mesteparten av arbeidet med å lage 
indikatorer for attraktivitet består da i å lage en modell for normal eller forven- 
tet utvikling. Logikken er at noen steder har en sterkere vekst enn de struk- 
turelle forholdene tilsier, og at dette er et resultat av interne forhold på stedet. 

Attraktive steder er dermed steder som har oppnådd høyere vekst enn det 
de strukturelle forholdene skulle tilsi. Det er nettopp det som er målet for lokal 
og regional næringsutvikling og stedsutvikling. De fleste kommuner, regioner 
og fylker forsøker å stimulere til sterkere vekst. De er klar over at betingelsene 
for vekst varierer fra sted til sted, men forsøker etter beste evne å påvirke vek- 
sten på ulike måter. Hvis et sted lykkes, vil resultatet være at veksten blir høyere 
enn forventet. 


4.1 Attraktivitetsmodellen for arbeidsplassvekst 


Vi har isolert to strukturelle forhold som påvirker arbeidsplassveksten i næring- 
slivet signifikant. Det er struktureffekten og befolkningseffekten. Størrelsen på 
arbeidsmarkedet ser ikke ut til å påvirke arbeidsplassveksten direkte. Vi har 
tidligere forsøkt å teste om det å ha tilgang til distriktspolitiske virkemidler har 
effekt på arbeidsplassveksten i næringslivet, men vi har ikke funnet noen slik 
effekt. Vi har heller ikke funnet at områder med høgskoler eller høy andel med 
høy utdanning blant sysselsatte har systematisk bedre arbeidsplassvekst. Hvis 
en ser på korrelasjonen mellom arbeidsplassvekst og arbeidsmarkedsstørrelse 

eller kompetansenivå uten å korrigere for bransjestruktur og befolkningsvekst, 
er det en signifikant sammenheng. Denne sammenhengen ser imidlertid ut til 
å være spuriøs, for så snart vi korrigerer for bransjestruktur og befolkningsve- 
kst, forsvinner disse sammenhengene. 


411 Visuell framstilling av arbeidsplassmodellen 
I figur 4.1 skal vi forsøke å gi en grafisk framstilling av modellen for arbeidsplass- 
vekst i næringslivet. 

Denne modellen er laget for å avdekke de viktigste drivkreftene for vekst i 
næringslivet i et område. Modellen sier at næringslivet i et område blir påvir- 
ket av tre strukturelle drivkrefter: det nasjonale bidraget, bransjeeffekten og 
befolkningsveksten i området. 

Den nasjonale veksten er veksten i næringslivet i Norge i den perioden vi 
studerer. Dersom det er oppgangskonjunktur og næringslivet i Norge vokser, 
er dette bidraget positivt for alle steder: Vokser næringslivet i Norge med 2 
prosent i perioden, er dette bidraget 2 prosent for alle steder. 


Annen industri Agentur ogengros Aktivitet 
Fisk 
Gruve Diverse - Övernatting 
Landbruk 

Næringsmidler Forr tjenesteyting 
Olje og gass Transport 

Prosessindustri Utleie av 
Teknisk/vitenskap arbeidskraft 

Tele og IKT 

Verkstedindustri 


Nasjonalt " Bransje- P 
vekstbidrag effekt 


Forventet 
arbeidsplassvekst 


Uforklart vekst = 
næringsattraktivitet 


Faktisk 
arbeidsplassvekst 


Figur 4.1 Grafisk framstilling av modell for arbeidsplassvekst i næringslivet. 

Bransjeeffekten avhenger av hvordan næringslivet er sammensatt i ulike 
bransjer. For vårt formål har vi delt opp næringslivet i 23 ulike bransjer. Steder 
med en stor andel av arbeidsplasser i bransjer med vekst vil få et positivt bidrag 
gjennom bransjeeffekten, mens steder med en høy andel av arbeidsplasser i 
bransjer med nedgang vil få et negativt bidrag. 

Befolkningseffekten virker slik at steder med over gjennomsnittlig 
befolkningsvekst får et ekstra stimuli til arbeidsplassvekst i bransjer som 
er befolkningsfølsomme. Når vi analyserer den historiske utviklingen i 
næringslivet, blir modellen forenklet gjennom at befolkningsveksten 
opptrer som en eksogen variabel. Senere skal vi ta inn den gjensidige 
påvirkningen mellom arbeidsplassvekst og befolkningsvekst. 

De tre strukturelle bidragene definerer hva som er forventet, eller «normal», 
arbeidsplassvekst i et område i en spesifikk periode. Avviket mellom den 
forventede arbeidsplassveksten og den faktiske vil da være en vekst som ikke 
er forklart av kjente strukturelle forhold. Dette avviket vil da måtte forklares av 
spesielle forhold på stedet, og blir en indikator for næringsattraktivitet. 


41.2 Næringsattraktivitet fylker 


Attraktivitet for næringsliv er definert som det som skaper avvik mellom for- 
ventet og faktisk vekst i antall arbeidsplasser i næringslivet. Den forventede 
veksten i antall arbeidsplasser i et område i en periode kan regnes ut gjennom 
en modell der antall arbeidsplasser i hver enkelt bransje på stedet, den nasjo- 
nale veksten i hver enkelt bransje og stedets befolkningsvekst er eksogene 
variabler. 

I figur 4.2 har vi vist forventet og faktisk arbeidsplassvekst i fylkene i perioden 
2009-2014. Den sorte linjen er regresjonslinjen y = x, den prikkede er regresjon- 
slinjen for datapunktene, som har formen y = 1,114x + 0,0346. Regresjonslinjen 
for datapunktene avviker litt fra den ideelle, men ligger ganske nær. Fylker som 
Finnmark, Møre og Romsdal, Akershus og Sogn og Fjordane har hatt en faktisk 
arbeidsplassvekst i perioden som er høyere enn den forventede. Avstanden fra 
datapunktet i figuren og den sorte linjen er næringsattraktiviteten. Fylker som 
Aust-Agder, Telemark og Østfold har størst negativt avvik. 

Figur 4.3 illustrerer det samme, men nå er forventet arbeidsplassvekst 
splittet opp i nasjonalt bidrag, bransjeeffekt og befolkningseffekt. De grønne 
søylene viser næringsattraktiviteten. 

Figur 4.2 Forventet og faktisk arbeidsplassvekst i næringslivet i fylkene i perioden 2009-2014. 

Figur 4.3 Prosentvis arbeidsplassvekst, dekomponert i ulike strukturelle drivkrefter og attraktivitet i 
perioden 2009-2014. 

Vi kan se at Rogaland, som har hatt den sterkeste veksten, har en arbeidsplass- 
vekst som ligger svært tett opp til forventet arbeidsplassvekst. Oslo har også 
hatt en vekst tett opp til forventet. 

Finnmark, Møre og Romsdal og Akershus er de fylkene som har hatt størst 
positivt avvik mellom faktisk og forventet vekst. Aust-Agder, Telemark og 
Østfold har hatt størst negativt avvik. 


41.3 Næringsattraktivitet regioner 
Vi kan også se på forventet og faktisk arbeidsplassvekst i næringslivet i regio- 
nene, som vist i figur 4.4. Fire regioner har hatt spesielt mye høyere arbeidsplass- 
vekst enn forventet i årene etter 2008. Det er Hitra/Frøya, Hordaland Vest, 
Voss og Øst-Finnmark. Regionene med størst avvik er dermed regioner hvor 
avviket er positivt. Kanskje er det slik at regioner med sterk nedgang setter i 
verk kompenserende tiltak, eller får statlige midler til omstilling. Regioner 
med sterk vekst har ingen grunn til å begrense veksten. 

Når vi ser lista over regionene med høyest næringsattraktivitet i figur 4.5, er 
det naturlig å spørre seg hva som er årsaken til at disse har det. Høy næringsat- 
traktivitet kan ha mange ulike forklaringer. 

Figur 4.4 Forventet og faktisk arbeidsplassvekst i næringslivet i regionene i perioden 2009-2014. 

m Nasjonalt bidrag mBransjeeffekt 
m Befolkningseffekt m Næringsattraktivitet 

Figur 4.5 Prosentvis arbeidsplassvekst, dekomponert i ulike strukturelle drivkrefter og attraktivitet i 
perioden 2009-2014. 


Noen steder med sterk vekst har en hjørnesteinsbedrift som vokser kraftig, 
og som kan være hele forklaringen på at stedet får en samlet vekst som er 
sterkere enn forventet. Vi kan kalle dette for lokomotivdrevet vekst. 

På andre steder kan det være infrastruktur i form av attraktive næring- 
sområder. Opprettelsen av oljebaser er et eksempel på slike områder som 
trekker til seg mange bedrifter. Flyplasser kan også tenkes å virke på samme 
måte. 

Sterk vekst kan også være knyttet til en klynge av bedrifter, som har en 
gjensidig positiv påvirkning på hverandre. Hvis vi kunne avdekke steder som 
har hatt en generell sterk vekst i mange bedrifter og bransjer samtidig, og hvor 
dette kunne knyttes til lokal eller regional næringspolitikk, ville det være spe- 
sielt interessant. Da kunne vi forsøke å avdekke hvilke grep som ble gjort, og 
lære av det. 

De statistiske analysene kan identifisere steder med unormalt sterk vekst, 
men for å finne ut av årsakene må vi gå dypere inn i materien og avdekke 
hvilke bedrifter og bransjer som har drevet fram veksten, og dernest finne ut 
av årsakene til dette. 

41.4 Næringsattraktivitet kommuner 


I figur 4.6 ser vi et plott med forventet og faktisk arbeidsplassvekst i kommu- 
nene i Norge. Et problem med analyser på kommunenivå er at det er mange 
svært små kommuner med få arbeidsplasser i næringslivet. For slike små kom- 
muner blir det fort store prosentvise avvik. I figurene har vi derfor tatt bort de 
100 minste kommunene. 

Vi kan se at det blir stadig større spredning i plottene når vi bruker mindre 
geografiske enheter. R? for plottet for fylker var 0,58. For regioner var R? 0,34. 
I dette kommuneplottet har R? sunket til 0,24. Det kan bety at tilfeldige varias- 
joner får mer å si for kommuner. For fylker, som typisk har noen titalls kom- 
muner, vil disse tilfeldige variasjonene jevne seg ut. En annen tolkning er at 
små geografiske enheter har større muligheter til å oppnå sterkere vekst gjen- 
nom å være attraktive for næringsliv enn store. En kommune har større 
muligheter til å oppnå en høyere vekst enn forventet enn et helt fylke. 


41.5 Næringsattraktivitet oppsplittet på 
næringstyper 

Det å splitte opp næringsattraktiviteten på de tre ulike næringstypene gir en 
interessant tilleggsinformasjon. Vi kan da se hvilke deler av næringslivet som 

Figur 4.6 Forventet og faktisk arbeidsplassvekst i næringslivet i kommunene i perioden 2009-2014. 

Nasjonalt bidrag  mBransjeeffekt 
m Befolkningseffekt m=Næringsattraktivitet 

Figur 4.7 Prosentvis arbeidsplassvekst, dekomponert i ulike strukturelle drivkrefter og attraktivitet i 
perioden 2009-2014. 


har utviklet seg bedre eller svakere enn normalt. Hvis vi ser på regionene med 
høyest næringsattraktivitet, som er vist i figur 4.8, ser vi at regioner som Hitra/ 
Frøya, Hordaland Vest, Øst-Finnmark og Kongsberg/Numedal har store deler 
av sin næringsattraktivitet i basisnæringene. I figur 4.9 ser vi at de seks kom- 
munene med høyest næringsattraktivitet alle hadde store deler av sin næring- 
sattraktivitet i basisnæringene. 

Ft annet trekk vi kan se, er at det er få kommuner og regioner hvor besøks- 
næringene har hatt stor betydning. Besøksnæringene endrer seg sjelden i store 
sprang. Det kan kanskje være fordi typiske hjørnesteinsbedrifter ofte er i basis- 
næringene, spesielt industri. I besøksnæringene er det ofte mange små bedrifter. 
Det kan også være at dersom en besøksbedrift (butikk, hotell eller restaurant) i 
en typisk besøkskommune blir lagt ned, vil det ofte dukke opp en ny bedrift som 
overtar kundegrunnlaget. Når en industribedrift blir lagt ned, er dette oftere per- 
manent. Det gir en større stabilitet i besøksnæringene, mens basisnæringene blir 
mindre stabile. Det er ikke sikkert at dette betyr at besøksattraktivitet er mindre 
viktig. Kanskje økt besøksattraktivitet er mer varig? 

mBasis Besøk m Regional 

Figur 4.8 Næringsattraktivitet i regioner oppsplittet i tre næringstyper. Enheten er prosentvis andel av 


samlet sysselsetting. 


Det vi også ser tydelig av diagrammene, er at utviklingen i de regionale 
næringene er svært viktig for den samlede næringsattraktiviteten. De regio- 
nale næringene består av bransjer som er ganske anonyme når det er snakk om 
næringsutvikling. Det er ofte snakk om basisnæringene og besøksnæringene, 
fordi dette er næringer som bringer inn kapital. De regionale næringene består 
av transport, bygg og anlegg, engroshandel og liknende. En kunne kanskje 
tenke at dette er bransjer som vokser når det er vekst i basis- og besøksnærin- 
gene. Men det er ganske svak sammenheng med utviklingen i de regionale 
næringene og basis- eller besøksnæringene. 


4.2 Bostedsattraktivitet 


4.21 Bostedsattraktivitet kommuner 

Vi kan vise hvordan modellen avdekker de viktigste drivkreftene for varias- 
jonen i nettoflyttingen. I kartet under viser vi hvordan arbeidsplassveksten og 
de strukturelle drivkreftene har påvirket nettoflyttingen, og hvordan bosted- 
sattraktiviteten fordeles. 

mBasis Besøk m Regional 

Figur 4.9 Næringsattraktivitet i kommuner oppsplittet i tre næringstyper. Enheten er prosentvis andel av 


samlet sysselsetting. 

Figur 4.10 Variasjoner mellom kommunene for nettoflytting, arbeidsplassvekst, brutto attraktivitet (avvik 
mellom faktisk nettoflytting og forventet nettoflytting ut fra arbeidsplassveksten), strukturelle flyttefak- 
torer og bostedsattraktivitet. Fordelingen av kommuner er i kvantiler med like mange kommuner i hver 
gruppe i alle kartene. Perioden 2009-2014. 

Kartet til venstre i figur 4.10 viser variasjonene i nettoflyttingen. Mønsteret 
er at områdene rundt de største byene har høyest nettoflytting. Dette møn- 
steret er ikke helt gjennomført. Etter at arbeidsinnvandringen til Norge økte 
etter 2007, er det også noen typiske distriktskommuner som har hatt høy netto 
innflytting. Distriktskommunene har likevel i sum fortsatt lav nettoflytting 
sammenliknet med sentrale kommuner. 

Det neste kartet viser hvilken effekt arbeidsplassutviklingen har på flyttin- 
gen. Det er et noe mindre tydelig sentrum-periferi-mønster i arbeidsplassut- 
viklingen enn i nettoflyttingen. 

Det tredje kartet viser avvik mellom faktisk nettoflytting og beregnet 
nettoflytting ut fra arbeidsplassveksten, betegnet som brutto attraktivitet. Det 
sentrale Østlandet har en tydelig konsentrasjon av kommuner som har høyere 
nettoflytting enn arbeidsplassveksten skulle tilsi. Det viser at det er andre 
drivkrefter enn arbeidsplassvekst som skaper sentraliseringen. 

De strukturelle flyttefaktorene i det nest siste kartet er det som viser 
det klareste sentraliseringsmønsteret. Det kan tolkes som at det er forhold 
knyttet til lokalisering i større arbeidsmarkeder som er den sterkeste 
sentraliseringsdriveren. 

Det siste kartet viser variasjonen i bostedsattraktiviteten, hvor bostedsat- 
traktiviteten er beregnet som en restfaktor. Nettoflytting som ikke kan 
forklares verken av arbeidsplassvekst eller strukturelle faktorer, blir da brukt 
som en indikator for bostedsattraktivitet. Det er vanskelig å se noen klare 
mønstre i bostedsattraktiviteten, og det skal i prinsippet heller ikke være 
slike mønstre dersom vi har fanget opp de strukturelle driverne. Det er i teo- 
rien spesielle stedsspesifikke forhold som skaper denne bostedsattraktiv- 
iteten. Det kan være en vellykket lokal politikk, men det kan også være et 
spekter av andre årsaker. 


4.2.2 Bostedsattraktivitet i regioner 

Det er ofte lettere å se regionale mønstre når vi bruker regionnivået. Kartene 
i figur 4.11 der vi bruker regioner i stedet for kommuner, viser i prinsippet 
det samme mønsteret. Et interessant trekk er at Oslo og naboregionene 
Akershus Vest, Follo og Nedre Romerike har lav bostedsattraktivitet. Det er 
regioner med høy netto innflytting, men den sterke arbeidsplassveksten og de 
gunstige strukturelle forholdene skulle ifølge modellen ha gitt enda høyere 

Figur 4.11 Variasjoner mellom regionene for nettoflytting, arbeidsplassvekst, brutto attraktivitet (avvik 
mellom faktisk nettoflytting og forventet nettoflytting ut fra arbeidsplassveksten), strukturelle flyttefak- 
torer og bostedsattraktivitet. Fordelingen av kommuner er i kvantiler med like mange kommuner i hver 


gruppe i alle kartene. 


netto innflytting. I stedet har en del av regionene i omlandet til disse tre regio- 
nene fått høyere bostedsattraktivitet. Vi har gjort analyser som indikerer at 
dette skyldes at boligbyggingen ikke har vært høy nok i de mest sentrale 
områdene til at den potensielle innflyttingen har kunnet realiseres. Flyttingen 
har da blitt presset ut til regioner som Øvre Romerike og Østfold i stedet. 

Vi kan se at det samme har skjedd i Stavangerregionen. Selve 
Stavangerregionen har lav bostedsattraktivitet, mens naboregionene Dalane 
og Ryfylke har høy bostedsattraktivitet. Det samme fenomenet finner vi i og 
rundt Bergen og Trondheim. 

Målingene er for perioden 2009-2014. Det er en periode med historisk høy 
befolkningsvekst i Norge. Ifølge SSBs framskrivinger skal befolkningsveksten 
i Norge avta de neste årene. Det kan innebære at de sentrale pressområdene 
som tidligere ikke hadde tilstrekkelig boligbygging, kan realisere potensiell 
innflytting uten å øke boligbyggingen. I så fall vil de største byene kunne 
absorbere en større andel av landets befolkningsvekst. Dersom boligbyggin- 
gen har vært en flaskehals, vil flaskehalsen være stor nok til å ta unna strøm- 
men i framtiden. Ikke fordi flaskehalsen utvides, men fordi strømmen blir 
mindre. 

4.3 Samlet attraktivitet 


Hvilke kommuner og regioner har høyest samlet attraktivitet? Vi har så langt 
vist hvilke kommuner som har vært mest attraktive som bosted, og hvilke som 
er mest attraktive for næringsliv. Modellen vår er bygget opp slik at vi har tatt 
vekk befolkningseffekten når vi har beregnet næringsattraktiviteten, og fjernet 
effekten av arbeidsplassveksten når vi har beregnet bostedsattraktiviteten. Det 
betyr at de to attraktivitetsdimensjonene i teorien er uavhengig av hverandre. 
Det kan vi se når vi ser et plott med de to dimensjonene. 

I plottet ser vi at de to attraktivitetsdimensjonene er uavhengige. 
Næringsattraktiviteten er her multiplisert med 0,27. Det er den effekten som 
næringsattraktiviteten har på nettoflyttingen. Samlet attraktivitet er da et 
mål på hvor mye befolkningsveksten er endret som følge av bosteds- og 
næringsattraktiviteten. 

Figur 4.12 Attraktivitet for næringsliv og som bosted i norske kommuner i perioden 2006-2015. 

Noen kommuner har klart å være svært attraktive både som bosted og for 
næringsliv de siste ti årene. Det er kommuner som Frøya, Hitra, Ulstein og 
Gamvik. Andre har hatt den uheldige kombinasjonen av svak næringsattrak- 
tivitet og svak bostedsattraktivitet. Loppa, Røyrvik, Randaberg og Nesset er 
slike kommuner. På neste side skal vi se nærmere på de mest og minst attrak- 
tive kommunene. 


4.3.1 De mest attraktive kommunene i Norge 

I figur 4.13 ser vi lista over de mest attraktive kommunene de siste ti årene. 
Frøya har samlet sett vært mest attraktiv i denne perioden. Attraktiviteten for 
bosted er målt til 8,0. Det betyr at nettoinnflyttingen har vært 8,0 prosent 
høyere (av folketallet) enn de strukturelle forholdene skulle tilsi. Verdien 10,3 
for næringsattraktivitet betyr at nettoflyttingen har blitt 10,3 prosent høyere 
som følge av at næringslivet har vokst raskere enn befolkningsveksten og bran- 
sjestrukturen skulle tilsi. Det betyr at Frøya har fått en vekst i folketallet på 18,3 
prosent utover det som er forventet. 

Figur 4.13 De mest attraktive kommunene i Norge i perioden 2006-2015. 

E Bostedsattraktivitet E Næring 

Figur 4.14 De minst attraktive kommunene i Norge i perioden 2006-2015. 


I motsatt ende av skalaen finner vi Loppa kommune, som har hatt en net- 
toflytting som er 11,2 prosent lavere enn forventet. 

I kommuner som Frøya, Austevoll, Ulstein, Vestby og Åseral er attraktiv- 
iteten hovedsakelig næringsdrevet. Rennesøy, Hemsedal og Hvaler er kom- 
muner hvor all attraktivitet er knyttet til bosted. 

Noen av kommunene på toppen av attraktivitetsbarometeret ligger i nærheten 
av store byer. Ullensaker, Våler (Østfold), Hole, Eidsvoll og Sørum ligger i den 
funksjonelle Osloregionen. Rennesøy og Finnøy ligger i Stavangerregionen. 
Meland og Os er lokalisert nær Bergen. For slike kommuner er det nærliggende 
å tenke seg at den høye bostedsattraktiviteten er knyttet til forhold i boligmarke- 
det. Kanskje har disse kommunene hatt bedre tilgang til boligtomter enn de 
andre kommunene i samme funksjonelle arbeidsmarked. Finnøy og Rennesøy 
er kommuner som i tillegg har fått fastlandsforbindelse i de siste årene. 

Kommuner som Hemsedal, Frøya, Hitra, Flå, Træna og Austevoll er kom- 
muner som ikke ligger i nærheten av større byer. Her er det vanskelig å tenke 
seg ytre forhold som skal ha ført til at akkurat disse kommunene har fått så 
forbausende sterk befolkningsvekst. 

4.3.2 Østfoldsyndromet 


Samlet attraktivitet er summen av bostedsattraktivitet og næringsattraktivitet. 
Steder som har kombinasjonen av positiv bostedsattraktivitet og positiv 
næringsattraktivitet, får sterkere vekst enn de strukturelle forholdene tilsier. 
Steder som er lite attraktive for både næringsliv og bosetting, har svakere vekst 
enn normalt ut fra sine strukturelle betingelser. Steder kan imidlertid også 
være attraktive som bosted, men lite attraktive for næringsliv, eller attraktive 
for næringsliv samtidig som bostedsattraktiviteten er negativ. Vi kan se hvor- 
dan de ulike attraktivitetsdimensjonene har vært for fylkene i de ti siste årene, 
i figur 4.15. 

Sør-Trøndelag og Møre og Romsdal er fylker som ligger i kvadranten med 
positiv næringsattraktivitet og positiv bostedsattraktivitet. Telemark har den 
uheldige kombinasjonen av lav bostedsattraktivitet og svært lav næringsat- 
traktivitet. Østfold og Rogaland er fylker som er svært attraktive langs én av 

Figur 4.15 Nærings- og bostedsattraktivitet i fylkene i perioden 2005-2015. Næringsattraktiviteten er 
skalert slik at den gjenspeiler effekten på nettoflyttingen. 

dimensjonene, men svært lite attraktive langs den andre. Østfold har den 
høyeste bostedsattraktiviteten av alle fylkene, men svært negativ næringsat- 
traktivitet. Rogaland har hatt høyest næringsattraktivitet sammen med den 
laveste bostedsattraktiviteten. Samlet sett er Østfold og Rogaland omtrent like 
attraktive. 

Er det likegyldig om et sted skaper vekst gjennom bostedsattraktivitet eller 
gjennom næringsattraktivitet? Det kunne en kanskje tro, men vi skal vise at en 
slik ubalansert utvikling påvirker sysselsettingsandelen. Sysselsettingsandelen 
er da målt som prosentvis andel av innbyggerne som er i arbeid. Det er da 
likegyldig om arbeidet er i egen region, eller om det dreier seg om pendling til 
andre regioner. 

I figur 4.16 kan vi se utviklingen av sysselsettingsandelene i Østfold og 
Rogaland. Da har vi målt sysselsettingsandelen i prosent av Norges sysselset- 
tingsandel. 100 betyr at sysselsettingsandelene er lik landets. Forskjellen i 
utviklingen i Østfold og Rogaland er slående. Rogaland hadde i 2000 en 
sysselsettingsandel som var litt under landets. På slutten av 2014 var syssel- 
settingsandelen i Rogaland 4,7 prosent høyere enn landsgjennomsnittet. 

Figur 4.16 Sysselsettingsandeler i Østfold og Rogaland (antall sysselsatte i prosent av antall personer i 


yrkesaktiv alder) i prosent av Norges sysselsettingsandel. 

Østfold hadde i 2000 en sysselsettingsandel som var 2,7 prosent lavere enn 
landsgjennomsnittet, og endte opp med en andel som var 8,1 prosent lavere. 
I løpet av denne tiden ble Rogaland fylket med høyest sysselsettingsandel i 
Norge, mens Østfold fikk klart lavest sysselsettingsandel av alle fylkene. 

Det virker ganske opplagt at utviklingen i Østfold ikke er bærekraftig på 
lang sikt. Det er egentlig bare to veier det kan gå: enten må arbeidsplass- 
veksten ta seg opp, eller så vil innflyttingen stoppe opp. Vi kan finne flere 
eksempler på dette «Østfoldsyndromet» i kommuner og regioner som har 
kombinasjonen av høy bostedsattraktivitet og lav næringsattraktivitet. 
Moralen er at det er viktig å ha en balansert utvikling, og ikke vokse på bost- 
edsattraktivitet alene. 

Steder som vokser utelukkende på næringsattraktivitet, får i regelen høyere 
sysselsettingsandeler. Det er ikke så lett å se problemer med det. Men slike 
steder har gått glipp av muligheten til økt innflytting og befolkningsvekst. 


4.3.3 Hell og attraktivitet 


Det at en kommune har gunstige strukturelle forhold for vekst, kan vi 
kalle hell. Det innebærer at kommunen har en gunstig lokalisering for å få 
innflytting, og at kommunen har et næringsliv som er konsentrert til vekst- 
bransjer. Attraktiviteten til kommunen er et mål for om veksten har vært 
over eller under forventet verdi. Forventet verdi er da knyttet til de struk- 
turelle forholdene. I figur 4,17 kan vi vise hvordan norske kommuners 
befolkningsvekst er knyttet til henholdsvis struktur (hell) og attraktivitet 
(dyktighet?). 

I figuren ser vi at kommunene kan deles inn i fire kvadrater. I det øverste 
høyre kvadratet finner vi kommuner som har gunstige strukturelle forhold, og 
som samtidig har vært attraktive. Sola, Ullensaker og Ås er de mest typiske 
representantene for denne kategorien. De har de beste betingelsene og har 
samtidig overprestert når det gjelder innflytting. Det er slike kommuner som 
har høyest vekst. Det er både heldige og attraktive. 

Nede til høyre finner vi kommuner som har svært gode strukturelle betin- 
gelser for befolkningsvekst, men som har fått mye lavere vekst enn forventet. 
Randaberg, Stavanger og Oppegård er de mest typiske representantene. Det er 
kommuner som en i utgangspunktet hadde forventet å ha høyest innflytting, 
men som ikke har fått den befolkningsveksten en forventet. 

Figur 4.17 Vekstimpulser til befolkningen, knyttet til strukturelle forhold og til attraktivitet i perioden 
2006-2015. 


Nede til venstre har vi kommunene med den uheldige kombinasjonen av 
uheldig struktur og lav attraktivitet. Utgangspunktet for vekst var svakt i 
utgangspunktet, men resultatene ble enda svakere. Loppa, Røyrvik og Karasjok 
er slike kommuner. 

Den siste kategorien, oppe til venstre, er kanskje den mest interessante. 
Det er kommuner som hadde dårlige betingelser for vekst i utgangspunktet, 
men som har overprestert. Kjerringer mot strømmen. Frøya, Hitra og 
Gamvik har hatt svært overraskende vekst de siste årene, tross ganske svake 
vekstbetingelser. 

I figur 4.18 har vi vist utviklingen i folketallet i de kommunene som er kjen- 
netegnet av svake strukturelle vekstbetingelser, men med enten svært sterk 
eller svært svak samlet attraktivitet. Det er de kommunene som vi navnga på 
venstre side i figur 4.17. 

Figur 4.18 Befolkningsutvikling, indeksert slik at nivået i 2000 = 100. 


Hitra, Frøya og Karasjok hadde nesten identisk utvikling i folketallet fra 
2000 til 2007. Etter 2006 har Hitra og Frøya vært blant de mest attraktive kom- 
munene i landet. Det har ført til at kommunene har gått fra stagnasjon i folke- 
tallet til sterk vekst. Kontrasten til utviklingen i Karasjok er stor. Karasjok har 
mistet omtrent 8 prosent av folketallet siden 2007. 

Gamvik og Loppa hadde også omtrent samme befolkningsutvikling inntil 
2011. Etter det har Gamvik vært oppsiktsvekkende attraktiv og hatt sterk vekst 
i folketallet, mens Loppa har hatt en svært sterk nedgang. 

Eksemplene Frøya, Hitra og Gamvik viser at selv små distriktskommuner 
med svake strukturelle forutsetninger for vekst kan oppnå høy attraktivitet og 
dermed oppnå befolkningsvekst mot alle odds. 

I figur 4.19 er kommuner med svært gode strukturelle betingelser, men med 
ulik attraktivitet. Ullensaker, Ås og Sola er kommuner med kombinasjonen av 
gunstige strukturelle vekstbetingelser og høy attraktivitet. Det har gitt svært 
sterk vekst i folketallet. Ullensaker har hatt en befolkningsvekst på 70 prosent 
i perioden, mens Ås og Sola har hatt henholdsvis 40 og 38. 

Stavanger, Randaberg og Oppegård har hatt svært gunstige betingelser 
for vekst, men veksten har blitt langt svakere enn forventet. Veksten i folke- 
tallet har likevel vært sterk, mellom 17 og 22 prosent. For slike kommuner 
er det ikke en utfordring å skape vekst. Befolkningsveksten er nærmest 
uunngåelig. 

Figur 4.19 Befolkningsutvikling, indeksert slik at nivået i 2000 = 100. 


4.4 Attraktivitet i Sverige og Danmark 


Attraktivitetsmodellen vi har utviklet for Norge, kan også brukes til å analysere 
svenske og danske kommuner. Finner vi de samme sammenhengene? I tabel- 
len under viser vi de parametrene som vi fikk for bostedsmodellen ved å legge 
inn data fra kommuner i Sverige og Danmark. 


4.41 Bostedsattraktivitet 


Vi har sammenliknet betaverdiene fra kommuneanalysene i Danmark og 
Sverige med de tilsvarende betaverdiene fra norske kommuner og regioner. 
Norske kommuner er gjennomgående mindre enn danske og svenske. Norge 
har 428 kommuner per dags dato, mens Sverige har 290 og Danmark 99. 

Dermed vil det kanskje være mer relevant å sammenlikne resultatene fra 
danske og svenske kommuner med norske regioner. 

Svenske kommuner har lavere betaverdier for arbeidsplassvekst enn danske 
kommuner og norske regioner. Betaverdiene til Sverige betyr at en relativ 

Tabell 4.1 Betaverdier fra regresjonsanalysene. 


Norge Norge Sverige Danmark 
kommuner regioner kommuner kommuner 


Arbeidsplassvekst år 0 
Arbeidsplassvekst år -1 
Arbeidsplassvekst år -2 
Nabovekst 

Størrelse 


Arbeidsmarkedsintegrasjon 


Intern arb.m.integrasjon 0,49 


arbeidsplassvekst på 10 prosent gir en ekstra netto innflytting på 1,0 prosent 
(av folketallet) i år en, 0,5 prosent i år to og 0,5 prosent i år tre. En konstant 
relativ arbeidsplassvekst på 10 prosent vil da gi ekstra innflytting tilsvarende 2 
prosent per år. Norske kommuner med samme relative arbeidsplassvekst vil få 
en ekstra innflytting på 3,1 prosent, mens danske vil få en ekstra innflytting på 
3,3 prosent. Dermed kan det se ut til at det er noe lavere sammenheng mellom 
relativ arbeidsplassvekst og flytting i svenske kommuner enn i danske kom- 
muner og norske regioner. 

Flyttingen til svenske kommuner blir imidlertid i sterkere grad påvirket av 
størrelse og nabovekst enn hva som er tilfellet med norske kommuner. Norske 
kommuner blir sterkest påvirket av arbeidsmarkedsintegrasjonen. For norske 
regioner har vi også den interne arbeidsmarkedsintegrasjonen med i model- 
len. Det gjør at vi har en ekstra forklaringsvariabel. 

I den danske analysen har vi data for årene 2011-2014. I den norske analy- 
sen har vi data fra 2000 til 2015, mens vi i den svenske har fra 2000 til 2014. 
Når vi finner en betaverdi på 0,0 for arbeidsplassvekst i år -1 i den danske 
analysen, antar vi at det er et tilfeldig utslag. Hvis vi hadde hatt datasett for 
flere år, vil nok denne verdien bli positiv. 

I figur 4.20 ser vi hvordan faktisk og forventet flytting har variert i norske, 
svenske og danske kommuner i perioden 2011-2014. 

De norske kommunene har større spredning, ettersom det er langt flere av 
dem og mange er svært små. De danske kommunene har minst spredning, 
ettersom de er færre i antall enn kommunene i Norge og Sverige. 

Figur 4.20 Faktisk og forventet relativ flytting i norske, svenske og danske kommuner i perioden 2011-2014. 


Modellen forklarer omtrent like mye av variasjonen mellom nettoflyttingen 
i de tre landene. Verdiene for R* ligger mellom 0,35 og 0,40. Forklaringskraften 
til modellen er, som vi har vist tidligere, større dess lengre periode vi bruker. 
Her er det en periode på fire år. 


4.4.2 Næringsattraktivitet 


Forventningsverdien til arbeidsplassveksten i næringslivet er summen av nas- 
jonal vekst, bransjeeffekten og befolkningseffekten. Vi kan se på forventet 
vekst og faktisk vekst i næringslivet i de tre landene i figur 4.21. Vi bruker da 
tidsperioden 2011-2014, da vi har data for alle landene. 

Modellen gir minst forklaringskraft for de norske kommunene (R*= 0,11). I 
Norge er det mange små kommuner med ganske lite næringsliv, og da blir det 
lett store tilfeldige variasjoner. Hvis vi bruker regionnivå, får vi betydelig bedre 
treffsikkerhet i modellen. 

De svenske kommunene har i gjennomsnitt betydelig bedre vekst enn de 
andre. Den nasjonale veksten i antall arbeidsplasser i næringslivet har vært 

Figur 4.21 Forventet og faktisk vekst i antall arbeidsplasser i næringslivet, prosent, i perioden 2011-2014. 


høyest i Sverige. Modellen har bedre forklaringskraft i Sverige enn i Norge 
(R*= 0,21). Det skyldes sannsynligvis at de svenske kommunene er større. 

De danske kommunene har i gjennomsnitt langt lavere vekst enn kommu- 
nene i Norge og Sverige. Modellen har større forklaringskraft for danske kom- 
muner (R? = 0,46). De danske kommunene er større enn de svenske og de 
norske. 


4.4.3 Regionale mønstre i Sverige 
Vi skal se på flyttemønstrene i kommunene i Sverige. I kartene i figur 4.22 er 
nettoflyttingen til svenske kommuner vist til venstre. I det midterste kartet ser 
vi hvilken effekt arbeidsplassveksten har i egen kommune. I kartet til høyre ser 
vi hvordan nettoflyttingen avviker fra forventet verdi ut fra arbeidsplass- 
veksten. Dette avviket kaller vi brutto bostedsattraktivitet. 

I det venstre kartet ser vi at Sverige har et sentralisert flyttemønster der 
Stockholmsregionen har høy innflytting. Det er også høy innflytting til 

Nettoflytting Effekt av arbeid Brutto bostedsattraktivitet 
2009-2014 2009-2014 2009-2014 


Figur 4.22 Nettoflytting, arbeidsplasseffekt og brutto bostedsattraktivitet i svenske kommuner. Kommu- 
nene er delt inn i fem kvantiler, der mørkeblå er de høyeste verdiene og røde er de laveste. Hvite kommu- 


ner ligger i den midterste kvantilen. 


vestkysten, spesielt rundt Göteborg og Malmö. Kommunene i nord og langs 
norskegrensen har størst utflytting. 

I det midterste kartet ser vi effekten av arbeidsplassveksten. Mange av kom- 
munene i nord har hatt ganske sterk arbeidsplassvekst i denne perioden. 

I det høyre kartet ser vi brutto bostedsattraktivitet. Det er et mål for tiltre- 
kning av innbyggere utover det som kan forventes av arbeidsplassveksten 
alene. Kommunene i nord og langs norskegrensen har mye lavere flyttetall enn 
arbeidsplassveksten skulle tilsi. Stockholmsregionen og vestkysten trekker til 
seg langt mer innflytting enn forventet ut fra arbeidsplassveksten i disse 
områdene. 

Vi skal bruke de samme strukturelle flyttefaktorene som vi avdekket for nor- 
ske kommuner, for å forklare den delen av flyttemønstrene i svenske kommu- 
ner som ikke blir forklart av arbeidsplassveksten. 

Befolkningsstørrelse Arbeidsmarkeds- Vekst i nabokommuner Sum strukturelle 
integrasjon flyttefaktorer 


Figur 4.23 Beregnet effekt av kommunenes størrelse (innbyggertall), arbeidsmarkedsintegrasjon og ar- 
beidsplassvekst i nabokommuner i svenske kommuner i perioden 2009-2014. I kartet til høyre er effekten 
av alle de tre strukturelle flyttefaktorene summert. 


Vi så itabell 4.1 at nettoflyttingen til svenske kommuner så ut til å bli sterkere 
påvirket av kommunens størrelse enn i Norge. I kartet til venstre ser vi hvor- 
dan kommunenes størrelse, målt i innbyggertall, påvirker nettoflyttingen. 
Kommuner med mange innbyggere trekker til seg innflytting i større grad enn 
små kommuner, selv om arbeidsplassveksten er den samme. 

Kommunene i Sverige er også svært ulike med hensyn til arbeidsmarkedsin- 
tegrasjonen. I områdene rundt de tre største byene Stockholm, Göteborg og 
Malmö er det mange kommuner med høy arbeidsmarkedsintegrasjon. 
Tilsvarende er det mange kommuner i nord med svak arbeidsmarkedsinte- 
grasjon. Kommunenei nord er geografisk store og tynt befolket. Kombinasjonen 
av størrelse og arbeidsmarkedsintegrasjon er et mål på hvor mange 
arbeidsplasser det er i pendlingsavstand. I store kommuner, eller i kommuner 
som har høy arbeidsmarkedsintegrasjon, vil en innbygger kunne nå et stort 
antall potensielle arbeidsplasser. Det kan være en forklaring på hvorfor flere 
flytter til slike områder. I små kommuner med lav arbeidsmarkedsintegrasjon 
blir valgmulighetene for arbeid langt mindre. 

Naboveksten er en faktor som vil variere over tid. I den perioden vi studerer 
her, har kommunene i nord fått en positiv vekstimpuls gjennom naboveksten. 
De tre storbyområdene har imidlertid de sterkeste vekstimpulsene. 

I det siste kartet har vi summert effekten av de strukturelle flyttefaktorene. 
Her ser vi et ganske tydelig mønster, hvor de tre største byregionene har de 
mest gunstige strukturelle betingelsene for å få innflytting, mens kommunene 
i nord og langs norskegrensen har de minst gunstige betingelsene. 

Vi skal oppsummere analysen av flyttemønstrene i kommunene i Sverige. Vi 
ser nettoflyttingen til svenske kommuner i kartet til venstre i figur 4.24. 
Effekten av arbeidsplassveksten i egen kommune i kart nummer to fra venstre, 
dernest summen av de strukturelle flyttefaktorene og til slutt kommunenes 
bostedsattraktivitet. 

I kartene i figur 4.24 ser vi at kartet over nettoflytting og de strukturelle flyt- 
tefaktorene er ganske like. De strukturelle flyttefaktorene ser dermed ut til å 
forklare mye av flyttemønsteret i svenske kommuner. Arbeidsplassveksten har 
ikke vært en sterkt sentraliserende kraft i denne perioden. Riktignok har 


Nettoflytting Effekt av arbeid Sum strukturelle Bostedsattraktivitet 
2009-2014 2009-2014 flyttefaktorer 


Figur 4.24 Variasjon i nettoflytting, effekten av arbeidsplassvekst i egen kommune, sum strukturelle flyt- 
tefaktorer og bostedsattraktivitet i svenske kommuner i perioden 2009-2014. 

arbeidsplassveksten vært sterkest i og rundt de tre største byene, men mange 
kommuner i nord har også hatt sterk arbeidsplassvekst i perioden. 

I det siste kartet ser vi variasjonen i kommunenes bostedsattraktivitet. 
Bostedsattraktiviteten er et mål for om nettoflyttingen har avveket fra forven- 
tet verdi, som avhenger av arbeidsplassveksten og de strukturelle flyttefak- 
torene i den enkelte kommune. Kommuner som har et høyt positivt avvik, har 
høyere nettoflytting enn forventet ut fra sin arbeidsplassvekst og strukturelle 
betingelser. Slike kommuner trekker til seg innbyggere uten at det kan forklares 
av arbeidsplassvekst eller struktur (som avhenger av lokalisering). Vi kan se at 
det er flere kommuner i nord som faktisk har vært attraktive for bosetting i 


denne perioden. 


4.4.4 De mest og minst attraktive bostedskommunene 

i Sverige 

Sundbyberg har hatt høyest uforklart nettoflytting av alle svenske kommuner i 
perioden 2009-2014. Fagersta og Strömstad er nummer to og tre. I disse 
tre kommunene har det vært netto innflytting på mellom 5,6 og 7,1 prosent av 


E Effekt av arbeid Struktur E Bostedsattraktivitet 

Figur 4.25 Kommunene med høyest bostedsattraktivitet i perioden 2009-2014. 

m Effekt av arbeid Struktur m Bostedsattraktivitet 

Figur 4.26 Kommunene med lavest bostedsattraktivitet i perioden 2009-2014. 


folketallet over det som er forventet ut fra arbeidsplassvekst og strukturelle 
betingelser. 

Av de mest attraktive svenske bostedskommunene har Sundbyberg og 
Knivsta også høyere arbeidsplassvekst enn gjennomsnittet og gunstige struk- 
turelle betingelser. I kommuner som Lessebo og Kungsör har arbeidsplassut- 
viklingen vært svak samtidig som at de strukturelle flyttefaktorene har bidratt 
negativt. I disse kommunene har det derfor ikke vært spesielt høy innflytting. 

Det er ingen kommuner i det nordlige Sverige med blant de 20 mest attrak- 
tive bostedskommunene. Råttvik i Dalarna er den nordligste kommunen som 
er med på denne lista. 

De nordligste fylkene - Norrbotten, Västerbotten og Jämtland - er represen- 
tert med 8 kommuner blant de 20 minst attraktive bostedskommunene. 
Bråcke, Mölndal og Arjeplog har vært aller minst attraktive for bosetting i 
perioden 2009-2014. 

Blant de minst attraktive finner vi flere kommuner som har hatt både sterk 
arbeidsplassvekst og gunstige betingelser. Danderyd, Lerum, Svedala, Håbo og 

Mölndal er slike kommuner. I disse kommunene ville vi forventet at nettoinnflyt- 
tingen var sterkere enn landsgjennomsnittet, men disse kommunene har ikke 
realisert sine forutsetninger for befolkningsvekst. I Norge finner vi gjerne at slike 
kommuner har hatt for lite boligbygging, men vi har ikke undersøkt dette i Sverige. 

I kommuner som Storfors, Malå og Bråcke faller den lave bostedsattraktiv- 
iteten sammen med både svak arbeidsplassutvikling og svake strukturelle bet- 
ingelser. I slike kommuner blir det sterk netto utflytting. 


4.4.5 Næringsutvikling i Sverige 

I kartene i figur 4.27 under ser vi effekten av de strukturelle forholdene som 
har betydning for arbeidsplassveksten i næringslivet. Det er bransjeeffekten og 
befolkningseffekten. 

Kartet over bransjeeffekten viser at mange kommuner i det nordlige Sverige 
har hatt en gunstig bransjestruktur i perioden. Det betyr at næringslivet i disse 
kommunene har hatt en konsentrasjon til bransjer som har hatt vekst i Sverige 
i denne perioden. Kommunene med minst gunstig bransjestruktur ligger for 
det meste i den sørlige delen. Stockholmregionen har imidlertid også en gun- 
stig bransjestruktur. 

Befolkningseffekten slår negativt ut for de fleste kommunene i den nordlige 
delen. Befolkningseffekten er mest positiv i og rundt de tre største byene. Den 
samlede struktureffekten er vist i kartet til høyre. Den samlede struktureffek- 
ten er også et mål for forventet arbeidsplassvekst i kommunene. 

Nå kan vi sammenlikne den faktiske arbeidsplassveksten i næringslivet 
med den forventede veksten. Den forventede veksten bestemmes av de to 
strukturelle forholdene vi omtalte på forrige side: bransjestrukturen og 
befolkningsveksten. 

Vi kan se at de regionale mønstrene for den faktiske arbeidsplassveksten i 
næringslivet (venstre kart) likner mønstrene for de strukturelle forholdene 
(midterste kart). Det ser vi ved at kartene likner hverandre. 

Det siste kartet viser avviket mellom faktisk og forventet arbeidsplassvekst. 
Detbruker visom indikator for næringsattraktivitet. Kommuner der arbeidsplass- 
veksten i næringslivet har vært høyere enn forventet, framstår som attraktive for 
næringsliv i perioden. 

Det er ingen spesielle og tydelige mønstre i næringsattraktiviteten. Det skal 
det i prinsippet heller ikke være, fordi de strukturelle faktorene er «renset bort». 

Bransjeeffekt Befolkningseffekt Samlet struktureffekt 


Figur 4.27 Bransjeeffekten, befolkningseffekten og samlet struktureffekt på arbeidsplassutviklingen i 
næringslivet i svenske kommuner i perioden 2009-2014. 


På neste side skal vi se hvilke kommuner som har vært spesielt attraktive eller 
lite attraktive. 


4.4.5.1 Kommunene som er mest attraktive for næringslivet 
Pajala, Mölndal og Eda er de mest attraktive kommunene for næringsliv i peri- 
oden 2009-2014. I Pajala har næringslivet hatt en vekst over forventet verdi 
tilsvarende 20,1 prosent av samlet sysselsetting. Pajalas vekst er i stor grad 
knyttet til vekst i gruvedrift. Denne veksten ser også ut til å ha smittet over til 
bransjer som bygg og anlegg, agentur, transport og overnatting. 

Vekst i næringslivet Strukturelle forhold Næringsattraktivitet 


Figur 4.28 Variasjoner i arbeidsplassvekst i næringslivet, strukturelle forhold for vekst og næringsattrak- 


tivitet i svenske kommuner i perioden 2009-2014. 


Mölndal er nabokommune til Göteborg. Veksten i Mölndal er spesielt 
knyttet til de regionale næringene. Eda kommune grenser til Norge. I Eda er 
det besøksnæringene som har skapt den sterke veksten i næringslivet. 
Grensehandelen har dermed spilt en vesentlig rolle for næringsattraktiviteten 
i Eda. 


4.4.5.2 De minst attraktive næringskommunene 

Kungsör, Trollhåttan og Laxå har vært minst attraktive for næringsliv i 
perioden 2009-2014. Alle disse tre kommunene er industrikommuner hvor 
det har vært sterk nedgang i antall industriarbeidsplasser. I Trollhättan kan 
omtrent hele nedgangen knyttes til nedleggelsen av Saab. 


136 


ATTRAKTIVITET 


E Struktur = Næringsattraktivitet 

Figur 4.29 De mest attraktive næringskommunene i Sverige i perioden 2009-2014. Benevningen er 
prosent av samlet sysselsetting. 


E Struktur M=Næringsattraktivitet 

Figur 4.30 De minst attraktive næringskommunene i Sverige i perioden 2009-2014. Benevningen er 
prosent av samlet sysselsetting. 

På lista over de minst attraktive næringskommunene finner vi også 
kommuner som Sundbyberg og Solna. Dette er kommuner som har hatt svært 
gunstige forhold for vekst i næringslivet, men som ikke har realisert potensi- 
alet for vekst. Tidligere i rapporten har vi sett at Sundbyberg var den mest 
attraktive bostedskommunen i Sverige. 


4.4.6 Samlet attraktivitet 


Vi kan kombinere tallene for bosteds- og næringsattraktivitet for å få et mål for 
samlet attraktivitet. Vi bruker den samme metoden som vi brukte på norske 
kommuner. 

Som i Norge, vil de fleste kommunene ha en samlet struktureffekt som er 
negativ. Det vil si at de ikke kan forvente samme nettoinnflytting som lands- 
gjennomsnittet. Det er på grunn av at de største kommunene har en positiv 
struktureffekt, og da særlig Stockholm, Göteborg og Malmö. 

Samlet struktureffekt 


Figur 4.31 Samlet struktureffekt og samlet attraktivitet i svenske kommuner i perioden 2009-2014. 

De tre kommunene med høyest samlet attraktivitet er Pajala, Fagersta og 
Strömstad. Det er kommuner hvor de strukturelle betingelsene er lite gunstige. 
Disse kommunene har dermed fått en sterk netto innflytting tross sine betingelser. 

Lomma, Sigtuna og Sundbyberg er kommuner hvor de strukturelle betin- 
gelsene er svært gode, men hvor veksten har oversteget forventningene med 
god margin. Dette er kommunene med høyest netto innflytting, fordi den fak- 
tiske nettoflyttingen er summen av struktureffekten og attraktiviteten. 

Solna, Huddinge og Lidingö er representanter for kommuner med svært 
gunstige strukturelle betingelser, men hvor den potensielle veksten ikke har 
blitt realisert. 

Storfors, Bråcke og Gislaved har den uheldige kombinasjonen av svært 
svake strukturelle betingelser og svært lav attraktivitet. 


4.4.7 Sveriges mest og minst attraktive kommuner 
Når vi kombinerer attraktiviteten for bosted og næringsliv, er det Pajala, Fagersta 
og Strömstad som samlet sett har vært mest attraktive i perioden 2009-2014. 


m Bostedsattraktivitet = Næringsattraktivitet 

Figur 4.32 De mest attraktive kommunene i Sverige i perioden 2009-2014. 

E Bostedsattraktivitet m Næringsattraktivitet 

Figur 4.33 De minst attraktive kommunene i Sverige i perioden 2009-2014. 


Kommuner som Pajala, Ludvika, Falkenberg og Årjång har sin attraktivitet 
knyttet til næringslivet. Kommuner som Sundbyberg og Filipstad er bare 
attraktive som bosted. 

Tallene for attraktivitet kan tolkes som hvor mye ekstra innflytting (i prosent 
av folketallet) som kommunen har fått i perioden. I Pajala har det vært en eks- 
tra innflytting på til sammen 7,8 prosent. Av dette kan 6,7 prosent tilskrives 
den sterke veksten i antall arbeidsplasser. Pajala har imidlertid også fått 1,1 
prosent mer innflytting enn arbeidsplassveksten skulle tilsi. 

De minst attraktive kommunene i perioden er Storfors, Bråcke og Orust. 
I Storfors har forventet nettoflytting vært 6,7 prosent lavere enn forventet. 4,0 
prosent kan tilskrives svak arbeidsplassutvikling i næringslivet, mens 2,7 
prosent tilskrives svak bostedsattraktivitet. 


4.4.8 Regionale mønstre i Danmark 

Vi skal analysere flyttemønstrene i danske kommuner på samme måte som vi 
gjorde for Sverige. I kartene i figur 4.34 er nettoflyttingen til danske kommu- 
ner vist til venstre. I det midterste kartet ser vi effekten av arbeidsplassveksten 

Nettoflytting 2011-2014 Effekt av arbeidsplassendringer 2011-2014 Brutto bostedsattraktivitet 2011-2014 


Figur 4.34 Nettoflytting, arbeidsplasseffekt og brutto bostedsattraktivitet i danske kommuner. Kommu- 
nene er delt inn i fem kvantiler, der mørkeblå er de høyeste verdiene og de røde er de laveste. Hvite kom- 
muner ligger i den midterste kvantilen. Bornholm er flyttet for å komprimere kartene. 


i egen kommune. I kartet til høyre ser vi hvordan nettoflyttingen avviker fra 
forventet verdi ut fra arbeidsplassveksten. Dette avviket kaller vi brutto 
bostedsattraktivitet. 

I det venstre kartet ser vi at Danmark har et flyttemønster der kommunene 
i nærheten av København, Odense, Horsens og Aalborg har høyest netto 
innflytting. I periferien finner vi de fleste kommunene med lave verdier for 
nettoflytting. Fanø er det eneste unntaket fra dette. 

I det midterste kartet ser vi effekten av arbeidsplassveksten. De områdene 
som har hatt best nettoinnflytting, har også i stor grad hatt høyest arbeidsplass- 
vekst. Men vi ser at kommuner som Esbjerg og Herning har hatt god 
arbeidsplassvekst, selv om flyttetallene er svake. 

I det høyre kartet ser vi brutto bostedsattraktivitet. Det er et mål for om 
kommunen tiltrekker seg innbyggere utover det som kan forventes av 
arbeidsplassveksten alene. Mønstrene er omtrent de samme i alle kartene. 
Områdene som har høy innflytting, har stort sett også høy arbeidsplassvekst, 
men de trekker også til seg innbyggere i større grad enn hva som er forventet 
ut fra arbeidsplassveksten. 

Dermed ser det ut til at flyttemønstrene i Danmark også i sterk grad blir 
påvirket av strukturelle flyttefaktorer, noe som vi så i Norge og Sverige også. 

Vi skal bruke de samme strukturelle flyttefaktorene som vi avdekket for nor- 
ske og svenske kommuner, for å forklare den delen av flyttemønstrene i danske 
kommuner som ikke blir forklart av arbeidsplassveksten. 

Figur 4.35 Beregnet effekt av kommunenes størrelse (innbyggertall), arbeidsmarkedsintegrasjon og 
arbeidsplassvekst i nabokommuner i danske kommuner i perioden 2011-2014. I kartet nederst til høyre er 
effekten av alle de tre strukturelle flyttefaktorene summert. 


I kartet øverst til venstre i figur 4.35 ser vi hvordan kommunenes størrelse, målt i 
innbyggertall, påvirker nettoflyttingen. Kommuner med mange innbyggere trekker 
til seg innflytting i større grad enn små kommuner, selv om arbeidsplassveksten er 
den samme. Danske kommuner varierer mindre med hensyn til innbyggertall enn 
svenske og spesielt norske. Derfor forklarer størrelse mindre av flyttemønstrene. 

Kombinasjonen av størrelse og arbeidsmarkedsintegrasjon er et mål på hvor 
mange arbeidsplasser det er i pendlingsavstand. I store kommuner, eller i kom- 
muner som har høy arbeidsmarkedsintegrasjon, vil en innbygger kunne nå et 
stort antall potensielle arbeidsplasser. Det kan være en forklaring på hvorfor 
flere flytter til slike områder. I små kommuner med lav arbeidsmarkedsinte- 
grasjon er valgmulighetene for arbeid langt mindre. 

Naboveksten er en faktor som varierer over tid. Mange kommuner i 
Københavnregionen har sterk vekst i kommuner det pendles til. Sterk vekst i 
København forklarer nok mye av dette. 

I det siste kartet har vi summert effekten av de strukturelle flyttefaktorene. 
Her ser vi et ganske tydelig mønster, der kommuner i nærheten av København 
har de mest positive strukturelle flyttefaktorene. Alle mørkeblå kommuner, det 
vil si kommuner med de mest gunstige betingelsene for å få innflytting, er i 
nærheten av København. I gruppen med kommuner i nest mest gunstige kat- 
egori finner vi blant annet Aalborg, Aarhus og Odense. Periferien har klart 
svakest betingelser for å få netto innflytting. 

I figur 4.36 skal vi oppsummere analysen av flyttemønstrene i kommunene 
i Danmark. Nettoflyttingen til danske kommuner ser vi i kartet øverst til ven- 
stre. Effekten av arbeidsplassveksten i egen kommune er vist øverst til høyre. 
Summen av de strukturelle flyttefaktorene er nederst til venstre, og, til slutt, er 
kommunenes bostedsattraktivitet vist nederst til høyre. 

I Danmark virker de to drivkreftene for flytting - arbeidsplassvekst 
i egen kommune og strukturelle faktorer - i stor grad i samme 

Figur 4.36 Variasjon i nettoflytting, effekten av arbeidsplassvekst i egen kommune, sum strukturelle flyt- 
tefaktorer og bostedsattraktivitet i danske kommuner i perioden 2011-2014. 

sentraliserende retning. En del av flyttingen fra periferi til sentrum av 
Danmark kan forklares av disse to drivkreftene. Kartet med bostedsattrak- 
tivitet viser imidlertid også et mønster der periferien i Danmark også har 
den laveste bostedsattraktiviteten. De objektive størrelsene vi har lagt inn i 
modellen, forklarer dermed ikke den sterke sentraliseringen som har vært 
i Danmark de siste årene. 

Kartet som viser variasjonene i bostedsattraktivitet, viser imidlertid at det er 
noen kommuner i periferien med høy bostedsattraktivitet. Øyene er blant de 
mest attraktive. Fanø, Læsø, Ærø, Samsø og Langeland er alle i kategorien mest 
attraktive kommuner. 


4.4.8.1 De mest og minst attraktive bostedskommunene 


i Danmark 


Fanø, Samsø og Læsø har vært mest attraktive som bosteder i perioden 
2011-2014. Lista over de mest attraktive kommunene i Danmark har også 
med øyene Ærø og Langeland. Ingen av disse fem kommunene har hatt 

Figur 4.37 Kommunene med høyest bostedsattraktivitet i perioden 2011-2014. 

m Arbeid mStruktur M Bostedsattraktivitet 


Gladsaxe | 
Aabenraa HM 1 
Allerød mi 
Herning o 
Greve | 
Hedensted mH! 
Tønder HH mA 
Rebild E l 
Favrskov || 
Esbjerg El 
Holbæk CE 
Lemvig O | E) 
Skive u 
Vejen ma 1 
Høje-Taastrup IM 
Skanderborg DIM 
Frederiksberg en | 
Ballerup ms] 
Ikast-Brande HAI 


Albertslund menn 


Figur 4.38 Kommunene med lavest bostedsattraktivitet i perioden 2011-2014. 


arbeidsplassvekst over landsgjennomsnittet for Danmark i perioden. 
Kommunene har heller ikke heldige strukturelle flyttebetingelser, fordi de er 
relativt små kommuner med lav arbeidsmarkedsintegrasjon. 

Københavnregionen har en del kommuner med både blant de mest attrak- 
tive og blant de minst attraktive. Denne regionen er kjennetegnet av et felles 
arbeidsmarked som er tett integrert, samtidig som det har vært sterk vekst i 
antall arbeidsplasser. I likhet med hovedstadsregionene i Norge og Sverige, har 
bostedsattraktiviteten variert sterkt mellom kommunene i Københavnregionen. 
Sannsynligvis reflekterer dette at kommunene er ganske ulike med hensyn til å 
ha arealer som er tilgjengelige for boligbygging. I noen kommuner er det ikke 
tilgjengelig arealer for boligbygging, og dermed kan ikke kommunen realisere 
sitt potensial for innflytting og befolkningsvekst. Slike kommuner vil da 
komme ut med lav bostedsattraktivitet fordi nettoflyttingen er lavere enn for- 
ventet. Innflyttingen til regionen blir dermed presset inn i kommuner hvor det 
bygges boliger, og slike kommuner vil dermed komme ut som svært attraktive. 
Tilgjengelighet for boliger, spesielt nye boliger, er en faktor som har stor bety- 
dning for bostedsattraktiviteten. 


145 


KAPITTEL 4 


Kommuner som Skive, Lemvig, Rebild, Tønder og Aabenraa er kommuner 
som har svake strukturelle flyttebetingelser, lav arbeidsplassvekst og lav 
bostedsattraktivitet på samme tid. 


4.49 Næringsutvikling i Danmark 


I kartenei figur 4.39 ser vi effekten av de strukturelle forholdene på arbeidsplass- 
veksten i næringslivet i kommunene i Danmark. Det er bransjeeffekten og 
befolkningseffekten. 

Bransjeeffekten er et resultat av at bransjestrukturen i kommunen avviker 
fra landsgjennomsnittet. Noen kommuner har en stor del av næringslivet i 
bransjer med vekst, mens andre kommuner har et næringsliv som er konsen- 
trert til bransjer med nedgang. I denne perioden har det vært nedgang i mange 
industribransjer i Danmark. Tjenesteytende næringer har hatt vekst. Mange av 
kommunene i perifere områder har en forholdsvis liten andel av næringslivet i 
tjenesteyting og en tilsvarende stor andel i tradisjonell industri. Det gir en neg- 
ativ bransjeeffekt. De største byene har lite av industri, men mye av bransjer 
som teknologisk og forretningsmessig tjenesteyting. De største byene har 
dermed en positiv bransjeeffekt. 

Befolkningseffekten bestemmes av befolkningsutviklingen sammen med 
andelen av næringslivet i befolkningsfølsomme bransjer, som handel, server- 
ing, bygg og anlegg. Befolknings- og bransjeeffekten i denne perioden har hatt 
omtrent samme mønster. Den samlede struktureffekten er vist i kartet til høyre. 

Figur 4.39 Bransjeeffekten, befolkningseffekten og samlet struktureffekt på arbeidsplassutviklingen i 
næringslivet i danske kommuner i perioden 2011-2014. 

Arbeidsplassvekst i næringslivet Strukturelle forhold Næringsattraktivitet 


Figur 4.40 Variasjoner i arbeidsplassvekst i næringslivet, strukturelle forhold for vekst og næringsattrak- 
tivitet i danske kommuner i perioden 2009-2014. 


Den samlede struktureffekten vil også være den forventede veksten i næring- 
slivet i de ulike kommunene. 

Nå kan vi sammenlikne den faktiske arbeidsplassveksten i næringslivet med 
den forventede veksten. Den forventede veksten vil være bestemt av de to 
strukturelle forholdene vi omtalte på forrige side: bransjestrukturen og 
befolkningsveksten. 

Kartet med arbeidsplassvekst til venstre i figur 4.40 likner det midterste kar- 
tet, men det er en del kommuner hvor det er avvik. Disse avvikene er interes- 
sante. Noen kommuner har fått en bedre næringsutvikling enn forventet ut fra 
de strukturelle betingelsene. 

Det siste kartet viser avviket mellom faktisk og forventet arbeidsplassvekst. 
Det bruker vi som indikator for næringsattraktivitet. Kommuner der 
arbeidsplassveksten i næringslivet har vært høyere enn forventet, har vært 
attraktive for næringsliv i perioden. 

Det er ingen spesielle og tydelige mønstre i næringsattraktiviteten. Det skal 
det i prinsippet heller ikke være, fordi de strukturelle faktorene er «renset 
bort». Vi skal se hvilke kommuner som har vært spesielt attraktive, og hvem 
som har vært lite attraktive, på neste side. 


4.4.9.1 Mest attraktive kommuner for næringsliv 


Gladsaxe har høyest næringsattraktivitet av de danske kommunene i 
årene 2011-2014. Samtidig var Lyngby-Taarbæk den minst attraktive 

Struktur m Næringsattraktivitet 

Figur 4.41 De mest attraktive næringskommunene i Danmark i perioden 2011-2014. Benevningen er 


prosent av samlet sysselsetting. 


næringskommunen. Disse to kommunene ligger begge i Københavnregionen, 
og de grenser til hverandre. Siden den enes attraktivitet er motsatt av den 
andre, kan det se ut som om en større bedrift har flyttet fra den ene til den 
andre i perioden. 

Kommuner som Ikast-Brande, Thisted og Skive er kommuner som har hatt 
lite gunstige strukturelle forhold, men som likevel har greid å skape vekst i 
næringslivet. 

København er med blant de 20 mest attraktive næringskommunene i 
Danmark i denne perioden. København har også hatt gunstige strukturelle 
betingelser for vekst. Det har skapt sterk vekst i antall arbeidsplasser i næring- 
slivet i København og bidratt til befolkningsvekst i hele regionen. 


4.4.9.2 De minst attraktive næringskommunene 


Øykommunene Langeland, Ærø og Fanø var blant de mest attraktive bosted- 
skommunene i Danmark, men er samtidig blant de minst attraktive 
næringskommunene. 

Struktur m Næringsattraktivitet 

Figur 4.42 De minst attraktive næringskommunene i Danmark i perioden 2011-2014. Benevningen er 


prosent av samlet sysselsetting. 


4.410 Samlet attraktivitet 


Vi kan kombinere tallene for bosteds- og næringsattraktivitet for å få et mål for 
samlet attraktivitet. Vi bruker den samme metoden som vi brukte på norske 
kommuner og svenske kommuner tidligere. 

Den horisontale aksen viser den samlede struktureffekten. København 
har den mest gunstige samlede struktureffekten av alle kommunene. 
Forventet relativ netto innflytting til København er 2,9 prosent i denne 
fireårsperioden. København har hatt en innflytting som ligger tett opp til 
forventet verdi. 

Læsø har de minst gunstige strukturelle betingelsene, og har en forventet 
relativ nettoinnflytting på -4,8 prosent. Øyene Fanø, Samsø og Læsø er kom- 
muner med lite gunstige strukturelle forhold, men de har hatt langt bedre net- 
toinnflytting enn forventet. 

Gladsaxe, Tårnby og Herlev er kommuner med gunstige strukturelle betin- 
gelser som i tillegg har økt veksten gjennom høy samlet attraktivitet. 

Figur 4.43 Samlet struktureffekt og samlet attraktivitet i danske kommuner i perioden 2011-2014. 


Albertslund, Ballerup og Lyngby-Taarbæk er kommuner med gunstige 
strukturelle betingelser, men som ikke har fått realisert vekstpotensialet fordi 
attraktiviteten har vært lav. 

Ærø, Lemvik og Struer har den uheldige kombinasjonen av lav attraktivitet 
og lite gunstige vekstbetingelser. 


4.411 Danmarks mest og minst attraktive kommuner 


Når vi kombinerer attraktiviteten for bosted og næringsliv, er det Fanø, 
Gladsaxe og Samsø som samlet sett har vært mest attraktive i perioden 
2009-2014. 

Kommuner som Gladsaxe, Høje-Taastrup og Hillerød har all sin attraktiv- 
itet fra næringsattraktivitet, mens bostedsattraktiviteten har vært negativ. 
Fanø, Samsø, Læsø, Herlev og Odsherred har høy attraktivitet som bosted, 
men er lite attraktive som næringssteder. 

Figur 4.44 De mest attraktive kommunene i Danmark i perioden 2011-2014. 


E Bostedsattraktivitet m Næringsattraktivitet 

Figur 4.45 De minst attraktive kommunene i Danmark i perioden 2011-2014. 

Tallene for attraktivitet kan tolkes som hvor mye ekstra innflytting 
(i prosent av folketallet) som kommunen har fått i perioden. I Fanø har det 
vært en netto innflytting som er 5,6 prosent over forventet verdi. Svak 
næringsattraktivitet førte imidlertid til en reduksjon av nettoflyttingen på 
0,9 prosent. Samlet sett økte Fanø folketallet med 4,7 prosent på grunn av 
høy attraktivitet i disse fire årene. 

De minst attraktive kommunene i perioden er Albertslund, Ballerup og 
Lyngby-Taasbæk. Alle tre er kommuner i hovedstadsregionen. Struer er den 
minst attraktive kommunen utenfor hovedstadsregionen. 


4.412 Mest attraktive kommune/region i 
Skandinavia? 


Vi skal starte med å se på mønstre i næringsutviklingen i Skandinavia. I kar- 
tene i figur 4.46 ser vi variasjonene i arbeidsplassvekst, forventet arbeidsplass- 
vekst og næringsattraktivitet. 


Arbeidsplassvekst Forventet arbeidsplassvekst Næringsattraktivitet 


Figur 4.46 Variasjon i arbeidsplassvekst i næringslivet, forventet arbeidsplassvekst og næringsattraktiv- 
itet (avvik mellom faktisk og forventet arbeidsplassvekst i næringslivet) i Norge, Sverige og Danmark i 
perioden 2009-2014. 

Kartet til venstre viser variasjonene i arbeidsplassvekst i næringslivet i peri- 
oden fra 2009 til 2014.Vi kan tydelig se at veksten har vært sterkest i Sverige, 
og da spesielt i de nordlige områdene. Danmark har hatt klart svakest vekst i 
denne perioden. 

I det midterste kartet ser vi hvilken arbeidsplassvekst vi kan forvente 
ut fra tre strukturelle forhold: landets gjennomsnittsvekst, bransjeeffekten 
og befolkningseffekten. Det er klare likheter mellom faktisk og forventet 
vekst, noe som betyr at modellen har en ganske god forklaringskraft. 
Mange av kommunene i Nord-Sverige har hatt høy faktisk og forventet 
arbeidsplassvekst i næringslivet i denne perioden. I Norge er det bare 
Stavangerregionen, Oslo, Bergen og Trondheimsregionen som har hatt høy 
forventet vekst i antall arbeidsplasser i næringslivet i denne perioden. Disse 
fire regionene har imidlertid en vesentlig andel av arbeidsplassene i næring- 
slivet i Norge. 

I det siste kartet ser vi variasjonen i næringsattraktivitet i perioden. Siden de 
strukturelle forholdene er rensket ut av målet for næringsattraktivitet, er det 
ikke noen klare mønstre i det siste kartet. Det vil være interessant å se hvilke 
steder som har høyest næringsattraktivitet i Skandinavia. 

Figur 4.47 Næringsattraktivitet i perioden 2009-2014, sammen med bidrag fra bransjeeffekt og nasjonal 
vekst. Enheten er prosentvis andel av samlet sysselsetting i kommunen/regionen. De 20 mest attraktive. 

m Attraktivitet m Struktur m Nasjonal vekst 

Figur 4.48 Næringsattraktivitet i perioden 2009-2014, sammen med bidrag fra bransjeeffekt og nasjonal 
vekst. Enheten er prosentvis andel av samlet sysselsetting i kommunen/regionen. De 20 minst attraktive. 


4.413 Høyest og lavest næringsattraktivitet i 
Skandinavia 
Pajala har høyest næringsattraktivitet i Skandinavia i perioden 2009-2014.Den 
høye næringsattraktiviteten i Pajala kan delvis forklares av sterk vekst i gruve- 
drift i perioden. Dessverre for Pajala gikk gruveselskapet konkurs i 2014, 
dermed vil Pajala neppe toppe statistikken når den oppdateres for 2015. 
Regionen Hitra/Frøya har den nest høyeste næringsattraktiviteten i Skandinavia 
i denne perioden. Hitra/Frøya har også mye av sin attraktivitet knyttet til 
basisnæringene, og da spesielt havbruk. 

De danske kommunene Billund og Ikast-Brande er nummer tre og fire i 
Skandinavia. Disse kommunene hadde sterk vekst i næringslivet i begynnelsen 
av perioden. Blant de minst attraktive næringskommunene er det ingen norske. 


4.414 Skandinaviske bostedsmønstre 


Regionene i Norge har høyest faktisk og forventet nettoflytting i denne peri- 
oden. Det er på grunn av at Norge har hatt høyest netto innvandring. Det er i 

Nettoflytting Forventet netttoflytting Bostedsattraktivitet 


Figur 4.49 Nettoflytting, forventet nettoflytting og bostedsattraktivitet i norske regioner og svenske og 
danske kommuner i perioden 2011-2014. 


ferd med å endres, ettersom innvandringen til Norge avtar, mens den øker i 
Sverige og Danmark. 

Norge har også større spredning i bostedsattraktiviteten. I Norge har mange 
regioner i distriktene høy bostedsattraktivitet. I Sverige og særlig i Danmark 
kan det se ut til at kommuner i periferien har lavere bostedsattraktivitet. Vi kan 
se at det er mange røde kommuner i Nord-Sverige og Vest-Danmark. I Norge 
har mange regioner i nord en relativt høy bostedsattraktivitet etter skandi- 
navisk skala. 

Det er ikke sikkert at den høye bostedsattraktiviteten i nord kan tas til 
inntekt for en mer vellykket distriktspolitikk i Norge. Det kan også være et 
resultat av at Norge har hatt høyest netto innvandring i denne perioden. 
Innvandrerne har et mer «distriktsvennlig» flyttemønster enn det som fram- 
kommer i den innenlandske flyttingen. Når den innenlandske flyttingen betyr 
relativt mer i Danmark og Sverige enn i Norge, vil det også bli et mer sen- 
traliserende flyttemønster av den grunn. 

4.415 Høyest og lavest bostedsattraktivitet i 
Skandinavia 

Den danske øykommunen Fanø har høyest bostedsattraktivitet i Skandinavia i 
perioden 2011-2014. De svenske kommunene Strömstad og Fagersta er num- 
mer to og tre. De norske regionene Hitra/Frøya og Bjørnefjorden er nummer 
18 og 20 i Skandinavia. 

For noen faller høy bostedsattraktivitet sammen med høy arbeidsplassvekst, 
som i Strömstad, Herlev, Sigtuna, Knivsta og Hitra/Frøya. 

I kommuner som Sundbyberg, Herlev, Sigtuna og Knivsta er de strukturelle 
flyttefaktorene også positive. Slike kommuner vil naturligvis oppleve den 
høyeste nettoinnflyttingen. I kommuner som den danske øykommunen Læsø 
er arbeidsplassveksten lav samtidig som de strukturelle betingelsene for tilflyt- 
ting er lite gunstige. Læsø har dermed ikke fått netto tilflytting, men attraktiv- 
iteten har ført til at utflyttingen har blitt begrenset. 


E Attraktivitet E Arbeid 


E Struktur Nasjonal innvandring 
Fang EE 56 
Strömstad E 53 — 
Fagersta E 51 
Sundbyberg 45 B 
Laxå E 38 
Ljusnarsberg mH 26 
Samsø EA 5 
Avesta E 33 
Læsø E å 
Herlev 31 E 
Oxelösund E 31 
Kungsör E 30. 
Sigtuna 30 E 
Odsherred E 28 
Knivsta 271 
Lessebo BE 27 
Hultsfred E 26 
Hitra/Frøya m>2s > 
Högsby E 26 
Bjørnefjorden BE] 
-10 -5 0 5 10 


Figur 4.50 Bostedsattraktivitet i perioden 2011-2014, sammen med bidrag fra arbeidsplassvekst, struktur 


og nasjonal innvandring. Enheten er nettoflytting i prosent av folketallet. 

mAttraktivitet m Arbeid 


E Struktur Nasjonal innvandring 

Figur 4.51 Bostedsattraktivitet i perioden 2011-2014, sammen med bidrag fra arbeidsplassvekst, struktur 


og nasjonal innvandring. Enheten er nettoflytting i prosent av folketallet. 


De svenske kommunene Bräcke og Arjeplog er minst attraktive som bosted 
i Skandinavia. 

På lista over de minst attraktive finner vi også de norske regionene HAFS 
(ytterst i Sognefjorden) og Nedre Romerike. Nedre Romerike er en region med 
sterk vekst, som følge av høy arbeidsplassvekst og gunstig beliggenhet, men 
skulle statistisk sett hatt en enda høyere netto tilflytting. I figurene ser vi også 
bidraget fra den nasjonale nettoinnvandringen. Det er høyest i de norske 
regionene og lavest i de danske kommunene. 


4.416 Samlet attraktivitet Skandinavia 

Kartet til venstre i figur 4.52 viser den samlede struktureffekten i Skandinavia. 
Den er et resultat av de strukturelle faktorene for flytting og de strukturelle fak- 
torene for arbeidsplassvekst i næringslivet. Områdene rundt de største byene 
har både gunstige strukturelle flyttebetingelser og en gunstig næringsstruktur. 

Samlet struktureffekt Samlet attraktivitet 


Figur 4.52 Samlet struktureffekt og samlet attraktivitet i perioden 2011-2014. 


Vi kan se at områdene med de beste strukturelle vekstbetingelsene i Norge er 
rundt de fire største byene: Oslo, Stavanger, Bergen og Trondheim. Liknende 
mønster finner vi i Sverige og Danmark. 

Kartet med samlet attraktivitet viser, som ventet, ingen sterke regionale 
mønstre. I Norge er mange av regionene i nord attraktive. I Sverige og Danmark 
kan det se ut til at kommuner i periferien er mindre attraktive. 

Scenariomodellen 


Attraktivitetsmodellen kan også brukes til å lage scenarioer og framskrivinger 
av befolkning og arbeidsplasser i kommuner, regioner og fylker. Analysene av 
utviklingen de siste årene forteller oss hvordan sammenhengene har vært. 
Dette gir oss estimater for mange av parametrene (betaverdiene fra regresjon- 
sanalysene) som vi trenger for å bruke modellen for å beregne framtidig 
utvikling. Vi skal forsøke å presentere attraktivitetsmodellen på en grafisk og 
intuitiv måte. Modellen er vist i figur 4.53 

Når vi brukte modellen for å analysere drivkreftene i den historiske 
utviklingen, la vi inn data og beregnet sammenhengene. Når vi skal bruke 
modellen for å beregne framtidig utvikling, forutsetter vi at sammenhen- 
gene (betaverdiene) vi fant i analysene av de siste årene, skal gjelde for de 
neste årene. 

Vi forutsetter dermed følgende: 


e Sammenhengen mellom arbeidsplassvekst og nettoflytting vil fungere på 
samme måte i framtiden som i fortiden. 

e — Bransjene og sektorene som var påvirket av befolkningsveksten i fortiden, 
vil bli påvirket av befolkningsveksten på samme måte i framtiden. 

e De strukturelle flyttefaktorene vil påvirke nettoflyttingen på samme måte i 
framtiden som den har gjort i de siste årene. 


Dette er illustrert med de blå pilene i figuren. 

Vi antar at arbeidsplassutviklingen på steder også i framtiden blir påvirket 
av hvordan den nasjonale veksten fordeler seg på bransjer og sektorer. Vi har 
imidlertid ikke noen modell for hvordan denne veksten blir. Vi trenger derfor 
et grunnlag for å legge inn forventet arbeidsplassvekst i bransjer og sektorer i 
framtiden. Dette har vi gjort i to trinn. Det første trinnet har vært å beregne 
samlet vekst i antall arbeidsplasser i Norge. Det andre trinnet har vært å forsøke 
å fordele denne veksten på bransjer og sektorer. 

Samtidig må vi legge inn forutsetninger om Norges samlede innvandring i 
framtiden og fødselsbalansen. Til dette har vi brukt SSBs framskrivinger over 
sannsynlig utvikling av befolkningsveksten i Norge. Her finner vi forventet 
nettoinnvandring til Norge og fødselsbalansen de neste årene. 


159 


KAPITTEL 4 


| aa 
m p balanse 


Pasis- | Strukturelle 
næringer | næringer i e] 
forhold 


Annen industri Agentur og Engros aktivitet” 
Fisk ; 
Gruve Diverse Overnatting: 
Landbruk 

Næringsmidler 


Befolkningsstørrelse 


Forretnings- 


Olje og gass tjenester Arbeidsmarkeds- 
Prosessindustri Transport | integrasjon 
Teknisk/vitenskap Utleie av 
Tele og IKT arbeidskraft | Arbeidsplassvekst i 
Verkstedindustri | nabokommuner 
Arbeidsplasser Befolkning 


Figur 4.53 Skisse for attraktivitetsmodellen. 


I scenariomodellen har vi lagt inn en forutsetning om at samlet arbeidsplass- 
vekst i Norge skal samsvare med befolkningsveksten. Det er det samme som at 
vi forutsetter at sysselsettingsandelen skal forbli den samme. Sysselsettingsandelen 
i Norge har vært ganske konstant i mange år. Den blir høyere i oppgangskon- 
junkturer og lavere når det er nedgangskonjunkturer, men har forandret seg lite 
over tid. En forutsetning om at sysselsettingsandelen skal være konstant, er 
dermed ikke urealistisk. Det som forandrer seg, er hvordan befolkningen 
fordeler seg på ulike alderstrinn. Vi har derfor antatt at sysselsettingsandelen 
opprettholdes innenfor hvert alderstrinn. 

I figur 4.54 viser vi historiske årlige vekstrater i arbeidsplassveksten, sam- 
men med forventede årlige vekstrater. I de forventede vekstratene antar vi at 
veksten i antall arbeidsplasser blir lik veksten i folketallet. Vi ser at antall 
arbeidsplasser i Norge økte fra 2,25 mill. i 2000 til 2,63 mill. i 2014. Prognosen 
viser en videre vekst fram til 2,94 mill. i 2030. Stolpene viser den årlige 
vekstraten. 

Figur 4.54 Arbeidsplassveksten i Norge fram til 2014, og beregnet arbeidsplassvekst fram til 2030. Op- 
pdatert 2015. 


Når vi ser de historiske vekstratene, ser vi tydelig at de svinger ganske sterkt 
med konjunkturene. I scenarioene legger vi inn en jevn vekst. Det kommer 
naturligvis til å bli konjunktursvingninger i framtiden også, men disse har vi 
ikke mulighet til å forutse med noen grad av sannsynlighet. Ft tydelig trekk er 
at arbeidsplassveksten vil bli lavere. Det kommer dels av at den samlede 
befolkningsveksten antas å bli svakere, og dels at en mindre andel av befolknin- 
gen kommer til å være i arbeidsaktiv alder. 

Vi må også legge inn i modellen hvordan vi forventer at arbeidsplassveksten 
skal fordele seg mellom ulike bransjer og sektorer. De forutsetningene om 
årlige vekstrater som er lagt inn i modellen er vist i tabell 4.2. 

Vi har basert de framtidige vekstratene på de historiske vekstratene, men 
med tre unntak: Olje- og gassutvinning, tjenester til olje og gassutvinning og 
verkstedindustrien er forutsatt å gå fra vekst til nedgang som følge av oljekrisen 
som inntraff i 2014. For de øvrige bransjene har vi brukt et gjennomsnitt av 
vekstrater for perioden 2000-2014 som et utgangspunkt. Vi har da brukt et 
såkalt progressivt gjennomsnitt der de siste årene får høyere vekt. Dernest har 

Tabell 4.2 Årlige vekstrater i perioden 2000-2014 og hva som er forventede årlige vekstrater i 
perioden 2015-2030. Oppdatert 2015. 


2000-2014 2015-2030 


Annen industri 


Næringsmidler -1,0 -L,1 
Olje og gass, utvinning 3,6 

Prosessindustri 

Verkstedindustri 0,2 0,5 
Fisk | 

Gruve 0,8 0,5 
Landbruk 


Olje og gass, tjenester 


Teknisk/vitenskap 4,6 2m 
Tele og IKT 2,6 2 
Aktivitet 2,0 0,8 
Handel 1,0 0,1 
Overnatting 0,0 0,2 
Servering 1,6 1,4 
Agentur og engros 0,2 0:3 
Bygg og anlegg 32 22 
Diverse 1,4 0,4 
Finans, eiendom, utleie 0,5 -0,6 
Forr. tjenesteyting 2,6 2 
Transport 5009 ål 
Utleie av arbeidskraft Sil 1,9 
Lokale næringer 29 1,8 
Kommune 12 0,8 
Stat 1,7 2,0 
Fylke 0,5 -1,0 

vi justert ned alle bransjenes vekst slik at samlet vekst blir lik den vi har forut- 
satt. For framtidig vekst har vi lagt inn en lineær vekst, for å unngå at noen 
bransjer «vokser til himmels». 

I tabell 4.2 har vi vist årlige vekstrater for hele den framtidige perioden. 
Vekstratene er imidlertid høyest i begynnelsen av perioden og lavere etter 
hvert på grunn av at vi har lagt inn at den samlede veksten skal bli lavere. 

I tabell 4.3 ser vi hvilke forutsetninger om vekst som er lagt inn i 
scenariomodellen. 

Den framtidige utviklingen vil helt sikkert avvike vesentlig fra det vi har lagt 
inn her. Det er naturligvis ikke mulig å forutsi sikkert om hvilke bransjer som 
får vekst og hvilke bransjer som vil få nedgang. Spørsmålet er om de forutset- 
ningene vi legger inn, vil være bedre enn om vi la inn at alle bransjer og sek- 
torer fikk samme vekst. Det er det grunn til å tro at de er. Den strukturelle 
utviklingen har i mange år vært at primærnæringer og vareproduserende 
industri gradvis krymper i antall arbeidsplasser, mens tjenestesektoren øker. 
En del av drivkraften er teknologisk utvikling med automatisering og rasjona- 
lisering i primær- og sekundærnæringene. Det er lite som tyder på at denne 
utviklingen vil stoppe opp med det første. Den strukturelle utviklingen vi har 
lagt inn, er i grove trekk en fortsettelse av denne langsiktige historiske trenden, 
med unntak av at oljerelaterte bransjer er forutsatt å gå fra sterk vekst til 
nedgang. 

Hvis vi hadde laget en scenariomodell uten å spesifisere vekstrater i de 
enkelte bransjene, hadde det vært det samme som å forutsette at en region med 
en stor andel av arbeidsplassene i landbruk og tradisjonell industri har samme 
betingelser for vekst som en annen region med mesteparten av arbeidsplass- 
ene i tjenestesektoren og statlig virksomhet. En utvikling der alle bransjer og 
sektorer vokser med nøyaktig samme takt, er nok mer usannsynlig enn den 
utviklingen vi viser i tabellen over. 


4.5 Noen resultater av modellen 


Scenariomodellen ble opprinnelig utviklet for å vise hvor mye ekstra vekst en 
kommune, en region eller et fylke kunne oppnå gjennom å øke sin attraktiv- 
itet. Modellen gir også noen interessante utviklingstrekk når det gjelder fram- 
tidige vekstmønstre i Norge. Vi skal vise noen eksempler. 

4.51 Hvor kommer arbeidsplassveksten? 

I tabell 4.4 har vi vist arbeidsplassveksten i fylkene de siste ti årene, og den 

beregnede veksten de neste ti. 
Veksten i antall arbeidsplasser i Norge de neste ti årene er beregnet å bli 8,4 


prosent. Det er så vidt over halvparten av veksten som har vært de siste ti. Noe 
av dette skyldes at veksten i folketallet i Norge er antatt å bli lavere, i henhold 
til SSBs middelframskrivinger, som vi bruker som utgangspunkt. Noe skyldes 


også at andelen av befolkningen som er i aldersgruppene med høyest sysselset- 
tingsandel, går ned. 


Tabell 4.4 Antall arbeidsplasser i 2004 og 2014 samt beregnet antall arbeidsplasser i 2024, og samlet 
vekst siste ti år og beregnet vekst neste ti år. 


2004 2014 2024 
Østfold 108 755 119 125 126 148 
Akershus 216 132 266 227 296 194 
Oslo 383 290 457 000 529 883 
Hedmark 81 867 87 634 90 961 
Oppland 83 187 87 873 91 460 
Buskerud 109 910 126 647 136 276 
Vestfold 95 304 107 228 114112 
Telemark 72 344 76 279 79 558 
Aust-Agder 43 145 48 964 51 955 
Vest-Agder 75 650 89 462 96 469 
Rogaland 192 822 248 480 261 156 
Hordaland 216 518 261 343 282 768 
Sogn og Fjordane 51 582 55005 56 374 
Møre og Romsdal 114616 131 844 136 280 
Sør-Trøndelag 138 387 163 837 181 024 
Nord-Trøndelag 56 608 62 844 65 158 
Nordland 107 948 117 217 122 343 
Troms 75 617 83 124 90 171 
Finnmark 33 962 37 922 39612 
Norge 2 257 644 2628 055 2 847 902 


Vekst siste ti år Vekst neste ti år 


59 


16,4 8,4 

Rogaland har hatt klart sterkest arbeidsplassvekst de siste ti årene, men er 
beregnet å få en lavere vekst enn landsgjennomsnittet de neste ti årene. Det er 
en følge av at vi har lagt inn nedgang i oljebasert næringsliv. 

Oslo er beregnet å få den sterkeste veksten de neste ti årene, fulgt av Akershus 
og Sør-Trøndelag. Det er disse tre fylkene som har den mest gunstige bransj- 
efordelingen i forhold til de forutsetningene vi har gjort. Disse tre fylkene har 
også de beste strukturelle betingelsene for å få innflytting, som igjen genererer 
vekst i befolkningsfølsomme bransjer og i kommunesektoren. 


4.5.2 Arbeidsplassvekst i regionene 


Vi kan også se på mønstrene i arbeidsplassutviklingen i regionene, som vist i 
kartene under. 


NN Mest negativ 
Nest mest negativ 


Middels 
(Nest mest positiv 
E est positiv 


Arbeidsplassvekst Forventet arbeidsplassvekst 
2009-2014 2014-2030 


Figur 4.55 Variasjoner i arbeidsplassveksten mellom regionene i perioden 2009-2014 og forventede vari- 
asjoner fram til 2030. Regionene er gruppert etter kvantiler. 

Sentraliseringen i arbeidsplassveksten vil fortsette, ifølge modellen. De mest 
sentrale områdene antas fortsatt å dra fordel av de strukturelle flyttebetin- 
gelsene og vil dermed få stimulert arbeidsplassveksten gjennom at de får 
høyere befolkningsvekst. Samtidig vil også den strukturelle utviklingen være 
til gunst for de mest sentrale regionene, ettersom de har størst andel av 
arbeidsplassene i bransjer som forventes å vokse mest. Forskjellen er størst for 
Rogaland, fordi vi forventer nedgang i oljebasert næringsliv. 

I kartet som viser den historiske utviklingen, til venstre, har vi noen regioner 
som har overrasket. Det gjelder Hitra/Frøya, Kystgruppen (Vikna, Nærøy og 
Leka), Øst-Finnmark, Voss og Sunnmøre. I kartet med forventet vekst er det 
naturligvis ingen overraskelser, fordi vi baserer beregningene på at regionene 
får en utvikling i tråd med de strukturelle forutsetningene. Det er det samme 
som at vi forutsetter at ingen av regionene er attraktive eller lite attraktive. Det 
vil naturligvis komme noen overraskelser også i framtiden, men vi har ingen 
metoder for å finne ut hvilke det er, på forhånd. 


4,5.3 Oljekrisens betydning for fylkene 

Med scenariomodellen kan vi også vise hvordan den nye strukturelle utviklin- 
gen påvirker arbeidsplassveksten i næringslivet i alle fylkene. Vi har da model- 
lert inn effekten av nedgang i oljebransjene sammen med de rekursive effektene 
via flytting og befolkningsfølsomme bransjer. 

De tre fylkene som blir mest positivt påvirket, er Oslo, Hedmark og 
Nordland. I disse tre fylkene vil veksten i antall arbeidsplasser i næringslivet bli 
4,2 prosentpoeng høyere. 

Det er bare to fylker som får lavere vekst: Rogaland og Hordaland. Rogaland 
blir langt mer påvirket enn noe annet fylke og får veksten redusert med hele 
14,5 prosentpoeng. Rogaland får imidlertid bedre arbeidsplassvekst enn 
mange fylker selv med nedgang i oljebransjene. 

Det er naturligvis stor usikkerhet i hva som virkelig blir resultatet av 
oljekrisen, hvor lenge den varer, og om andre bransjer får økt vekst. Det vil 
naturligvis også ha betydning hvordan de enkelte områdene reagerer på 
oljekrisen, og i hvilken grad de makter å omstille seg. 

Analysene gir imidlertid en god pekepinn på hvem som blir mest og minst 
berørt, og viser hvordan den nye strukturelle utviklingen påvirker vekstutsik- 
tene i fylkene relativt til hverandre. 

Tabell 4.5 Prosentvis vekst i antall arbeidsplasser fra 2014 til 2030 for to alternativer. Trend er 

en framskriving av bransjenes vekst de ti siste årene. Oljejustert er forventet vekst når olje- og 
gassrelaterte næringer får nedgang og andre næringer får økt vekst, slik at samlet arbeidsplassvekst 
blir lik i hele landet. 


Sted Vekst trend Vekst oljejustert Differanse 
Oslo 16,7 20,9 42 
Hedmark -0,2 4,0 4,2 
Nordland 0,7 5,0 5) 
Østfold 2,8 6,8 4,0 
Oppland 0,4 4,4 4,0 
Vestfold 37 7,6 3,9 
Telemark 13 4,9 3,6 
Buskerud 5,9 9,4 35 
Vest-Agder 6,0 9,6 35 
Troms 7,0 10,5 3,5 
Sogn og Fjordane -0,7 27 3,4 
Sør-Trøndelag 9,9 132 3,4 
Akershus 13,1 15,1 2,1 
Nord-Trøndelag 22 4,2 2,0 
Finnmark 2,8 4,9 2,0 
Aust-Agder 55 TE 1,9 
Møre og Romsdal 21 32 L1 
Hordaland NES! 10,1 -1,5 
Rogaland 19,9 5,4 14,5 


Vi kan også se på hvordan forventet arbeidsplassvekst blir, med de to alter- 
native bransjeframskrivingene på regionnivå. 

Kartet lengst til høyre i figur 4.56 viser differansen mellom de to alternative 
bransjeframskrivingene og viser hvilke regioner som kommer bedre og dår- 
ligere ut etter oljekrisen. Nesten alle regionene på Vestlandet kommer ut 
svakere. På Østlandet blir Kongsbergregionen og Akershus Vest negativt påvir- 
ket, mens de fleste regionene i landsdelen kommer bedre ut. Mange regioner i 
Nord-Norge får også en bedre utvikling med den nye strukturutviklingen, 
med unntak av Harstadregionen og Vest-Finnmark. 

B mest negativ 
Nest mest negativ 

| [Middels 

E Nest mest positiv 

E mest positiv 


Bransjeutvikling som trend Oljejustert bransjeutvikling Differanse 


Figur 4.56 Forventet arbeidsplassvekst i regionene. Til venstre: med trendframskriving av den strukturel- 
le utviklingen (fortsatt vekst i oljerelaterte bransjer). I midten: med strukturell utvikling med nedgang i 


oljerelaterte bransjer. Til høyre: differansen mellom de to alternativene. 


Scenariomodellen kan brukes til å simulere hvordan den regionale utviklin- 
gen blir påvirket av strukturendringer i næringslivet. Her har vi vist hvordan 
oljekrisen sannsynligvis vil slå ut. Det er naturligvis også mulig å vise andre 
scenarioer for strukturendringer. 


4.5.4 Scenarioer med høy og lav attraktivitet 


Hensikten med å lage scenariomodellen var å vise hvordan ulike nivåer for 
attraktivitet vil slå ut for framtidig utvikling i folketall og antall arbeidsplasser. 
Siden vi har verdiene for attraktivitet for kommuner, regioner og fylker i peri- 
oden 2000 til 2015, har vi et grunnlag for å beregne hva som er øvre og nedre 
grense for hvor attraktivt et sted kan bli innenfor en realistisk grad av sannsyn- 
lighet. Vi betegner området innenfor sannsynlige verdier av attraktivitet for 
mulighetsrommet for et steds attraktivitet. Vi kan da beregne den mulige 
utviklingen for ulike steder. For et gitt sett av strukturelle betingelser vil 
mulighetsrommet for attraktivitet også definere øvre og nedre grenser for 
vekst i befolkning og antall arbeidsplasser på et sted. 

De fleste stedene, enten det er kommuner, regioner eller fylker, har svært 
ofte mål om å være attraktive steder som bosted og for næringslivet. De ønsker 
dermed å gjennomføre en politikk med ulike tiltak og virkemidler for å stim- 
ulere til økt vekst. I mange tilfeller er mål om befolkningsveksten også tallfestet. 
Noen steder tallfester også mål om arbeidsplassutviklingen på stedet. For slike 
steder er et scenario med høy attraktivitet interessant, fordi det kan vise hva 
som er høyeste sannsynlige vekst. 

Vi kan illustrere verdiene for bosteds- og næringsattraktivitet med å sette 
verdiene i et diagram med historiske attraktivitetsverdier for de 84 regionene. 
Vi setter da verdiene slik at de blir forholdsvis høye, tilsvarende regionen som 
var rangert som nummer 15 av de 84 regionene. Høyvekstscenarioet vil da ha 
forholdsvis høye verdier for både bosteds- og næringsattraktivitet, mens lav- 
vekstscenarioet vil ha lave verdier for begge disse attraktivitetsdimensjonene. 

Det vil ikke bli spesielt vanskelig å bli attraktiv tilsvarende region nummer 
15 for en av attraktivitetsdimensjonene. Sannsynligheten er omtrent 15/84, 
eller i underkant av 18 prosent. Men siden attraktiviteten for bosted og næring 
ikke er korrelert, vil sannsynligheten for å oppnå denne attraktivitetsverdien 
for to dimensjoner samtidig være langt mindre, i overkant av 3 prosent. Det 
betyr at det vil være omtrent to til tre regioner som vil få en vekst over høyve- 
kstscenarioet, og to til tre som vil få en vekst lavere enn lavvekstscenarioet. Vi 
kan se av figur 4.57 at det var fire regioner som hadde sterkere vekst enn høyve- 
kstscenarioet i de siste 15 årene. Regionen som er helt oppe til høyre, er Hitra/ 
Frøya, som hadde høyeste verdi for både nærings- og bostedsattraktivitet i 
denne perioden. Det var ingen regioner som hadde lavere vekst enn lavvekst- 
scenarioet. En kan spekulere på om det betyr at det er mekanismer som hin- 
drer regioner i å få svært lave verdier for nærings- og bostedsattraktivitet 
samtidig. Så langt har vi ikke grunnlag for å si noe om det. Det kan være helt 
tilfeldig at ingen regioner hadde en kombinasjon av nærings- og bostedsat- 
traktivitet som ga lavere vekst enn lavvekstscenarioet i denne perioden. 

Normalscenarioet forutsetter at regionen har attraktivitetsverdier lik null. 
Det betyr at utviklingen går nøyaktig som forventet ut fra de strukturelle 
betingelsene. 

Vi har også laget et fjerde scenario. Det er basert på at regionen beholder 
sine attraktivitetsverdier. 

I figur 4.57 illustrerte vi verdiene i scenarioene med å vise attraktiv- 
itetsverdiene til regionene. Scenarioene for kommuner vil være basert på 

Figur 4.57 Attraktivitetsverdier for regioner i perioden 2000-2015, og attraktivitetsverdiene til høyvekst-, 
normal- og lavvekstscenarioet. 


attraktivitetsverdier for kommuner i samme periode. Attraktivitetsverdiene 
for kommuner varierer mer enn tilsvarende for regioner, og dermed blir 
også attraktivitetsverdiene høyere i høyvekstscenarioet og lavere i 
lavvekstscenarioet. 

Tilsvarende blir attraktivitetsverdiene for scenarioer for fylker lavere enn 
for regioner, fordi attraktivitetsverdiene for fylker har variert mindre enn 
attraktivitetsverdiene til regionene. 

I tabell 4.6 viser vi de attraktivitetsverdiene som brukes i scenarioene. 
Attraktivitetsverdiene er basert på spredningen for perioden 2000-2015. 
For kommuner er verdien satt lik kommunen som er rangert som nummer 
50 for høyvekstscenarioet og nummer 50 fra bunn for lavvekstscenarioet. 
For regioner er verdien satt lik region nummer 15 fra topp og bunn. For fylker 
er verdiene tredje fylke fra topp og bunn. 

Verdiene for bostedsattraktivitet er ekstra nettoinnflytting per år. For 
næringsattraktivitet forstås verdien som ekstra prosentvis årlig vekst i antall 
arbeidsplasser i næringslivet. 

Tabell 4.6 Attraktivitetsverdier i høy- og lavvekstscenarioene for kommuner, regioner og fylker. 


Kommune Region Fylke 
Bostedsattraktivitet høy 0,47 0,26 0,17 
Næringsattraktivitet høy 1,81 0,86 0,38 
Bostedsattraktivitet lav -0,37 -0,21 -0,12 
Næringsattraktivitet lav -1,30 -0,83 -0,47 


Høyvekstscenarioet for kommuner er da basert på at kommunen får en eks- 
tra nettoinnflytting tilsvarende 0,47 prosent av folketallet hvert år og en ekstra 
vekst på 1,81 prosent i antall arbeidsplasser hvert år. 

Det er naturlig at attraktivitetsverdiene, og de tilsvarende mulighetene, er 
større for kommuner enn for regioner og fylker. Dess mindre geografisk nivå, 
dess større avvik fra normal utvikling i høy- og lavvekstscenarioene. Kanskje 
burde vi også tatt høyde for at små kommuner burde ha et større spenn i 
mulighetsrommet enn store kommuner. Vi finner imidlertid flere store 
(folkerike) kommuner med ganske ekstreme attraktivitetsverdier i perioden 
fra 2000 til 2015. 


4.5.5 Frøya 


Scenariomodellen er laget for å vise hva som er sannsynlige scenarioer for 
arbeidsplass- og befolkningsvekst for kommuner, regioner eller fylker. 
Hensikten med den er å få et bilde på hvor mye et steds attraktivitet betyr for 
framtidig utvikling. En kommune eller region vil dermed kunne få tall for hvor 
sterk vekst som det er mulig å skape gjennom å bli attraktiv. Dette er et høyst 
relevant spørsmål i kommunal planlegging. Mange kommuner, regioner og 
fylker har eksplisitte mål for befolkningsvekst i sine samfunnsplaner. Disse 
målene er ofte ambisiøse. Stedene har naturligvis ambisjoner om å skape 
attraktivitet for både næringsliv og befolkning, og legger seg i de fleste tilfel- 
lene over SSBs prognoser når de fastsetter sine mål. 

Filosofien som ligger bak attraktivitetsmodellen, er at steder kan påvirke sin 
egen vekst, selv om betingelsene for vekst varierer fra sted til sted og over tid. I 
tråd med dette er scenariomodellen laget for å vise ulike scenarioer, spesielt 
hvordan et steds attraktivitet varierer over tid. 

Det er fire scenarioer som peker seg ut som relevante i denne sammenhen- 
gen. De to første er disse: 

Normalscenarioet. Dette er basert på at stedet har en utvikling nøyaktig i 
tråd med sine strukturelle betingelser. Stedet er verken attraktivt for bosetting 
og næringsliv eller lite attraktivt. 

Scenario med historisk attraktivitet. Dette forutsetter at stedet fortsetter å ha 
samme attraktivitet for bosetting og næringsliv som det har hatt i gjennoms- 
nitt de ti siste årene. 

Vi kan se litt på hvordan disse to scenarioene kan gi svært ulik vekst. For å 
illustrere dette tar vi for oss en kommune som har vært spesielt attraktiv de 
siste årene: Frøya. 

I figur 4.58 ser vi at normalscenarioet viser en befolkningsvekst i Frøya fra 
4 799 innbyggere i 2016 (1. jan) til 5 013 innbyggere i 2030. Det er utviklin- 
gen som er forventet dersom Frøya har en helt normal og gjennomsnittlig 
attraktivitet for næringsliv og bosetting. Scenarioet med historisk attraktiv- 
itet er basert på at Frøyas attraktivitetsverdier for de ti siste årene er de samme 
i de kommende årene. Det gir en langt høyere vekst: Folketallet vil da bli 
6 406 i 2030. 

Både normalscenarioet og scenarioet med historisk attraktivitet kan være 
sannsynlige prognoser for utviklingen. Hvilket av disse som er mest 

Figur 4.58 Scenarioer for befolkningsvekst i Frøya. 

sannsynlig, er ikke umiddelbart enkelt å svare på. Dersom en kommune har 
hatt høy attraktivitet de siste årene, vil scenarioet med historisk attraktivitet 
vise en sterkere befolkningsvekst enn normalscenarioet. I et slikt tilfelle må vi 
vurdere om det er grunn til å anta at den høye attraktiviteten i kommunen vil 
fortsette, eller om den høye attraktiviteten skyldes spesielle og mer tilfeldige 
omstendigheter. Dersom den høye attraktiviteten i kommunen skyldes at 
kommunen har en spesielt god lokal politikk som skaper høy bostedsattraktiv- 
itet og gir sterke stimulanser til næringslivet, vil den høye attraktiviteten kunne 
være et resultat av dette. Da vil en kanskje forvente at dette fortsetter, og at den 
høye attraktiviteten opprettholdes. I andre tilfeller kan det være at den høye 
attraktiviteten skyldes mer tilfeldige forhold, som at en ekstern investor 
etablerte en ny stor bedrift i kommunen, eller at en lokal hjørnesteinsbedrift 
hadde spesielt sterk vekst i perioden. Slik «flaks» vil en kanskje ikke kunne 
regne med vil gjenta seg. I så fall vil kanskje normalscenarioet være det mest 
sannsynlige. I praksis er det slik at det er en viss positiv korrelasjon mellom 
attraktivitet i ulike perioder. Sammenhengen blir svakere dess lengre tiden går. 
Dermed vil kanskje det mest sannsynlige være at utviklingen i kommunen 
kommer til å ligge et sted mellom normalscenarioet og scenarioet med histo- 
risk attraktivitet. 

Figur 4.59 Alle de fire scenarioene for folketallsutvikling i Frøya, samt MMMM som er SSBs middel- 


framskriving. 

Høyvekstscenarioet er basert på at stedet har en jevn og høy attraktivitet for 
både bosetting og næringsliv i framtiden. Analysene som er gjort for perioden 
2000-2015, viser hva som har vært variasjonen i attraktivitet i denne perioden. 
I de eksemplene vi skal vise, har vi lagt nivået på bostedsattraktivitet på samme 
nivå som gjennomsnittet til den kommunen som er rangert som nummer 50 
av 428 kommuner de ti siste årene. Nivået for næringsattraktivitet i lavvekst- 
scenarioet er satt på tilsvarende måte. 

Høyvekstscenarioet for Frøya endre opp i et folketall på 5 631 i 2030, 
mens lavvekstscenarioet viser en nedgang til 4 596. Ettersom Frøya har vært 
en av de mest attraktive kommunene, viser scenarioet med historisk attrak- 
tivitet en langt sterkere vekst enn høyvekstscenarioet. Ifølge scenariomodel- 
len er nedgangen i lavvekstscenarioet omtrent like sannsynlig som veksten i 
høyvekstscenarioet. 


4.5.6 Kalibrering av mål i samfunnsplaner 


Alle kommuner skal ha sin kommuneplan. Kommuneplanen har normalt en 
samfunnsdel og en arealdel. I kommunenes samfunnsplaner er det ofte defin- 
ert mål for vekst og utvikling, og en del kommuner har også tallfestet mål for 
befolkningsvekst. Scenariomodellen kan være svært nyttig for å kunne kali- 
brere målene i slike samfunnsplaner, slik at en unngår å sette mål som er ure- 
alistiske. Vi kan ta et eksempel fra Kongsberg. I samfunnsplanen kan vi lese: 


Kongsberg med 40 000 innbyggere er en ambisjon som skal være førende for sam- 
funnsutviklingen og ressursbruken i kommunen. 2 % årlig vekst i befolkningen legges til 


grunn for dimensjonering av infrastruktur i planperioden. 


Hvor realistisk er det å oppnå to prosent befolkningsvekst i Kongsberg? For 
å svare på dette kan vi sammenlikne et scenario med to prosent befolkningsve- 
kst med de scenarioene som vi får ut av attraktivitetsmodellen: 

Scenarioene viser at Kongsberg med en helt normal utvikling vil få en vekst 
fra 27 000 til i underkant av 28 000 innbyggere i 2030. Kongsberg har vært en 
kommune med høy attraktivitet, både for næringsliv og for bosetting de siste 
årene. Dersom de greier å opprettholde denne høye attraktiviteten, vil 
befolkningsveksten bli høyere. Folketallet vil da ende opp i over 30 000 i 2030. 
SSBs siste middelframskriving gir omtrent samme vekst. Høyvekstscenarioet 
baserer seg på at Kongsberg skal ha en jevn og sterk attraktivitet i hele perioden 

Figur 4.60 Scenarioer for befolkningsutvikling i Kongsberg samt MMMM som er SSBs middelframskriving. 


fram til 2030. Da vil folketallet i Kongsberg kunne nærme seg 32 000. Det reg- 
ner vi som det høyeste realistiske mål for befolkningsvekst. En vekst på to 
prosent årlig er imidlertid langt over dette. For at Kongsberg skal oppnå denne 
veksten, må de bli mer attraktive enn noen norsk kommune har vært i peri- 
oden fra 2000 til 2015. Vi snakker da om nivå på attraktivitet som vi ikke kjen- 
ner noen eksempler på i empirien. Konklusjonen er at Kongsbergs mål ikke er 
oppnåelige. Det er ikke spesielt uvanlig at kommunenes samfunnsplaner har 
konkrete mål om vekst som er urealistiske etter våre scenarioer. Vi har sett 
mange eksempler på det samme i andre kommuner. Det er dermed ikke menin- 
gen å henge ut Kongsberg i dette tilfellet, men å gi et konkret eksempel på, etter 
vår oppfatning, overambisiøse mål i kommunenes samfunnsplaner. 

Gjør det noe om målene er overambisiøse (eller «hårete», som er et ord som 
ofte brukes i denne sammenhengen)? Etter vår mening er svaret ja. I Kongsbergs 
tilfelle vil de oppdage at veksten blir langt svakere enn målene de har satt seg. 
Hvis Kongsberg hadde endte opp med et folketall på 32 000 i 2030, som er tal- 
let fra høyvekstscenarioet, ville det vist at kommunen hadde vært svært attrak- 
tiv i perioden. Men ettersom dette hadde vært langt under målene, ville 
kommunen ha vært nødt til å spørre seg hva de hadde gjort feil, siden den 

ønskede veksten var langt unna målsettingene. Det riktige spørsmålet ville 
imidlertid ha vært hva kommunen hadde gjort riktig, siden Kongsberg hadde 
vært en av de mest attraktive kommunene i landet. 


4.5.7 Attraktivitetsmodellen og SSBs 
middelframskriving 

Når det gjelder den samlede befolkningsutviklingen i Norge, har attraktivitets- 
modellen lagt til grunn at utviklingen skal bli som SSBs middelframskriving 
(forkortet 4M). For å bestemme framtidig flytting har imidlertid attraktivitets- 
modellen en annen logikk enn hva SSBs framskrivinger har. 

En viktig forskjell er at SSB beregner innenlands flytting og ut- og innvan- 
dring hver for seg. Det er da ingen relasjon mellom et steds nettoinnvandring 
og et steds netto innenlandske nettoflytting. I attraktivitetsmodellen er steders 
innenlandske nettoflytting og nettoinnvandring behandlet samlet, som net- 
toflytting inkludert innvandring. Når Norges nettoinnvandring synker, vil 
SSBs modell gi som resultat at et sted som har hatt høy innvandring, får sterk- 
est reduksjon i nettoinnvandringen, men uten at den innenlandske nettoflyt- 
tingen til stedet påvirkes. Dette påvirker blant annet befolkningsframskrivingen 
for Oslo. Oslo har ikke hatt nevneverdig netto innenlands nettoflytting de siste 

Figur 4.61 Nettoflytting fram til 2015 som prosent av folketallet, og beregnet nettoflytting i SSBs 


framskrivinger. 

årene, men har hatt ganske høy innvandring. SSBs metode gir som resultat at 
Oslo vil få lavere innvandring og høyere utvandring (på grunn av høy andel 
innvandrere i befolkningen). Siden Oslo ikke har hatt netto innenlands innfly- 
tting fra før, gir SSBs framskrivingsmetode at Oslo heller ikke får nettoinnflyt- 
ting i framtiden. 

I attraktivitetsmodellen antas steder å få høyere netto innflytting (inkludert 
innvandring) dersom de strukturelle betingelsene er positive. Oslo har struk- 
turelle fordeler som kan gi høyere nettoinnflytting, fordi det er høy befolkning- 
stetthet, et stort arbeidsmarked utenfor og fordi en høy andel av arbeidsplassene 
i Oslo er i bransjer og sektorer som er forventet å få vekst i framtiden. Dersom 
nettoinnvandringen til Norge synker, vil det bli høyere netto innflytting innen- 
lands til Oslo i attraktivitetsmodellen. 

For å vise forskjellene i befolkningsframskrivingene i SSBs framskrivinger 
og attraktivitetsmodellen, kan vi ta utgangspunkt i fire fylker hvor forskjellene 
er mest karakteristiske: Oslo, Akershus, Hedmark og Oppland. 

Vi skal først vise hvordan SSBs framskrivinger slår ut. Fra 2016 har vi bereg- 
net den relative nettoflyttingen som ligger implisitt i SSBs framskrivinger. Vi 
har da brukt befolkningsveksten i det enkelte år som framskrevet i 4M 

Figur 4.62 Relativ nettoflytting fram til 2015 som prosent av folketallet, og beregnet relativ nettoflytting 


i SSBs framskrivinger. 

Figur 4.63 Scenarioer for arbeidsplassvekst i Oslo, Hedmark og Norge, indeksert slik at nivået i 2015 = 100. 


fratrukket differansen mellom fødte og døde fra 4M. Da får vi fram hvor stor 
nettoflytting som skal til for å nå befolkningsveksten i 4M. 

Hvis SSBs middelframskriving skal slå til, vil både Hedmark og Oppland få 
høyere nettoflytting enn Oslo allerede i 2019. I 2027 skal Hedmark også få 
høyere nettoflytting enn Akershus. Oslo vil, ifølge beregningene i 4M, få netto 
utflytting (inkludert innvandring) fra 2028. Det betyr ikke at folketallet i Oslo 
vil synke. Oslo er beregnet å ha ganske stor positiv fødselsbalanse som vil gi 
befolkningsvekst. 

Den relative nettoflyttingen som ligger implisitt i 4M er vist i figur 4.62. Vår 
scenariomodell genererer først forventet arbeidsplassvekst, og dernest 
forventet relativ nettoflytting. Så legger vi til bidrag fra innvandring og 
fødselsbalanse som vi hentet fra 4M. Forskjellen i befolkningsvekst mel- 
lom vår scenariomodell og 4M er at vi har en annen modell for 
flyttingen. 

Figur 4.63 viser hvordan resultatene fra scenarioene for Hedmark og Oslo. 
Forventet arbeidsplassvekst i Oslo er en del sterkere enn landsgjennomsnittet 
fordi Oslo har en stor andel av arbeidsplassene sine i bransjer som er forventet 
å vokse. Samtidig er befolkningen i Oslo forventet å vokse raskere enn lands- 
gjennomsnittet, noe som stimulerer veksten i bransjer som har et lokalt 
marked. I Hedmark er arbeidsplassveksten forventet å være lavere enn lands- 
gjennomsnittet fordi bransjesammensetningen er lite gunstig, og fordi 
Hedmark er forventet å få lavere befolkningsvekst. 

Figur 4.64 Normalscenarioer og SSBs middelprognose for befolkning, for Oslo og Hedmark. Indeksert slik 
at nivået i 2016 = 100. 


Den sterke arbeidsplassveksten i Oslo er forventet å føre til at nettoflyttin- 
gen til Oslo blir høyere. Tilsvarende vil nettoflyttingen til Hedmark bli lavere 
på grunn av lavere arbeidsplassvekst. 

Oslo vil også få høyere nettoflytting fordi det er et område med høy 
befolkningstetthet og midtpunktet i landets største funksjonelle arbeids- 
marked. (Det vil si stor befolkning og høy arbeidsmarkedsintegrasjon.) 

Forskjellene i befolkningsutviklingen med vår scenariomodell og SSBs 
framskrivinger blir ganske store for disse to fylkene. Disse forskjellene er ikke 
bare av akademisk interesse. Behovet for boligbygging i Oslo er et aktuelt tema 
i disse dager. Forventet tilflytting og befolkningsvekst i Oslo er det viktigste 
grunnlaget for å fastsette behovet for boligbygging. Da blir SSBs framskrivinger 
ofte brukt som underlag. Etter vår modell vil befolkningsveksten i Oslo kunne 
bli langt høyere enn i SSBs framskrivinger. Da blir også behovet for boligbyg- 
ging større. 

I Hedmark har fylkeskommunen i sin regionale planstrategi (2012-2015) 
en erklæring om å vokse til 220 000 innbyggere. Vi kan sitere fra 
plandokumentet: 

Erklæringens hovedlinje er å føre en politikk som skal sikre en befolkningsutvikling som 
fører til at vi har 220 000 innbyggere i Hedmark i løpet av kort tid. Det er en ambisjon 
som er avgjørende for å sikre et bærekraftig Hedmark på lang sikt. All praktisk politikk 


fra Senterpartiet og Arbeiderpartiet vil rettes inn mot målet om 220 000 innbyggere. 


I SSBs middelsframskriving skal Hedmark nå dette innbyggertallet i 2039. 
Hedmark fylkeskommune tenker seg i sin planstrategi at de kan tilskynde 
denne befolkningsveksten gjennom å føre en politikk som gir høyere attraktiv- 
itet for næringsliv og bosetting. 

I scenarioene i figur 4.65 har vi lagt inn et høyvekstscenario som viser hva vi 
regner som høyeste sannsynlige vekst. Dette scenarioet henter attraktivitets- 
verdier fra de historiske analysene og setter verdien til det tredje beste fylket 
for henholdsvis nærings- og bostedsattraktivitet. Å oppnå attraktivitet som det 
tredje beste fylket for en attraktivitetsdimensjon er kanskje ikke urealistisk 
vanskelig, men å oppnå denne attraktivitetsverdien for to attraktivitetsdimen- 
sjoner (som er uavhengig av hverandre) regner vi som den mest ambisiøse 
målsettingen som er innenfor en viss realisme. Høyvekstscenarioet ender opp 
i et folketall i Hedmark på 217 073 i 2040. Etter våre beregninger er derfor 
målet om å komme opp i et folketall i Hedmark på 220 000 «i løpet av kort tid» 
helt urealistisk. I hvert fall dersom «kort tid» er mindre enn 20 år. Det er ikke 

Figur 4.65 Scenarioer for befolkningsutvikling i Hedmark. 

bra å sette urealistiske mål i samfunnsplanene. I tilfellet Hedmark ville et mål 
om å få samme befolkningsvekst som SSB framskriver, vært svært ambisiøst. I 
planleggingen legger ofte fylker og kommuner SSBs framskrivinger til grunn, 
men de setter gjerne mål som ligger over middelframskrivingen, fordi de ten- 
ker seg at den framskrevne veksten kan stimuleres gjennom ulike tiltak. 

Da vi først utviklet attraktivitetsmodellen, var hensikten å få fram forskjel- 
len i framtidig vekst ved ulike attraktivitetsverdier. Tanken var at dette skulle 
representere stedenes handlingsrom. Siden vi hadde historiske attraktivitets- 
verdier, hadde vi grunnlag for å beregne hvor mye det er mulig å påvirke fram- 
tidig utvikling i folketall og arbeidsplasser. Vi ønsket også å beregne framtidig 
utvikling for steder med helt nøytral attraktivitet (normalscenarioet). Vi for- 
ventet at vårt normalscenario og historiske scenario (for steder med normale 
attraktivitetsverdier) skulle ligge tett opp mot 4M. Da vi oppdaget at det var 
ganske store avvik mellom vår modell og SSBs framskrivinger, ble vi litt 
bekymret for at det skyldtes svakheter i vår modell. 

Når innvandringen til Norge skal avta i de neste årene, mens utvandringen 
skal øke, slår dette spesielt negativt ut for Oslo. Det er fordi Oslo har hatt høy 
innvandring tidligere (som blir framskrevet), og fordi Oslo har en stor andel av 
innvandrere i befolkningen (Innvadrere har høyere sannsynlighet for å utvan- 
dre). Ettersom Oslo ikke har hatt nevneverdig netto innenlands flytting de 
siste årene, er det heller ikke framskrevet noen innenlands nettoflytting de 
neste årene. I attraktivitetsmodellen vil redusert nettoinnvandring til Oslo føre 
til at netto innenlands nettoflytting blir høyere. Oslo skal etter denne logikken 
få forholdsvis høy nettoinnflytting uansett, fordi arbeidsplassveksten er for- 
ventet å bli høy, og fordi Oslo har strukturelle betingelser som tilsier høy netto 
innflytting. 

Hva skaper attraktivitet? 


Vi har så langt vist hvordan vi kan lage en modell for å identifisere og måle 
attraktiviteten i et område. Vi opererer med to typer av attraktivitet: attraktiv- 
itet for bosetting og attraktivitet for næringsliv. Attraktiviteten for næringsliv 
kan også deles opp i ulike bransjer og næringstyper. Metoden vi bruker, er 
først å lage en modell som beregner den forventede utviklingen basert på 
strukturelle forhold. Dernest ser vi på avviket mellom den faktiske og den for- 
ventede utviklingen på stedet. Steder som har mer innflytting enn forventet, 
blir da attraktive. Noe har gjort at stedet trekker til seg flere innflyttere enn 
arbeidsplassveksten og de strukturelle forholdene tilsier. Steder som har 
sterkere arbeidsplassvekst enn forventet ut fra befolkningsvekst og bran- 
sjestruktur, blir på samme måte karakterisert som attraktive for næringsliv. 
Noe har medført at slike områder har fått sterkere vekst i næringslivet enn 
«normalt». I arbeidet med å konstruere modellen har vi forsøkt mange forklar- 
ingsfaktorer som vi ikke har funnet signifikante. 

Har vi fått med de viktige og relevante strukturelle forklaringsfaktorene? Det er 
naturligvis et svært viktig spørsmål. Dersom det finnes strukturelle forklarings- 
faktorer som vi ikke har fått med i modellen, vil også indikatorene for attraktivitet 
bli lite presise. Vi er også avhengig av at tallene vi putter inn i modellen, er kor- 
rekte. Dataregistrene er ikke perfekte, og det kan spesielt være feil i målingen av 
antall arbeidsplasser og pendling på kommunenivå. Det er en type usikkerhet vi 
må leve med når vi gjør statistiske analyser av denne typen data. I praksis må vi 
være forsiktige med å trekke konklusjoner ut fra små variasjoner og avvik. Men 
der vi ser ganske store avvik og systematiske forskjeller, kan vi være noe mer sikre. 


511 Attraktivitetsfaktorer 


Når vi skal lete etter faktorer som skal forklare hvorfor et sted er attraktivt, 
ser vi på en rekke egenskaper som er knyttet til stedet. Det vil være 

ulike egenskaper som gjør et sted attraktivt henholdsvis som bosted og for 
næringsliv. Det vil også kunne være ulike stedlige egenskaper som gjør et sted 
attraktivt for ulike næringer. Vi må regne med at det er ulike kvaliteter som er 
viktige, alt etter som hvilken type attraktivitet vi snakker om. 

Hvorfor er noen steder mer attraktive enn andre å bo på og flytte til? Tilgang 
på arbeid er en faktor vi ikke har med som faktor for attraktivitet som bosted. 
Vi vet at tilgang på arbeid er en faktor som påvirker flytting, og vi har allerede 
beregnet effekten av dette gjennom at vi har arbeidsplassvekst på stedet i model- 
len, sammen med arbeidsplassvekst i naboområdet og arbeidsmarkedsintegras- 
jonen. I vår terminologi er derfor ikke forhold knyttet til arbeidsplasser noe som 
gjør et sted attraktivt som bosted. Vi er ute etter faktorer som kan forklare hvor- 
for noen steder trekker til seg flere innflyttere (eller holder på de som allerede 
bor der) utover det som kan forklares av arbeidsplassvekst og størrelse. Her er 
det et vell av faktorer som kan tenkes, og som blir påstått, å være av betydning. 
Eksempler kan være vakker natur, gode skoler og barnehager, kulturtilbud og 
andre fritidsaktiviteter, kafeer og shoppingmuligheter, et godt omdømme som 
bosted, god tilgjengelighet for boliger og lave boligpriser. 

På samme måte vil det være et utall av faktorer som vil kunne gjøre et sted 
attraktivt for næringsliv. 


5.1.2 Kategorier av forhold som kan gjøre 
et sted attraktivt 


Som vi har vært inne på, er det en lang rekke med kvaliteter og egenskaper 
som kan tenkes å påvirke et steds attraktivitet. De fleste av disse egenskapene 
kan vi plassere i en av fire kategorier: areal og bygninger, ameniteter, omdømme 
og stedlig kultur og identitet. Ameniteter er et begrep som dekker mange ulike 
goder og tilbud som kan gjøre et sted attraktivt. 

I tabell 5.1 har vi vist hvordan disse fire kategoriene kan kombineres med de 
tre attraktivitetsdimensjonene bosted, besøk og bedrift: 

I tabellen har vi lagt inn noen få typiske eksempler på forhold som kan gjøre 
et sted attraktivt for de ulike attraktivitetstypene og kategoriene. Vi kunne ha 
lagt inn langt flere. 

De fire kategoriene av attraktivitetsfaktorer har ulikt innhold alt etter hvilken 
type attraktivitet det er snakk om. Her har vi brukt de tre B-ene: bosted, besøk 
og bedrift. 

Tabell 5.1 Kategorier av forhold som kan gjøre steder attraktive, og eksempler for tre ulike typer 
av attraktivitet. 


Bosted Besøk Bedrift 
Areal og Boligtomter, arealer Overnatting, hytter og Næringsareal og 
bygninger og boliger hyttetomter næringsbygg 
Ameniteter Kommunale tjenester, Attraksjoner og aktiviteter, Service fra det offentlig og 
fritidstilbud, natur natur fra private. Økonomiske 
incentiver 
Omdømme Omdømme som bosted Omdømme for besøk, Omdømme som næringssted 


destinasjonsmarkedsføring 


Stedlig kultur Lokal identitet, åpenhet, Gjestfrihet, service Risikovilje og vilje til 
og identitet optimisme vekst, samarbeidsånd, 
næringsvennlighet 


Innenfor hver kategori er det ulike faktorer som påvirker de forskjellige 
attraktivitetsdimensjonene. Innenfor kategorien areal og bygninger er det 
naturligvis boliger og boligareal som har betydning for bostedsattraktiviteten, 
mens det er næringsbygg og næringsarealer som har betydning for attraktiv- 
iteten for bedrifter. Her har vi splittet næringsattraktiviteten i besøks- og bed- 
riftsattraktivitet. Det er fordi det antakelig er helt andre faktorer som er viktig 
forbesøksnæringene,ennhvasomerviktig for basisnæringene. Besøksnæringene 
vil bli direkte stimulert av en økning i besøkende. Dermed vil steder som får 
bygget mange fritidsboliger, få en økning i besøkende, som igjen gir større etter- 
spørsel til besøksnæringene. Det finnes naturligvis mange måter å splitte opp 
næringslivet på, og en kan dele opp næringsattraktiviteten på tilsvarende måter. 
Datagrunnlaget for modellen er detaljert sysselsettingsstatistikk på bransjenivå, 
slik at det er lett å måle utviklingen i ulike bransjer. 

En kunne også ha definert ulike typer bostedsattraktivitet for ulike grupper, 
som barnefamilier, høyt utdannede, kreative etc. For å måle attraktiviteten 
for disse ulike gruppene er det nødvendig å ha flyttestatistikk for de ulike 
gruppene. 

For steder som har definert klare målgrupper for hvilke typer arbeidsplasser 
og hvilke typer innflyttere de ønsker, vil det være hensiktsmessig å definere 
smalere attraktivitetsdimensjoner. 

I resten av dette kapitlet skal vi beskrive og gi eksempler på attraktivitetsfak- 
torer innenfor de fire kategoriene «Areal og bygninger», «Ameniteter», 
«Omdømme» og «Stedlig kultur og identitet». 

5.1.3 Areal og bygninger 


Areal og bygninger er den kategorien som det er lettest å knytte til attraktiv- 
itet. For bostedsattraktivitet er forhold som tilgjengelige tomter, boliger, bolig- 
bygging og boligpriser stedlige egenskaper som ganske klart påvirker hvor 
attraktivt et sted er å flytte til. 

Av og til kan en høre argumenter for at lave boligpriser er et forhold som 
gjør det attraktivt å flytte til et sted. Andre ganger kan høye boligpriser være et 
argument for at et sted er attraktivt, fordi de høye boligprisene viser at det er 
stor etterspørsel etter boliger i det aktuelle området. Når vi skal analysere 
boligprisenes betydning for bostedsattraktivitet her, må vi huske på at bosted- 
sattraktiviteten ikke er målt med nettoflytting, men nettoflytting i forhold til 
forventet nettoflytting. Vi må også se på både tilbuds- og etterspørselssiden i 
boligmarkedet. 

Vi skal først se på sammenhengen mellom boligbygging og boligpriser i 
kommunene. I figur 5.1 har vi satt inn alle kommuner som det finnes data for 
boligpriser for i SSBs statistikkbank. Det er også lagt inn en regresjonslinje 
som viser at det er en positiv sammenheng mellom pris og boligbygging. I 
kommuner der boligprisene er høye, bygges det generelt flere boliger enn i 
kommuner med lave boligpriser. 

Oslo og kommunene i Akershus er markert i rødt. Vi kan se at kommuner 
som Oslo, Bærum, Asker og Skedsmo har høye boligpriser, uten at det bygges 
mange boliger. I kommuner som Ås, Ullensaker og Vestby bygges det langt 
flere boliger selv om prisene er lavere. 

Det er da nærliggende å anta at det bygges for få nye boliger i kommuner 
som Oslo, Bærum og Asker til å realisere potensialet for innflytting. Siden 
etterspørselen er høyere enn tilbudet, øker prisene. 

Hvis vi ser på bostedsattraktiviteten og boligbyggingen i disse kommu- 
nene, er det tydelig at sammenhengen er svært sterk. I tabell 5.2 har vi lagt 
inn et tall for boligbygging i forhold til pris. Vi bruker da formelen fra regres- 
jonen i figur 5.1. Boligbygging - (0,0458 * boligpris + 1,2515). Innholdet i 
parentesen vil da være forventet boligbygging i forhold til prisnivået i kom- 
munen. Samtlige kommuner i dette området som har høyere boligbygging 
enn forventet ut fra prisene, har også positiv bostedsattraktivitet i perioden. 
Tilsvarende har alle kommunene med uventet lav boligbygging lav bostedsat- 
traktivitet, unntatt Frogn. 

Figur 5.1 Kommunene plassert etter boligpriser (gjennomsnittlig pris per m2 for eneboliger mellom 2009 
og 2015) og boligbygging (gjennomsnittlig antall fullførte nye boliger per 1000 innbyggere i perioden 
2009-2015). 


Neste spørsmål er hvorfor det ikke bygges flere boliger i kommuner som 
Oslo, Nesodden og Bærum. Det er nærliggende å forklare det med at det ikke 
er tilstrekkelig byggeklare tomter. Det betyr at mangel på byggeklare tomter er 
et forhold som kan forklare lav bostedsattraktivitet i kommuner i pressområder. 
Det er logisk at dersom det er en høy forventet nettoinnflytting i en kommune, 
vil den forventede nettoflyttingen ikke kunne realiseres dersom det ikke bygges 
tilstrekkelig antall nye boliger. Det blir rett og slett ikke nok boliger til å bosette 
den potensielle innflyttingen. I stedet blir prisene høye fordi etterspørselen er 
stor i forhold til tilbudet. Det som påvirker bostedsattraktiviteten, er da til- 
gjengelighet for boligareal. Det er en faktor som kommunen i stor grad kan 
påvirke, gjennom arealplanlegging og tilrettelegging. For kommuner innenfor 
store og voksende funksjonelle arbeidsmarkeder vil dette være en svært viktig 
forklaringsfaktor for bostedsattraktiviteten. 

Tabell 5.2 Bostedsattraktivitet og boligbygging i forhold til pris i kommunene i Akershus samt Oslo i 
perioden 2009-2015. 


Kommune Bostedsattraktivitet Boligbygging i forhold til pris 
Ås 3,4 47 
Ullensaker 2,9 4,4 
Aurskog-Høland 2,7 5A 
Nes Bil 29 
Eidsvoll IL 5 73 
Hurdal 1,4 6,5 
Vestby 1,3 2,6 
Sørum 0,9 1,5 
Gjerdrum 0,7 1,6 
Nannestad 0,4 2,0 
Fet 0,4 0,6 
Lørenskog -L,1 -2,4 
Nittedal 

Skedsmo 

Ski 

Enebakk 

Asker 

Rælingen 

Frogn 

Oppegård 

Bærum 

Nesodden 

Oslo 


I kommuner i distriktene er problemstillingen annerledes. De fleste dis- 
triktskommuner har rikelig med tomteareal til nybygging. Problemet i 
mange slike kommuner er at det bygges få boliger. Dette har blant annet 
sammenheng med at boligprisene er lave. Når boligprisene kanskje er bare 
en brøkdel av kostnaden til å bygge en ny bolig, vil de som bygger en ny 
bolig, ha et stort urealisert tap ved innflytting. Derfor kan det i mange 

distriktskommuner være vanskelig å skaffe seg en ny bolig. Mange som 
flytter fra kommunen, kan velge å bruke boligen til fritidshus i stedet for å 
selge fordi prisen er lav. Slike kommuner har boligmangel selv om det er 
rikelig med tilgjengelige og billige (enkelte ganger også subsidierte) tom- 
ter. Dermed blir også boligmassen gradvis eldre og mindre attraktiv. 
Potensielle innflyttere finner dermed ikke egnede boliger, selv om de er 
motivert for å flytte til kommunen. 


51.31 Hamarøy 


Hamarøy kommune er et interessant eksempel. Kommunen hadde stor 
fraflytting fram til 2010. Det ble ikke bygget en eneste bolig i årene fra 2008 
til og med 2011. Hamarøy kommune løste dette ved å lyse ut et anbud for å 
bygge boliger til vanskeligstilte hvor utbygger også forpliktet seg til å bygge 
nye boliger for det ordinære boligmarkedet. Dermed ble det bygget 31 nye 
boliger i årene 2012, 2013 og 2014 (fra SSBs statistikk over fullførte nye 
boliger). 

I figur 5.2 kan vi se at Hamarøy har fått et løft i den relative nettoflyttingen. 
Hamarøy er en liten kommune (1824 innbyggere i 2016) med ugunstige 

Figur 5.2 Relativ nettoflytting i Hamarøy, dekomponert i arbeidsplasseffekt, strukturelle flyttefaktorer og 
bostedsattraktivitet. 

forhold for nettoflytting, som vi kan se av at de grå søylene er negative. 
Arbeidsplassveksten var god i årene 2010-2013, noe som også var med på å 
løfte flyttetallene. I perioden 2013-2015 har bostedsattraktiviteten til Hamarøy 
blitt svært høy. Etableringen av Hamsun-senteret i 2009 har sikkert bidratt 
positivt, men den høye bostedsattraktiviteten hadde neppe kunnet la seg 
realisere uten den kreative løsningen for å få bygget flere boliger. 

Forhold knyttet til boligmarkedet er dermed en viktig faktor for bostedsat- 
traktiviteten både i sentrale strøk og i distriktene, men på ulike måter. 
Betydningen av boligbygging er spesielt sterk i kommuner der det er forventet 
høy innflytting, ettersom mangel på tilgjengelige boliger vil kunne kvele den 
potensielle innflyttingen. 

Arealer og bygninger er også faktorer som kan forklare variasjoner i besøks- 
og bedriftsattraktivitet. Både besøks- og bedriftsattraktivitet handler om 
næringsattraktivitet, men for ulike deler av næringslivet. For besøksattraktiv- 
itet vil overnattingskapasiteten og fritidsboliger være faktorer som påvirker 
antall besøkende. Antall besøkende har betydning for etterspørselen til bed- 
rifter i besøksnæringene (handel, servering, aktiviteter og overnatting). 


51.3.2 Hytter 


Kommuner kan øke sin attraktivitet for besøk gjennom at det bygges nye frit- 
idsboliger. En vil forvente at kommuner som har mange nye fritidsboliger, 
får en ekstra vekst i besøksnæringene, fordi det blir flere potensielle 
kunder. I figur 5.3 kan vi se på hvordan besøksattraktiviteten har vært i de ti 
kommunene hvor det er bygget flest nye fritidsboliger etter 2000. 

Indikatoren for besøksattraktivitet er avvik mellom faktisk og forventet 
vekst i antall arbeidsplasser i besøksnæringene. Vi ser at ni av de ti kommu- 
nene med høyest antall nye fritidsboliger per innbygger har en positiv besøk- 
sattraktivitet. Åseral kommune har det høyeste antall nye fritidsboliger per 
innbygger. Det er bygget 903 nye fritidsboliger per 1000 innbyggere i Åseral, 
tett opp til én ny hytte per innbygger. Tydal er nummer ti på denne rankingen 
med 360 nye hytter per 1000 innbyggere. 

Areal og bygninger er en faktor som også påvirker attraktiviteten til det 
øvrige næringslivet. Steder med god tilgjengelighet på lokaliteter og arealer til 
næringsvirksomhet har en fordel i forhold til steder hvor det er lite areal og få 
egnede lokaler for næringsvirksomhet. Dette har antakelig størst effekt på 

Figur 5.3 Besøksattraktiviteten til de ti kommunene med høyest antall nye fritidsboliger per innbygger i 
perioden 2000-2015. 


steder der det er forventet sterk næringslivsvekst. På slike steder kan kanskje 
den forventede veksten i næringslivet utebli dersom det er mangel på arealer 
og lokaliteter, og veksten vil da kunne bli presset ut til nabokommuner som 
har bedre tilgjengelighet for arealer og lokaler. Dette vil være en parallell 
mekanisme til den vi beskrev tidligere for boligbygging. 

I de siste årene har det vært sterk interesse for etablering av ulike næring- 
shager som et tiltak for å stimulere næringsutvikling og nyetableringer. 
Slike næringshager tilbyr lokaler, men også andre fasiliteter som er tenkt å 
være attraktive for bedrifter. Det kan være felles kontortjenester, kantiner, 
diverse utstyr og rådgivingstjenester. Dette er goder som ikke direkte er 
lokaler eller arealer, og som hører under neste kategori av attraktivitetsfak- 
torer: ameniteter. 


51.4 Ameniteter 


Ameniteter er en fellesbetegnelse på ulike tilbud og goder som kan gjøre steder 
attraktive. På norsk er amenitet er lite brukt ord, men i den internasjonale for- 
skningslitteraturen finnes det mye forskning om betydningen av det som på 
engelsk heter «amenities». Definisjonen kan være litt forskjellig. I vårt oppsett 
er tilgang på ameniteter skilt fra tilgang på arbeid og forhold som er knyttet til 
bygninger og arealer til utbygging. Vi har også definert ameniteter som fysiske 
og konkrete tilbud, noe som utelukker stedlige egenskaper av mer abstrakt 

natur som har med den lokale væremåten og kulturen å gjøre. Sistnevnte har 
fått en egen kategori som vi skal omtale senere. 

Lista med ameniteter som kan gjøre et sted mer attraktivt som bosted, er 
lang. Alle offentlige servicetilbud er ameniteter. Slike tjenester finnes i ulike 
grad på forskjellige steder, og kvaliteten varierer. Samtidig har vi private 
servicetilbud og tilgang og tilgjengelighet til butikker og kafeer, som også vari- 
erer sterkt. Tilbudet av ulike kulturopplevelser, som kino, teater, biblioteker, 
konserter, museer og gallerier, har blitt ansett å være viktig. Naturen vil også 
kunne anses som en amenitet og varierer mellom steder. Stedlig arkitektur, 
særlig den estetiske verdien av bysentre, kan også være et fysisk karaktertrekk 
ved steder som påvirker attraktiviteten. 

Ameniteter kan også ha betydning for besøksattraktivitet. En del av ame- 
nitetene som vi beskrev ovenfor, vil også være attraktive for besøkende, 
spesielt de som er knyttet til muligheter for ulike positive opplevelser og 
aktiviteter. 

Bedrifter vil sannsynligvis bli tiltrukket av andre ameniteter. Her er det 
snakk om ulike tjenester og tilbud som bedriftene kan bruke i sin virksom- 
het. Næringshager som tilrettelegger spesielt for virksomheter og fasiliterer 
samarbeid, kan være en slik amenitet. Tilgang på finansiell støtte kan være 
en annen. I tidlige faser av attraktivitetsmodellen forsøkte vi å beregne 
effekten av differensiert arbeidsgiveravgift og tilgang på virkemidler fra 
Innovasjon Norge. Tanken var at dette er et strukturelt trekk som påvirker 
næringsattraktiviteten. Vi fant imidlertid ingen signifikant sammenheng 
mellom disse virkemidlene og næringsattraktivitet. Hvis vi hadde funnet 
klare sammenhenger, ville vi lagt dette inn som et strukturelt forhold for 
arbeidsplassutvikling. Det finnes imidlertid mange lokale og regionale øko- 
nomiske virkemidler. Kommuner har i varierende grad egne næringsfond 
som kan støtte nyetablerere og eksisterende næringsliv. En kommune som 
har sjenerøse virkemidler av denne typen, kan tenkes å påvirke arbeidsplas- 
sutviklingen i næringslivet. Det vil da være en attraktivitetsfaktor. Kommuner 
og regioner har også ofte eget personell som skal gi råd til og veilede etabler- 
ere og bedrifter. Dette kan være kommunale næringskonsulenter eller 
næringssjefer, eller det kan være ansatte i ulike typer næringsselskaper. Slike 
tjenester definerer vi også som en amenitet for næringslivet. 

Etter at vi hadde spesifisert modellen og beregnet verdier for attraktiviteten 
til kommuner og regioner i Norge, forsøkte vi å finne statistiske sammenhenger 

mellom ulike ameniteter og stedlig attraktivitet. Vi skal spesielt omtale forsøket 
på å knytte en forbindelse mellom kulturtilbud og bostedsattraktivitet. 


51.41 Kulturtilbud og bostedsattraktivitet 


I 2011 utarbeidet Telemarksforsking for første gang Norsk kulturindeks. Denne 
indeksen måler antall og frekvens på en rekke kulturtilbud i norske kommuner, 
som konserter, teater, bibliotek, museer, kulturskole, antall kunstnere og 
liknende. Denne kulturindeksen ga oss et glimrende utgangspunkt for å finne 
ut om variasjonen mellom kulturtilbudet i norske kommuner hadde en positiv 
sammenheng med bostedsattraktiviteten. Vi fant ingen sammenheng, og pub- 
liserte et lite notat om den manglende sammenhengen: Skaper kultur attraktive 
steder? (2012). Konklusjonen var klar. Vi fant ingen sammenheng mellom 
kommuners kulturtilbud og kommunenes nettoflytting og bostedsattraktivitet. 
Kommuner med et godt kulturtilbud hadde ikke bedre flyttetall eller bosteds- 
attraktivitet enn kommuner med lite kulturtilbud. Notatet skapte ganske mye 
debatt og ble kritisert og imøtegått av mange, men uten at det framkom konkret 
kritikk av metodene eller alternative undersøkelser som viser at kultur faktisk 
har betydning for nettoflytting eller bostedsattraktivitet. 

Senere har vi undersøkt om lokalisering av høgskoler er en type amenitet 
som påvirker steders attraktivitet for bosted og næringsliv. Dette oppsum- 
merte vi i notatet Hva betyr det for et sted å ha en høgskole? (2015). Igjen fant 
vi ingen slike påviselige sammenhenger. Kommuner med høgskoler hadde 
som gruppe ikke bedre attraktivitet for bosetting eller næringsliv. 

Det har vist seg å være vanskelig å påvise signifikante sammenhenger mel- 
lom ameniteter og attraktivitet. Dette tror vi kan bero på to forhold. For det 
første er det som nevnt en lang rekke med ameniteter som kan påvirke steders 
attraktivitet. Det er naturlig å anta at det er den samlede mengden og kvaliteten 
på amenitetene som teller til slutt. Når antallet ameniteter er mange, vil effek- 
ten av en enkelt amenitet være vanskelig å påvise fordi den enkelte ameniteten 
bare er en av mange aktive faktorer i denne gruppen. 

Et annet forhold som kan ha betydning for de manglende sammenhengene, 
er at vi har sammenliknet nivået og ikke endringene. Da vi så på betydningen 
av kulturtilbud, så vi om det var sammenheng mellom nivået på kulturtilbudet 
og bostedsattraktivitet. Det vi ikke har hatt anledning til å undersøke ennå, er 
om en økning eller forbedring av kulturtilbudet har en positiv sammenheng 

med bostedsattraktiviteten. Det kan vi ikke utelukke med de analysene vi har 
gjort. Problemstillingen om det er nivå eller endring som skaper attraktivitet, 
er et viktig spørsmål som vi skal vie et eget kapittel litt senere. 

Selv om vi ikke har funnet signifikante sammenhenger mellom ameni- 
teter og attraktivitet, vil vi slettes ikke avskrive betydningen av amenitetene. 
For å undersøke dette trenger vi imidlertid bedre kvantitative data enn hva 
vi har i dag. 


51.5 Omdømme 


Et steds omdømme er den tredje kategorien av attraktivitetsfaktorer. Omdømme 
forstås da som hva andre enn stedets innbyggere assosierer og tenker om ste- 
det. Hva innbyggerne selv tenker, er en faktor i den fjerde og siste kategorien, 
som vi skal omtale i kapittel 5.1.6. 

Omdømmet kan påvirkes, og mange kommuner har hatt sine omdømmepro- 
sjekter. Stikkord har ofte vært «stedsbranding» og «få kommunen på kartet». 
Metoder har vært hentet fra kommunikasjons- og markedsføringsfagene. I de 
siste årene synes det som om slike omdømmestrategier har gått av moten. 
Steders omdømme kan likevel kanskje ha noe å si for et steds attraktivitet. Det 
er kanskje lettest å se for seg at et steds omdømme har betydning for besøksat- 
traktivitet. Beslutninger om besøk skjer antakelig langt mer spontant enn 
beslutninger om skifte av bosted eller flytting av en bedrift. Det fleste steder er 
tilknyttet lokale og regionale destinasjonsselskaper. Det reflekterer at en har tro 
på at omdømmet som besøkssted kan påvirkes, og at en kan påvirke folks moti- 
vasjon til å besøke stedene gjennom aktiv markedsføring. 

Omdømmestrategier flyter sammen med rene salgsstrategier. Et eksempel 
på en salgsstrategi rettet mot bosetting er virksomheten til selskapet Placement 
AS. Placement har hatt mange tilflytterprosjekter for kommuner i Norge der 
målet har vært å få innflytting av nederlendere til kommunene. Et interessant 
eksempel er Fyresdal kommune. 


51.51 Fyresdal kommune 


I figur 5.4 kan vi se analysen av bostedsattraktiviteten i Fyresdal. Fyresdal var 
en av de første kommunene som hadde tilflytterprosjekt via Placement da 
selskapet startet opp i 2003. Resultatene var tilsynelatende svært gode. 

Figur 5.4 Analyse av nettoflytting til Fyresdal. Tre års glidende gjennomsnitt. 


Fyresdal fikk en svært høy bostedsattraktivitet i perioden 2003-2005, og 
mange nederlendere flyttet til Fyresdal i denne perioden. Det er vanskelig å se 
dette som annet enn et direkte resultat av flytteprosjektet. I dag, i 2016, bor 
mange av de innflyttede nederlenderne fra denne perioden fremdeles i 
Fyresdal. Etter 2007 har bostedsattraktiviteten i Fyresdal variert mellom neg- 
ativ og positiv, etter at Fyresdal avsluttet prosjektet. Vi kan dermed se resul- 
tatene av innflytterprosjektet direkte reflektert i bostedsattraktiviteten til 
Fyresdal. Det finnes ikke mange eksempler på at vi kan lese resultater av slike 
prosjekter i statistikken. 

Salgsstrategier kan også rettes mot å lokke bedrifter til å etablere eller flytte 
virksomheter til steder. Ofte blir dette omtalt som akkvisisjonsstrategier. 
Det er ikke så lett å finne eksempler på at slike akkvisisjonsstrategier har 
vært vellykket. Et eksempel på en typisk akkvisisjonsstrategi er Telemark 
fylkeskommunes prosjekt som pågikk fra 2013 til 2016, der de engasjerte kom- 
munikasjonsselskapet First House til å markedsføre og selge Telemark til uten- 
landske bedrifter. Prosjektet fikk en del omtale i pressen i 2015 og 2016 fordi 
det viste seg at prosjektet ikke hadde resultert i noen større etableringer i 
Telemark, til tross for at kostnadene var flere millioner. 

Når en forsøker å analysere om steders omdømme har en reell effekt på 
attraktiviteten, er det verd å dvele ved om steders omdømme er et resultat av 
de faktiske kvalitetene på stedet, eller om steders omdømme avviker fra det 
som er forventet ut fra de faktiske kvalitetene. Hvis omdømmet er en faktisk og 
realistisk gjenspeiling av de faktiske kvalitetene, vil det være kvalitetene som er 
årsaken til omdømmet. Da vil omdømmet forbedres av seg selv dersom en 
forbedrer og øker de faktiske stedskvalitetene. 

Hvis omdømmet avviker fra de faktiske kvalitetene, og omdømmet også kan 
påvirkes gjennom ulike virkemidler og kampanjer, er det langt lettere å fors- 
vare en omdømmestrategi. Dette gjelder spesielt for steder som har gode 
kvaliteter som ikke er kjent, og som derfor ikke reflekteres i omdømmet. «Hvis 
folk hadde vist hvor fint vi har det her, ville mange ha flyttet hit», er et typisk 
utsagn fra en slik kommune. Slike og liknende utsagn har vi hørt mange steder. 
Med dette som utgangspunkt gir det mening å investere i å gjøre stedets 
kvaliteter kjent for omverdenen. Vi har imidlertid en sterk mistanke om at 
mange steder overvurderer sine egne kvaliteter, og at omdømmet i de fleste 
tilfeller er fortjent. Vi har aldri vært på steder som mener at de har et ufortjent 
godt omdømme - at stedet ikke er så fint som omverdenen tror. Det er simpel- 
then ikke logisk at de fleste steder har et ufortjent dårlig omdømme, samtidig 
som at ingen steder har et ufortjent godt. 

Drammen kommunes omdømmeprosjekt er godt kjent, og regnes kanskje 
som skoleeksemplet på et vellykket omdømmeprosjekt. I Drammen arbeidet 
de imidlertid i årevis med å forbedre kvaliteten i byen gjennom store, kostbare 
og fysiske investeringer. Behovet for å arbeide med markedsføring og omdøm- 
met kom som en følge av at byen faktisk ble forandret, og at omverdenen 
trengte å bli informert om dette. Drammensprosjektet gir derfor langt mer 
mening enn steder som starter med omdømmekampanjer først, uten forut- 
gående reell kvalitetsforbedring av noe slag. Virket det i Drammen? Vi skal 
komme tilbake til eksemplet Drammen senere. 


5.1.6 Stedlig kultur og identitet 


Den siste kategorien av attraktivitetsfaktorer har vi kalt stedlig kultur og 
identitet. Her er ikke kulturbegrepet knyttet til kulturtilbudet på stedet (det 
tilhører kategorien ameniteter), men til kjennetegn ved den lokale kulturen i 
antropologisk forstand. Kategorien kultur og identitet er knyttet til relasjonelle 

og emosjonelle forhold blant innbyggerne på stedet. Denne kategorien er det 
naturligvis vanskelig å forske på med statistiske metoder. Men selv om dette er 
vanskelige forhold å måle, kan naturligvis stedets kultur og identitet ha stor 
betydning for stedets attraktivitet. 

Kulturelle forhold som kan ha betydning, er for eksempel samarbeidsånd, 
åpenhet, gjestfrihet, risikovilje og optimisme. En kan tenke seg at steder som 
er preget av samarbeidsånd, risikovilje og optimisme, vil ha lettere for å oppnå 
vekst i næringslivet. Det at bedriftene på et sted samarbeider og støtter hveran- 
dre, kan gi en fordel i forhold til andre steder, hvor bedriftene i liten grad 
samarbeider. Steder med bedrifter som preges av optimisme og risikovilje, vil 
antakelig få mer investeringer og dermed mer vekst enn steder der bedriftene 
er pessimistiske og har liten vilje til å ta risiko. På samme måte kan vi tenke oss 
at steder som er preget av gjestfrihet og åpenhet, kan være mer attraktive å 
besøke og flytte til enn steder uten disse kvalitetene. 

Stedsidentitet er et begrep med mange tolkninger. Vi kan skille mellom steder 
hvor de fleste innbyggere har en sterk identitet med bostedet, og steder der 
befolkningen i liten grad er knyttet til stedet. En kan tenke seg at steder hvor 
innbyggerne er sterkt knyttet til stedet, er mindre tilbøyelige til å flytte, selv om 
de kanskje har mistet arbeidet. Hvis stedsidentiteten er sterk, velger kanskje 
mange å bli boende selv om arbeidstilbudet er svakt. De vil kunne tenkes å være 
villige til å akseptere å pendle langt for å få arbeid i stedet for å flytte. På steder 
med svak stedsidentitet vil innbyggerne antakelig ta flyttebeslutningen raskere 
når det oppstår ulike problemer. Stedsidentiteten kan også si noe om innbyg- 
gernes motivasjon til å delta i frivillig arbeid for å styrke stedet på ulike måter. 
Dugnadsånd og sterk stedlig identitet hører antakelig sammen. 


5.1.7 Kommunikasjoner? 


Et tema som jevnlig dukker opp når det er snakk om vekstdrivende faktorer, er 
infrastruktur og kommunikasjoner, og da spesielt vei og jernbane. Steder som 
har utsikter til å få forbedret sine kommunikasjoner til omverdenen, har ofte 
store forventninger til at de forbedrede kommunikasjonene skal føre til vekst. 
Dette gjelder spesielt der det er snakk om forbedrede kommunikasjoner til 
større byer som har et stort arbeidsmarked. I slike tilfeller ser mange steder for 
seg økt pendlingsbasert innflytting. I noen tilfeller blir dette virkelighet også. 
Gode eksempler på det er Rennesøy og Finnøy kommuner. 


199 


KAPITTEL 5 


I figur 5.5 er nettoflyttingen til Rennesøy og Finnøy analysert med 
attraktivitetsmodellen. Rennesøy ble knyttet til fastlandet via nye tun- 
neler i 1992. Fra 1996 ble passeringene også bomfrie. Finnøy fikk ferge- 
fri fastlandsforbindelse i 2009. Rennesøy har hatt den høyeste 
bostedsattraktiviteten av alle norske kommuner i perioden 2000-2014. 
Relativ netto innflytting har i enkelte år nærmet seg tre prosent av folketal- 
let. Figur 5.5 viser at arbeidsplassveksten i Rennesøy har betydd svært lite 
for nettoflyttingen. Finnøy hadde lav bostedsattraktivitet fram til og med 
2007. I perioden 2005 til 2007 var det lavere nettoflytting til Finnøy enn 
forventet. Etter 2007 har innflyttingen til Finnøy blitt svært mye bedre, 
men vi ser av figuren at arbeidsplassutviklingen i Finnøy har hatt svært 
liten betydning for denne innflyttingen. Finnøy hadde en positiv 
arbeidsplasseffekt fra 2010 til 2012, men detre siste årene har arbeidsplassef- 
fekten vært negativ. 

Eksemplene Rennesøy og Finnøy kan gi et inntrykk av at forbedrede 
kommunikasjoner har svært stor betydning for bostedsattraktivitet og 
befolkningsvekst. Det er imidlertid noen spesielle forhold som gjør at de forbed- 
rede kommunikasjonene får så stor effekt i disse tilfellene. Rennesøy og Finnøy 
er forholdsvis små kommuner; de hadde henholdsvis 3 111 og 2 865 innbyggere 
i 2000. De forbedrede kommunikasjonene knyttet kommunene direkte til 
arbeidsmarkedet i den funksjonelle Stavangerregionen. Stavangerregionen har 

Figur 5.5 Analyse av relativ nettoflytting til Rennesøy (til venstre) og Finnøy (til høyre). 

hatt en nærmest ekstrem arbeidsplassvekst etter 2000. Sist, men ikke minst: 
Boligbyggingen i sentrale kommuner i Stavangerregionen, som selve Stavanger, 
Sola og Randaberg, har ikke vært sterk nok til å dekke etterspørselen. Kanskje 
er også de tilgjengelige boligtomtene i Rennesøy og Finnøy kommuner spesielt 
attraktive. Dette er faktorer som har gjort at effekten av de forbedrede kommu- 
nikasjonene har blitt svært sterk. Det er dermed ikke tilstrekkelig med forbed- 
rede kommunikasjoner alene. 

På Østlandet er det skapt stor optimisme om at nye og forbedrede kommu- 
nikasjoner til Oslo skal resultere i økt pendlingsbasert innflytting (bostedsat- 
traktivitet). Forbedrede og hurtigere jernbaneforbindelser og vei vil redusere 
reisetiden til Oslo. Denne optimismen deles av store deler av Østfold, sørlige 
deler av Hedmark og Oppland, sørlige Buskerud og nordlige deler av Vestfold. 
Det er altså mange steder som har forventninger om økt pendlingsbasert 
innflytting samtidig. Hvis optimismen skal realiseres alle disse stedene, må 
det bli en sterk reduksjon av nettoflyttingen til Oslo og Akershus på samme 
tid. Tidligere har vi vist at Oslo og mange kommuner i Akershus har hatt en 
overraskende lav nettoflytting (bostedsattraktivitet), og at dette etter all sann- 
synlighet kommer av manglende nybygging av boliger, og at dét igjen antake- 
lig er forårsaket av at det har vært for lite tilgjengelig areal til nybygging. 
Dersom en lykkes i å bygge flere boliger i Oslo og Akershus de neste årene, vil 
Oslo og Akershus få en økt nettoinnflytting, og da vil bostedsattraktiviteten i 
de tilliggende områdene bli redusert. Et annet viktig moment i denne sam- 
menhengen er at befolkningsveksten i Norge er forventet å bli lavere de neste 
årene enn i de siste ti årene. Dersom landets befolkningsvekst blir redusert, vil 
Oslo og Akershus ha kapasitet til å «ta» en større andel av veksten enn tidligere, 
selv om boligbyggingen ikke økes, men bare opprettholdes på samme nivå. 
Områdene som grenser til Akershus, vil derfor kunne oppleve fallende 
bostedsattraktivitet selv om kommunikasjonene blir forbedret. 


51.71 Bro mellom to øyer 

Vi skal forsøke å vise hvordan effekten av kommunikasjoner er i attraktivitets- 
modellen. Vi bruker et tenkt eksempel: to øyer som tidligere hadde svært 
dårlig kommunikasjon, og som det i praksis var umulig å pendle mellom. 
Vi tenker oss at det blir bygget en bro mellom øyene, som gjør transporten rask 
og enkel. 

Øyene vil da samlet sett få bedre strukturelle betingelser for bosetting fordi 
arbeidsmarkedsintegrasjonen brått blir bedre. I attraktivitetsmodellen øker 
ikke bostedsattraktiviteten, men de strukturelle betingelsene for bosetting 
blir bedre. Resultatet blir imidlertid det samme: Øyene får samlet sett en 
forbedret nettoflytting. Samtidig blir den enkelte øys bostedsattraktivitet en 
viktigere faktor enn før, mens betydningen av næringsattraktiviteten blir 
mindre. La oss forestille oss at det er ulike kvaliteter på øyene, som gjør at den 
ene er mer attraktiv som bosted enn den andre. Da vil hele flyttegevinsten 
kanskje gå til den mest attraktive øya. Den minst attraktive av øyene vil kunne 
oppleve økt utflytting. Befolkningen på den minst attraktive øya vil da kunne 
flytte til den mest attraktive øya og pendle til jobben. Det valget hadde de ikke 
før broa kom. Et sted får dermed nødvendigvis ikke økt befolkningsvekst 
med bedre kommunikasjoner. Det er faktisk mulig at resultatet blir redusert 
befolkningsvekst. 

Forbedrede kommunikasjoner vil forbedre de strukturelle betingelsene for 
flytting samlet sett for stedene som blir bedre forbundet, men konkurransen 
om innbyggerne vil bli sterkere. Det mest attraktive stedet vil da kunne 
innkassere hele gevinsten. Steder som har utsikt til å få forbedret sine kom- 
munikasjoner, bør derfor ikke lene seg tilbake og ta økt vekst og innflytting 
som en selvfølge. Tvert imot blir arbeidet med å skape bostedsattraktivitet 
brått viktigere enn før. Dessverre har vi sett mange eksempler på steder som 
regner med at de nye kommunikasjonene vil skape vekst automatisk. Det 
gjelder spesielt lokalpolitikere som har vunnet den politiske kampen og fått sitt 
prosjekt inn i nasjonal transportplan. 

Kommunikasjoner er derfor ikke med på oversikten over attraktivitetsfak- 
torer. Effektene av kommunikasjoner er på en måte innbygget i modellen, 
gjennom at den tar hensyn til arbeidsmarkedsintegrasjonen. Forbedrede 
kommunikasjoner vil da gi som resultat at de strukturelle betingelsene for 
bosetting blir bedre. Forbedret kommunikasjon gir ikke bedre attraktivitet for 
besøk eller næringsattraktivitet ifølge modellen. Det er fordi vi gjennom de 
empiriske analysene ikke har funnet at økt arbeidsmarkedsintegrasjon eller 
størrelse på det funksjonelle arbeidsmarkedet har noen systematisk effekt på 
arbeidsplassutviklingen i næringslivet. Det er noe overraskende, ettersom det 
finnes andre studier og forskningsrapporter hvor arbeidsmarkedsregionens 
størrelse er av stor betydning for blant annet produktivitet og vekst i 
næringslivet. 

51.8 Nivå eller endring? 


Vi har omtalt de mislykkede forsøkene på å finne positive sammenhenger mel- 
lom kulturtilbud og bostedsattraktivitet og positive sammenhenger mellom 
lokalisering av høgskole og attraktivitet. Vi har også forsøkt å se om kommuner 
med godt klima (mange dager med sol og +20 grader) har høyere bostedsat- 
traktivitet enn andre, og om beliggenhet ved kyst er attraktivt. Graden av 
befolkningskonsentrasjon internt i kommuner har vi også forsøkt å teste. 
Hypotesen var at kommuner som i stor grad har befolkningskonsentrasjon i ett 
senter, er mer attraktive enn kommuner der befolkningen bor spredt. Så langt 
har slike tester ikke gitt noe resultat. Som vi har vært inne på tidligere, kan dette 
skyldes at det ikke er nivået som sådan som påvirker attraktiviteten, men 
endringene. Det vil si at en kommune hvor det bygges en helt ny høgskole, vil 
være attraktiv i en periode, men at effekten på attraktiviteten avtar etter noen 
år. Høgskolestrukturen i Norge har vært ganske stabil i flere tiår. Steder som har 
høgskole i dag, hadde høgskoler også for 10, 20 og 30 år siden. 

Det kan derfor se ut til at nivået til de mange forskjellige attraktivitetsfak- 
torene ikke har noen særlig betydning, men at det er endringene som skaper 
attraktiviteten. Steder blir dermed ikke attraktive fordi de har noe eller er noe. 
De blir attraktive fordi de skaper noe nytt eller forbedrer kvaliteten på noe. 
Steder kan dermed ikke regne med å bli attraktive fordi de har fin natur, godt 
klima, et rikt kulturliv eller en sterk grånderkultur. De blir attraktive dersom 
de forbedrer eller tilfører noe nytt. 

Troen på at naturen er en viktig faktor, er sterk i Norge. Etter vår erfaring vil 
de fleste kommuner i landet trekke fram sin spesielt vakre natur som et pre for 
sin kommune. Kanskje til og med alle har rett, men hvis det er endring som 
skaper attraktivitet, hjelper det ikke å ha en fin natur. Naturen må bli finere. 

Det bringer oss til en annen type endring som kan ha betydning for attrak- 
tivitet: Folks oppfatning av hva som er attraktivt, kan endres over tid. Følgende 
sitat kan belyse dette: 


"Helgeland er det for Naturskjønhed mest blottede District i Nordlandene, når undtages 
Lofoten, hvor Tanken om Natur-skjønhed ikke kan opstaae uden som et savn. Lofoten 


er så blottet for Natur-Skjønhed som vel muligt”. 


Utsagnet er tillagt Amtmann Blom i 1827. Oppfatningen av Lofotens skjønnhet 
har endret seg siden det. En slik endring kan tenkes å ha påvirket Lofotens 


203 


KAPITTEL 5 


attraktivitet som bosted. Hvis den allmenne oppfatningen av Lofoten og 
naturen der endret seg fra at stedet var blottet for naturskjønnhet, til at det var 
et av de vakreste steder på jord, vil en kunne tenke seg at det også påvirket folks 
tilbøyelighet til å flytte til stedet. Det har nok ikke påvirket Lofotens bostedsat- 
traktivitet i nyere tid, ettersom Bjørnsterne Bjørnson allerede i 1869 proklam- 
erte at Lofoten var «vakrest av alt» når det gjaldt naturskjønnhet. Naturen i 
Lofoten synes på den måten å ha blitt finere mellom 1827 og 1869. Det kan ha 
påvirket bostedsattraktiviteten i denne perioden, men i de siste 150 år har 
Lofoten være ansett for å være et vakkert sted, og denne effekten er dermed for 
lengst brukt opp. 

Et nyere eksempel kan være den økte interessen for å oppleve nordlys. 
Nordlyset er ikke et nytt fenomen i Nord-Norge. Men interessen for å opp- 
leve nordlyset har tilsynelatende økt. I pressen har det blitt meldt om sterk 
økning av «nordlys-turisme» til Nord-Norge de siste årene. Nordlyset har 
dermed bidratt til å øke bostedsattraktiviteten for landsdelen. Det er ikke 
fordi nordlyset har blitt sterkere eller vakrere, men fordi interessen blant 
publikum har økt. 

Hovedhypotesen vår så langt er at årsakene til at noen steder er attraktive, er 
at det nylig har skjedd en endring til det bedre i en eller flere av de mange 
faktorene som påvirker attraktiviteten, og at nivået kanskje ikke betyr særlig 
mye. Vi har så langt ikke kunnet bekrefte denne hypotesen med statistiske 
analyser. For å kunne gjøre det må vi ha data for endringer av virksomme 
attraktivitetsfaktorer på stedene. 


5.1.9 Hvordan skape endring? Hvem 
skaper endring? 


Hvis vi aksepterer at det er endringer som skaper attraktivitet, betyr det at 
steder kan skape attraktivitet kun gjennom å gjennomføre endringer som 
faktisk skaper nye kvaliteter som øker attraktiviteten. Men endringer skjer 
naturligvis hele tiden på alle steder, derfor kan et sted forvente økt attraktivitet 
bare hvis det evner å skape flere og mer betydningsfulle endringer enn de fleste 
andre steder gjør. 

Det betyr antakelig at det må gjennomføres ganske betydelige endringer før 
en kan forvente synlige resultater i statistikken. Da blir det avgjørende i hvilken 
grad stedet greier å mobilisere størst mulig ressurser. 

Figur 5.6 Endringsaktører. 


Ofte startes endringsprosesser i kommunen, gjerne i forbindelse med ny 
samfunnsplan, planstrategi, næringsplan eller liknende. Kommunen definerer 
mål for sin samfunnsutvikling og utarbeider strategier og tiltak. Kommunen 
er naturligvis en svært viktig samfunnsaktør på mange måter. For det første er 
det kommunen, som gjennom sitt demokratisk valgte kommunestyre, har 
legitimitet til å lage mål for samfunnsutviklingen. For det andre driver kom- 
munen mange viktige velferdstjenester som har betydning for attraktiviteten. 
For det tredje har kommunen store ressurser i form av kompetanse, personell 
og økonomiske midler. Kommunen er antakelig viktigere dess mindre stedet 
er. Kommunen, med sine politikere og administrasjon, er dermed den mest 
sentrale samfunnsaktøren for å skape et attraktivt sted. 

Selv om kommunen er den viktigste samfunnsaktøren for utvikling av 
attraktivitet, er den langt fra den eneste. Når vi snakker om næringsattraktiv- 
itet, er næringslivet selv den viktigste aktøren. Det er opplagt at kommunen 
har begrensede virkemidler til å påvirke næringsutviklingen alene. Kommunen 
har arealplaner og myndighet til å gi byggetillatelser. Det vil kunne fungere 
som en effektiv begrensning av næringsutvikling i noen tilfeller, men kom- 
munen har lite av virkelig stimulerende virkemidler som kan skape vekst i 
næringslivet. Dermed er det vanskelig å tenke seg en kommune som greier 
å skape høy næringsattraktivitet uten å være i et nært partnerskap med 
næringslivet. 

Næringslivet er ikke bare én aktør, men et stort antall enkeltbedrifter. På 
noen steder er næringslivet organisert i næringsforeninger eller liknende. Slike 
næringsforeninger har styre, generalforsamlinger og av og til også lønnet 

personell som kan representere næringslivet samlet. Det er en stor fordel, 
ettersom en slik organisasjon har legitimitet til å opptre på næringslivets vegne. 
Slike næringsforeninger er dermed ofte verdifulle partnere for kommunen når 
det skal skapes næringsattraktivitet på stedet. Næringsforeningen kan også 
kommunisere med sine medlemsbedrifter, og vil som oftest ha mye større 
legitimitet og tillit fra bedriftene enn fra kommunen selv. Mange steder har 
også sine egne destinasjonsselskaper som arbeider spesielt for besøksnærin- 
gene. Ofte er dette selskaper som er eid og drevet, helt eller delvis, av reiselivs- 
bedrifter. Slik selskaper kan representere og samordne deler av reiselivet, og da 
spesielt besøksnæringene. 

Noen typer næringsliv har kanskje spesielt stor betydning, som gård- og 
grunneiere, eiendomsutviklere og eiendomsinvestorer. Dette er aktører som 
kan gjennomføre synlige og viktige endringer, gjennom både nybygging og 
omforming av sentre, etablering av ny næringseiendom, bygging av boliger og 
investeringer i for eksempel skianlegg og større hyttefelt. 

Frivillig sektor kan også være en stor ressurs i samfunns- og attraktivitetsut- 
vikling. Da tenker vi kanskje spesielt på bostedsattraktiviteten, der frivillig sek- 
tor utgjør verdifulle fritidstilbud i seg selv, men også ressurser som kan settes 
inn i endringsprosesser. Frivillig sektor kan også ses på som representanter for 
«folket», ettersom kommunen vanskelig kan ha særlig mye kommunikasjon 
med enkeltpersoner. 

I figur 5.6 over har vi illustrert hvilke endringsaktører som kan finnes på et 
sted, som har betydning for attraktiviteten. I tillegg til selve kommunen, 
næringslivet og folket, som vi har omtalt, har vi lagt inn tre grupper til: besøk- 
ende, nabokommuner og eksterne institusjoner som fylkeskommunen, 
Innovasjon Norge og fylkesmannen. 

Besøkende er en gruppe som sjelden blir involvert i endringsprosesser på et 
sted. I noen tilfeller har kommuner forsøkt å opprette kommunikasjon og 
tiltak rettet mot hytteeiere. Det er en gruppe som kan tenkes å ha interesse av 
å utvikle stedets attraktivitet. Det vil kunne gi flere ameniteter for hytteeierne 
og kanskje øke verdien til hytteeiendommene deres. Hytteeierne kan kanskje 
også tenkes å ha en uegennyttig interesse av å bidra til utviklingen. Kanskje de 
også har en viss identitet med stedet? Og kanskje kan denne stedsidentiteten 
utvikles og forsterkes? 

Nabokommuner kan også være en ressurs. Svært mange kommuner er 
knyttet til et regionråd sammen med sine nabokommuner. I mange tilfeller er 

også næringsarbeidet organisert gjennom interkommunale næringsselskaper. 
Vi har dessuten vist gjennom attraktivitetsanalysene at arbeidsplassvekst i 
nabokommuner øker nettoflyttingen. En kommune kan dermed øke egen 
befolkningsvekst gjennom å bidra til arbeidsplassvekst i nabokommunen. 
Nabokommunen kan også naturligvis bidra tilbake. 

Institusjoner som fylkeskommunen, Innovasjon Norge og fylkesmannen 
er kanskje de viktigste eksterne institusjonene. De representerer både kom- 
petanse, personell og økonomiske midler som kan være med og støtte 
attraktivitetsutviklingen. 

Som vi har vært inne på, er det steder som evner å skape endringer, som blir 
attraktive. Endringer krever ressurser. Dermed er det steder som greier å mobil- 
isere alle ressurser og aktører, som har størst muligheter til å skape attraktivitet. 


5110 Attraktivitet er relativt 


Et sted er attraktivt eller lite attraktivt i forhold til andre steder. Dermed vil 
resultatene av tiltak for å øke attraktiviteten på et sted i stor grad avhenge av 
hva andre steder gjør. Det faktum at stedlig attraktivitet er relativt i forhold til 
andre steder, gjør også at det aldri vil komme en oppskrift eller kokebok med 
konkrete tiltak på hvordan et sted kan bli attraktivt. Hvis det eksisterte en slik 
oppskrift som beviselig virket, ville alle steder tatt den i bruk. Da ville alle 
steder påvirket sin attraktivitet på samme måte, og ingen steder ville ha forbed- 
ret sin attraktivitet. 

Eksemplet fra Fyresdal, som vi omtalte tidligere, er et godt eksempel. Da 
Fyresdal var først ute med å rekruttere nye innbyggere fra Nederland, virket 
dette tiltaket godt. Potensielle immigranter fra Nederland som ønsket å flytte 
til Norge, ble sluset til Fyresdal. I Fyresdal planla de nylig å gjenta suksessen 
de hadde hatt tidligere, men ga raskt opp: Etter at et stort antall kommuner 
hadde kopiert framgangsmåten, var det samme tiltaket ikke lenger effektivt. 
Potensielle immigranter fra Nederland har nå mange kommuner i Norge og 
Sverige å velge blant. Tiltaket som ga Fyresdal suksess i 2003, var dermed ikke 
særlig virkningsfullt i 2015. 

Kopiering av «best case» er altså ingen lur strategi. Steder som bruker lang 
tid på å finne tiltak som har virket andre steder, risikerer at de er for sent ute, 
og at mange andre steder gjør det samme. Det er tvert imot viktig å arbeide 
med attraktivitet på en annerledes måte enn alle andre. 

Steder som i utgangspunktet er lite attraktive, og steder som allerede er 
attraktive, bør kanskje benytte seg av ulike framgangsmåter. For lite attraktive 
steder vil det være et framskritt å bli middels attraktive. For dem kan det dreie 
seg om å endre forhold som har begrenset attraktiviteten, for eksempel man- 
glende boligbygging, manglende areal for næringsvirksomhet eller mangel på 
viktige ameniteter. Da vil en kopieringsstrategi kanskje virke. De fleste steder 
har imidlertid ambisjoner som strekker seg mot å være blant de mest attrak- 
tive. Da trenger stedet noen attraktivitetsfaktorer som skiller stedet fra andre 
på en mer kraftfull og synlig måte. Det er naturligvis vanskelig, men det finnes 
eksempler på originale tiltak. 

På Rjukan satte de opp et solspeil på fjellet, som dirigerte sollys ned til torget 
i byen på vinteren. Rjukan er omkranset av bratte fjell som stenger sollyset ute 
på vinterstid. Solspeilet fikk stor oppmerksomhet i pressen, og det rapporteres 
om økt trafikk av turister som kommer på vinterstid for å oppleve lyset fra 
speilet. Seljord bygget et utkikkstårn for sjøormer. Seljordsvannet er kjent for 
sin sjøorm, selv om dens eksistens er omdiskutert, og har sjøormen i kom- 
munevåpenet. Disse to tiltakene er antakelig ikke tilstrekkelige for å oppnå en 
signifikant bedring i besøksattraktiviteten i disse to kommunene, men er eks- 
empler på tiltak som er ganske originale. Tiltakene er dessuten knyttet til 
særegne trekk på stedene og kan vanskelig kopieres. Slike tiltak kan også være 
med på å bedre omdømmet, ettersom de signaliserer kreativitet, lekenhet og 
originalitet. Det er tiltak med en X-faktor. 

Steder som har ambisjoner om å bli blant de mest attraktive, må derfor sørge 
for å skape endringer gjennom ulike tiltak som er enten annerledes enn andre 
steder, eller mer kraftfulle. Når strategien for å skape et attraktivt sted er lagt, 
må en kunne se at den enten er original eller mer kraftfull enn tilsvarende 
strategier fra andre steder. Hvis ikke er det egentlig ingen grunn til å anta at 
stedet blir blant de mest attraktive. 


51.11 Tillit 


Begrepet tillit er en del av det vi legger i stedlig identitet og kultur, og er en av 
faktorene i denne kategorien. En kan tenke seg at tillit er en kvalitet som gjør 
steder mer attraktive på en direkte måte, og som kan gjøre steder mer attrak- 
tive å flytte til og bo i. Tillit kan også være et pre for næringsutviklingen. Det 
er gjort en del forskning på tillit mellom land, og hvordan tillit er med på å øke 

verdiskapingen og lønnsomheten i næringslivet. I land med stor grad av tillit 
tenker man seg at transaksjoner i næringslivet kan foregå med få fordyrende 
og tidkrevende formaliteter. I land med liten grad av tillit vil store ressurser gå 
med til å lage formelle prosedyrer, kontrakter og avtaler som sikrer både kjøper 
og selger fra å bli lurt. Det er langt mindre variasjon i tillit mellom regioner i et 
enkelt land enn det er mellom ulike land. Det kan likevel tenkes at det også er 
variasjon i tilliten mellom regioner i Norge, og at dette kan være en faktor som 
påvirker næringsattraktiviteten. 

Tillit kan også være et forhold som griper inn i attraktivitetsarbeid på en 
annen måte. Vi har beskrevet hvordan det å skape stedlig attraktivitet krever 
mye arbeid over lang tid, i og med at stedet må skape forbedringer, endringer 
og nye kvaliteter kontinuerlig. Det er vanskelig å tenke seg at et sted kan skape 
sterk attraktivitet uten at en evner å mobilisere alle ressursene og aktørene. Det 
er ikke tilstrekkelig at kommunens politikere og administrasjon arbeider med 
å skape et attraktivt sted. De må også greie å få mobilisert næringslivet og friv- 
illig sektor. Hvordan skal et sted få til en slik samlet mobilisering dersom det 
ikke er tillit mellom de ulike aktørene som skal arbeide mot et felles mål? Tillit 
er kanskje en avgjørende faktor for å få til en samlet mobilisering av ressursene 
på et sted. 

Tillit er en egenskap som knytter seg til relasjoner mellom ulike parter. På et 
sted finnes det mange ulike relasjoner som tillit vil kunne variere blant. 

I forbindelse med stedsutvikling er det viktig at bestemte aktører har tillit til 
hverandre. For å vise hvilke relasjoner dette gjelder, bruker vi det samme 
aktørkartet som tidligere. 


Pa Fylket, IN, FM 


Z N Besøkende 
Næringslivet 
med hverandre 


Næringslivet 


Frivillig sektor 
Innbyggerne 


Folket 


Figur 5.7 Ulike tillitsrelasjoner som er av betydning for å utvikle stedlig attraktivitet. 

Vi skal omtale de ulike relasjonene enkeltvis og forsøke å beskrive hvorfor 
og hvordan tillit kan være en viktig faktor. 

Politikere med hverandre. Hvis vi aksepterer at det er et langsiktig og kon- 
tinuerlig arbeid å skape attraktivitet, og at kommunene er en helt sentral aktør 
i dette arbeidet, vil tilliten politikere imellom være en viktig faktor. 
Kommunestyrene blir valgt hvert fjerde år, mens det antakelig kreves langt 
mer enn fire år å skape vesentlige endringer i et steds attraktivitet. Det betyr at 
en kommune helst må ha et stabilt flertall i kommunestyret for å kunne ha en 
langsiktig strategi for å skape attraktivitet. En langsiktig strategi for å skape 
attraktivitet må derfor kunne overleve utskifting av store deler av kommune- 
styret, nye flertallskoalisjoner og ordførerskifter. Når Drammen kommune 
presenterer resultatene av sin imponerende byfornyelse, trekkes det ofte fram 
at dette var basert på en tverrpolitisk enighet som overlevde skiftende kom- 
munestyrer og ordførere. Hvis tilliten mellom politikerne og de ulike politiske 
partiene helt mangler, er det lett å tenke seg at utviklingsstrategier kan bli kort- 
siktige. Kommunestyrer preget av krangel og grunnleggende mistillit og 
uenigheter er neppe produktive for å skape varig attraktivitet. 

Politikere og administrasjon. Politikerne trenger en lojal og dyktig admin- 
istrasjon for å kunne gjennomføre sine strategier. De trenger kanskje en dyktig 
administrasjon også for å utforme gode strategier. Det betyr at det er viktig 
med et tillitsfullt forhold mellom politikere og administrasjon. Det er ikke 
alltid tilfellet. Vi har selv besøkt en kommune for å diskutere kommunens 
strategier og mål, der vi fikk høre av administrasjonen at kommunens målset- 
tinger om vekst «bare var noe surr som formannskapet hadde vedtatt». Mål og 
visjoner som vedtas av politikerne i en kommune, blir altså ikke alltid tatt helt 
alvorlig av kommunens byråkrater. Da vil administrasjonen neppe arbeide 
helhjertet med å realisere målene. Politikerne har heller ikke alltid høy tillit til 
administrasjonens kompetanse og lojalitet. Det er heller ikke fruktbart. Tillit 
politikere imellom og mellom politikere og administrasjon er dermed viktige 
faktorer for at en kommune skal kunne arbeide målrettet for å bli et attraktivt 
sted på lang sikt. 

Næringslivet med hverandre. Bedriftene på et sted kan ha ulik grad av tillit 
til hverandre. Graden av tillit påvirker graden av samarbeid. Steder hvor bed- 
riftene har stor grad av tillit til hverandre og samarbeider godt, vil kunne få en 
bedre næringsutvikling. Det vil også kunne bli større lokale ringvirkninger når 
en eller flere bedrifter utvider og investerer. Samarbeid mellom bedrifter kan 

ha mange former. Det kan dreie seg om kjøp og salg av varer og tjenester, og 
samarbeid om lokaler, investeringer, markedsføring og innovasjon. At bedrift- 
ene har tillit til hverandre, gjør det også lettere for dem å organisere seg i 
næringsforeninger og liknende. Det vil igjen gjøre at næringslivet vil kunne få 
en sterkere innflytelse på lokal næringspolitikk, som igjen vil kunne bedre bet- 
ingelsene for å drive næring på stedet. 

Kommune og næringsliv. Tillitsforholdet mellom kommunen og nærings- 
livet er den kanskje viktigste relasjonen når vi snakker om tillit på stedsnivå. 
Det er vanskelig å se for seg en kommune som har en vellykket næringsstrategi, 
dersom det mangler tillit mellom næringsliv og kommune. Tillit mellom 
næringsliv og kommune er antakelig nødvendig for at næringslivet skal la seg 
påvirke av kommunens mål og strategier. Et slikt tillitsforhold er antakelig 
også viktig for at det skal være en åpen og god kommunikasjon mellom kom- 
mune og næringsliv i utformingen av vekststrategier. Men faktum er at det i 
mangetilfellermanglertillit mellomnæringslivogkommune. Telemarksforsking 
har gjennomført ulike intervjuundersøkelser som samlet sett viser at næring- 
slivet ofte har liten tillit til kommunen. Næringslivet har ofte bare kontakt med 
kommunen gjennom (for dem) omstendelige byggesaker eller gjennom å få 
regninger på skatt og avgifter. Det er god grunn til å tro at tillitsforholdet mel- 
lom kommune og næringslivet skranter mange steder. 

Kommunen, folket og frivillig sektor. Frivillig sektor er kanskje viktigst for 
bostedsattraktivitet og besøksattraktivitet, og muligens mindre viktig for bed- 
riftsattraktivitet (dersom vi holder næringsforeninger, handelsforeninger etc. 
utenom). Det legges ned betydelige ressurser over det ganske land i aktiviteter 
som styrker stedenes attraktivitet som bosted og besøkssted. Store deler av kul- 
tur- og idrettslivet er drevet av frivillig sektor. Et godt tillitsforhold mellom 
kommunen og frivillig sektor kan derfor være produktivt for å skape attraktiv- 
itet. Når vi snakker om tillit mellom kommunen og «folket», er det vanskeli- 
gere, ettersom det ikke finnes mange kanaler og kontaktpunkter mellom 
kommunen og den enkelte innbygger. Folkemøter og høringer når sjelden en 
stor andel av innbyggerne. Noen kommuner har forsøkt en modell kalt «gjest- 
ebud» for å få folket direkte i tale. Gjestebud er en ordning der frivillige grup- 
per av innbyggere blir invitert til å møtes internt for å gi innspill til ønsket 
samfunnsutvikling. Steder som Svelvik og Rendalen har gjennomført slike 
gjestebud med gode erfaringer. Et beslektet problem kan være at det er proble- 
mer med tillit mellom befolkningen i ulike deler av en kommune. Det er gjerne 

slike motsetninger som kan forplante seg til kommunestyret, der utforming av 
strategier ender opp i tautrekking mellom ulike deler av kommunen, der alle 
kjemper for sin bygd eller bydel. 

Kommunen, besøkende, nabokommuner og andre institusjoner. I figuren 
over aktører ovenfor har vi i tillegg trukket fram tillitsforhold mellom kom- 
munen og besøkende, mellom kommunen og nabokommuner og mellom 
kommunen og viktige eksterne institusjoner som fylkeskommunen, Innovasjon 
Norge og fylkesmannen. De besøkende er sjelden en synlig aktør, men for 
steder med en stor fritidsbebyggelse (mange hytter) kan det være ressurser i 
hyttebefolkningen som kan være verdifulle. Det gjelder da å etablere kontakt 
med, interesse hos og tillit overfor denne gruppen. Det er det noen få kom- 
muner som har forsøkt. Tillit og samarbeid med nabokommuner utgjør også 
et potensial for utvikling. Siden de fleste kommuner inngår i regionalt inter- 
kommunalt samarbeid av ulik art, er dette et viktig element. 

Kan tillit skapes? Det er det all grunn til å anta. En forutsetning for tillit er 
at det er kommunikasjon mellom partene som skal ha tillit, og kommunikas- 
jon kan i høyeste grad skapes. Dernest gjelder det å skape visjoner, mål og 
strategier for å skape attraktive steder som alle aktørene er noenlunde enige i. 
Det er all grunn til å tro at politikere, administrasjon, næringsliv, frivillig sek- 
tor og innbyggerne på et sted har en sterk felles interesse i at stedet er attrak- 
tivt. Vi har vært deltakere i mange strategiprosesser. Ofte ender disse opp i en 
anstrengende prosess hvor målet er å komme opp med konkrete tiltak med 
klare ansvarsforhold. Kanskje stedene i større grad burde definere hvordan 
de aktivt og systematisk skulle bygge opp et godt tillitsforhold mellom alle 
parter? 

Veien videre 


Attraktivitetsmodellen er et forsøk på å svare på følgende to spørsmål: Hvorfor 
vokser noen steder mer enn andre, og hvordan kan et sted påvirke egen vekst? 
Et fundamentalt grep i modellen er å skille mellom strukturelle forhold (som 
stedene vanskelig kan påvirke) og det som stedene kan påvirke (attraktivitet). 
De strukturelle trekkene forklarer til dels hvorfor noen steder vokser mer enn 
andre på generelt grunnlag. Vekst som avviker fra forventet vekst ut fra de 
strukturelle forholdene, skyldes da spesielle forhold og egenskaper ved stedet. 
Etter vår mening er denne prinsipielle tilnærmingen nyttig både rent teoretisk 
for å forstå utviklingen og nyttig for dem som arbeider konkret med regional 
utvikling. 

Attraktivitetsmodellen slik vi har presentert den i denne boka, kommer 
ikke til å være den endelige versjonen av attraktivitetsmodellen. Vi er sikre på 
at modellen blir videreutviklet og forbedret de neste årene. Det er noen over- 
ordnede prinsipper i denne modellen som vi tror blir beholdt i framtidige 
modeller. For det første må en modell som skal forklare steders vekst, ta høyde 
for både at arbeidsplassvekst påvirker flytting og befolkningsvekst, og at 
befolkningsveksten påvirker arbeidsplassvekst. Begge disse mekanismene er 
høyst reelle, og analyser som bare baserer seg på det ene årsaksforholdet, vil 
øve for mye vold på virkeligheten. For det andre må en modell som skal for- 
klare arbeidsplassvekst på et sted, ta opp i seg betydningen av bransjesam- 
mensetningen på stedet. For det tredje må variabler som bakes inn i modellen, 
ha en signifikant forklaringskraft for historiske data. Det er ikke nok at det 
finnes teori eller forskningsresultater fra andre land som viser variablenes 
betydning. Det bør være et krav at variablene har en klar betydning for utvik- 
lingen på norske steder. 

Disse tre overordnede prinsippene vil bli videreført i våre framtidige versjo- 
ner av modellen. Samtidig kan vi være nesten sikre på at det er mulig å lage en 
enda bedre modell. Det er nærmest uendelig mange måter å konstruere og 

spesifisere en slik modell på selv om antall variable så langt er få. Så langt har 
vi bare forsøkt og testet et lite antall mulige modellmuligheter. 

Selv om vi lager en best tenkelig modell av denne typen, vil en slik modell 
ikke svare direkte på hvordan et sted kan påvirke egen utvikling. En perfekt 
modell av denne typen viser bare hva som er forventet utvikling på et sted ut 
fra de strukturelle forholdene. Det spørsmålet som alle som arbeider med regi- 
onal utvikling, stiller seg, er hvordan de kan påvirke veksten på stedet. Vi tror 
ikke dette spørsmålet kan besvares av statistiske modeller av denne typen. 
Modellen svarer på om et sted har påvirket veksten positivt, men ikke hvordan. 
Framtidige attraktivitetsmodeller bør kunne gi mer detaljerte beskrivelser av 
vekstprosessene på attraktive steder. For steder med høy attraktivitet som 
bosted, vil det være verdifullt å kunne vite mer om hvem de har vært attraktive 
for. Har det vært for folk fra andre steder i regionen eller for folk langveisfra? 
Har det vært for personer i spesielle aldersgrupper eller utdanning? For steder 
som har vært attraktive for næringsliv, vil det være interessant og nyttig å vite 
mer om hva slags type næringsliv som har skapt veksten, og hvorvidt veksten 
har vært konsentrert til få eller mange bedrifter. Mens denne boka skrives, 
arbeider vi med nye versjoner av attraktivitetsmodellen som kan svare på dette. 

For å finne ut av hvordan steder kan påvirke egen vekst, må vi gå dypere inn i 
faktiske caser med mer kvalitative studier. Som vi viste i det siste kapitlet i denne 
boka, finnes det ingen generell oppskrift på å skape attraktivitet på et sted. Hva 
som skaper attraktivitet, endrer seg over tid, kan være forskjellig fra sted til sted 
og er alltid avhengig av hva andre steder til enhver tid gjør. I dag er det mange 
steder i Norge, både små kommuner og større byer, som arbeider aktivt og sys- 
tematisk for å bedre sin attraktivitet. Noen av disse vil lykkes. Erfaringer fra slike 
steder vil kunne gi flere nøkler til å forstå hvordan steder kan skape vekst. 


Ordliste og forklaring 


Begrep: Forklaring 
Bostedsattraktivitet Faktisk nettoflytting fratrukket forventet nettoflytting 
Næringsattraktivitet Faktisk vekst i antall arbeidsplasser i næringslivet fratrukket 


forventet vekst i næringslivet 


Forventet nettoflytting Arbeidsplasseffekt + naboveksteffekt + størrelseseffekt + effekt av 
arbeidsmarkedsintegrasjon 

VEIEN VIDERE 


Begrep: 


Forventet arbeidsplassvekst 


Forklaring 


Bransjeeffekt + befolkningseffekt 


Arbeidsmarkedsintegrasjon, ekstern 


Utpendling/sysselsetting + innpendling/arbeidsplasser 


Arbeidsmarkedsintegrasjon, intern 


Gjennomsnitt av verdier til kommunene av: utpendling til resten 
av regionen/sysselsetting + innpendling fra resten av regionen/ 
arbeidsplasser 


Nabovekst Relativ arbeidsplassvekst i kommuner det pendles til, vektet med 
andelen som pendler til kommunene 
Relativ nettoflytting Nettoflyttingen fratrukket landets nettoflytting 


Relativ arbeidsplassvekst 


Arbeidsplassvekst fratrukket arbeidsplassveksten i landet 


Bransjeeffekt Avvik fra landets gjennomsnittlige arbeidsplassvekst og beregnet 
arbeidsplassvekst dersom alle bransjer vokser som 
landsgjennomsnittet 

Befolkningseffekt Endring i forventet arbeidsplassvekst som følge av at 


befolkningsutviklingen avviker fra landsgjennomsnittet 


Strukturelle flyttefaktorer 


Summen av arbeidsplasseffekt, naboveksteffekt, størrelseseffekt 
og effekt av arbeidsmarkedsintegrasjon. Samme som forventet 
nettoflytting. 


Strukturelle arbeidsplassfaktorer 


Summen av bransjeeffekt og befolkningseffekt. Samme som 
forventet arbeidsplassvekst i næringslivet. 

